ກົດໝາຍວ່າດ້ວຍສ່ວຍສາອາກອນ 19-05-2005 - Wikisource\nມາດຕາໜຶ່ງ:ຈຸດປະສົງຂອງກົດໝາຍວ່າດ້ວຍສ່ວຍກາອາກອນ ກົດໝາຍວ່າດ້ວຍສ່ວຍສາອາກອນກໍານົດຫຼັກການ,ລະບຽບ ການ,ວິທີການແລະມາດຕະການກ່ຽວກັບວຽກງານສ່ວຍສາອາກອນແນ ໃສ່ຊຸກຍູ້ສົ່ງເສີມການຜະລິດ,ການບໍລິການ,ການປະຕິບັດພັນທະເຂົ້າງົບ ປະມານແຫ່ງລັດຂອງບຸກຄົນ,ນິຕິບຸກຄົນແລະການຈັດຕັ້ງທີ່ດໍາເນີນທຸລະ ກິດຫຼືທໍາມາຫາກິນຖາວອນຫຼືຊົ່ວຄາວຢູ່ສປປລາວຫຼືຢູ່ຕ່າງປະເທດຊຶ່ງມີ ພູມລໍາເນົາ,ສະຖານທີ່ດໍາເນີນທຸລະກິດຢູ່ລາວເພື່ອດັດສະເລ່ຍລາຍໄດ້ລະ ຫວ່າງທຸກຊັ້ນຄົນຢ່າງຍຸຕິທໍາ,ຮັບປະກັນການແຈກຢາຍຄືນໃຫ້ຂອງລັດ ປະກອບສ່ວນເຮັດໃຫ້ເສດຖະກິດ-ສັງຄົມມີການຂະຫຍາຍຕົວ.\nມາດຕາສອງ:ສ່ວຍສາອາກອນ ສ່ວຍສາອາກອນແມ່ນພັນທະເປັນເງິນຂອງບຸກຄົນ,ນິຕິບຸກ ຄົນ,ການຈັດຕັ້ງລວມທັງຊາວຕ່າງປະເທດທີ່ດໍາເນີນທຸລະກິດຫຼືທໍາມາ\_ຫາກິນຖາວອນຫຼືຊົ່ວຄາວຢູ່ສປປລາວກໍ່ຄືຜູ້ທີ່ມີພູມລໍາເນົາຫຼືສະຖານ ທີ່ດໍາເນີນທຸລະກິດຢູ່ລາວໄປເຄື່ອນໄຫວຢູ່ຕ່າງປະເທດທີ່ມີລາຍໄດ້ຕ້ອງ ໄດ້ເສຍຕາມອັດຕາທີ່ໄດ້ກໍານົດໄວ້ໃນກົດໝາຍວ່າດ້ວຍສ່ວຍສາອາ ກອນ.\nມາດຕາສາມ:ຂອບເຂດການນໍາໃຊ້ກົດໝາຍວ່າດ້ວຍສ່ວຍສາອາກອນ ກົດໝາຍວ່າດ້ວຍສ່ວຍສາອາກອນນໍາໃຊ້ຕໍ່ບຸກຄົນ,ນິຕິບຸກ ຄົນແລະການຈັດຕັ້ງລວມທັງຊາວຕ່າງປະເທດທີ່ດໍາເນີນທຸລະກິດຫຼືທໍາ ມາຫາກິນຖາວອນຫຼືຊົ່ວຄາວຢູ່ສປປລາວກໍ່ຄືຜູ້ທີ່ມີພູມລໍາເນົາຫຼືສະຖານ ທີ່ດໍາເນີນທຸລະກິດຢູ່ລາວໄປເຄື່ອນໄຫວຢູ່ຕ່າງປະເທດທີ່ມີລາຍໄດ້.\nມາດຕາສີ່:ລັດຖະການສ່ວຍສາອາກອນ ລັດຖະການສ່ວຍສາອາກອນແມ່ນການຈັດຕັ້ງໜຶ່ງທີ່ຂຶ້ນກັບ ກະຊວງການເງິນມີຄວາມຮັບຜິດຊອບໃນການປະຕິບັດກົດໝາຍວ່າດ້ວຍ ສ່ວຍສາອາກອນ,ການເກັບລາຍຮັບສ່ວຍສາອາກອນ,ຄ່າທໍານຽມແລະ ຄ່າບໍລິການຕ່າງໆ. ພະນັກງານສ່ວຍສາອາກອນແມ່ນພົນລະເມືອງລາວຜູ້ທີ່ຖືກ ບັນຈຸແລະໄດ້ຮັບການແຕ່ງຕັ້ງໃຫ້ເຮັດວຽກງານປະຈໍາຢູ່ໃນລັດຖະການ ສ່ວຍສາອາກອນ. ເຈົ້າໜ້າທີ່ສ່ວຍສາອາກອນແມ່ນພະນັກງານສ່ວຍສາອາກອນ ທີ່ຖືກແຕ່ງຕັ້ງໃຫ້ໄປປະຕິບັດໜ້າທີ່ຢູ່ສະຖານທີ່ນອກສໍານັກງານຂອງຕົນ.\nມາດຕາຫ້າ:ການປ່ຽນແປງອັດຕາອາກອນ ໃນກໍລະນີຈໍາເປັນຮີບດ່ວນທີ່ຕ້ອງໄດ້ປ່ຽນແປງອັດຕະອາ ກອນເພື່ອປົກປັກຮັກສາຜົນປະໂຫຍດຂອງຊາດແລະໃຫ້ສອດຄ່ອງກັບ ສະພາບເສດຖະກິດ-ສັງຄົມໃນແຕ່ລະໄລຍະນັ້ນລັດຖະບານຈະເປັນຜູ້ສະ ເໜີຕໍ່ຄະນະປະຈໍາສະພາແຫ່ງຊາດເພື່ອນໍາສະເໜີຕໍ່ປະທານປະເທດພິ ຈາລະນາອອກລັດຖະບັນຍັດປະກາດໃຊ້ເປັນການຊົ່ວຄາວແລ້ວຄະນະ ປະຈໍາສະພາແຫ່ງຊາດຕ້ອງລາຍງານຕໍ່ກອງປະຊຸມສະພາແຫ່ງຊາດ ຄັ້ງຖັດໄປເພື່ອພິຈາລະນາຮັບຮອງເອົາເປັນກົດໝາຍ. ບໍ່ອະນຸຍາດໃຫ້ບຸກຄົນຫຼືການຈັດຕັ້ງໃດໜຶ່ງປ່ຽນແປງອັດ ຕາອາກອນຕາມທີ່ໄດ້ກໍານົດໄວ້ໃນກົດໝາຍສະບັບນີ້ຢ່າງເດັດຂາດ.\nມາດຕາຫົກ:ການພົວພັນຮ່ວມມືກັບສາກົນ ລັດສົ່ງເສີມການຮ່ວມມືໃນລະດັບພາກພື້ນແລະສາກົນທາງ ດ້ານອາກອນ,ການແລກປ່ຽນບົດຮຽນທາງດ້ານເຕັກນິກວິຊາການ,ຂໍ້ ມູນຂ່າວສານແລະດ້ານອື່ນໆກ່ຽວກັບສ່ວຍສາອາກອນບົນພື້ນຖານຕ່າງ ຝ່າຍຕ່າງໄດ້ຮັບຜົນປະໂຫຍດແລະສອບຄ່ອງກັບສະພາວະເສດຖະກິດ ໃນແຕ່ລະໄລຍະ.\nມາດຕາເຈັດ:ປະເພດສ່ວຍສາອາກອນ ປະເພດສ່ວຍສາອາກອນປະກອບດ້ວຍສ່ວຍສາອາກອນທາງ ອ້ອມແລະສ່ວຍສາອາກອນທາງກົງ.\nມາດຕາແປດ:ສ່ວຍສາອາກອນທາງອ້ອມ ສ່ວຍສາອາກອນທາງອ້ອມແມ່ນອາກອນທີ່ເກັບຈາກຜູ້ຊົມ ໃຊ້ສິນຄ້າ,ເຄື່ອງຂອງຈາກການນໍາເຂົ້າ,ການຂາຍສິນຄ້າ,ເຄື່ອງຂອງ ແລະການບໍລິການທົ່ວໄປໂດຍຜ່ານຜູ້ດໍາເນີນກິດຈະການຢູ່ດິນແດນຂອງ ສປປລາວ; ສ່ວຍສາອາກອນທາງອ້ອມປະກອບດ້ວຍ: -ອາກອນຕົວເລກທຸລະກິດ; -ອາກອນຊົມໃຊ້;\nມາດຕາເກົ້າ:ສ່ວຍສາອາກອນທາງກົງ ສ່ວຍສາອາກອນທາງກົງແມ່ນອາກອນທີ່ເກັບຈາກບຸກຄົນ,ນິ ຕິບຸກຄົນ,ການຈັດຕັ້ງລວມທັງຊາວຕ່າງປະເທດທີ່ມີລາຍໄດ້ຢູ່ສປປລາວກໍ່ ຄືຜູ້ທີ່ມີພູມລໍາເນົາຫຼືສະຖານທີ່ດໍາເນີນທຸລະກິດຢູ່ລາວໄປເຄື່ອນໄຫວຢູ່ຕ່າງ ປະເທດ. ສ່ວຍສາອາກອນທາງກົງປະກອບດ້ວຍ: -ອາກອນກໍາໄລ; -ອາກອນຕໍ່ສຸດ; -ອາກອນລາຍໄດ້; -ຄ່າທໍານຽມແລະຄ່າບໍລິການຕ່າງໆ. ..ພາກທີ3ອາກອນຕົວເລກທຸລະກິດ\nມາດຕາສິບ:ອາກອນຕົວເລກທຸລະກິດ ອາກອນຕົວເລກທຸລະກິດແມ່ນອາກອນທາງອ້ອມຊຶ່ງຜູ້ຊົມໃຊ້ ສິນຄ້າ,ເຄື່ອງຂອງຫຼືການບໍລິການທົ່ວໄປຕ້ອງເສຍພັນທະເຂົ້າງົບປະມານ ແຫ່ງລັດຜ່ານຜູ້ດໍາເນີນກິດຈະການຕ່າງໆຕາມທີ່ໄດ້ກໍານົດໄວ້ໃນມາດຕາ ສິບສອງຂອງກົດໝາຍສະບັບນີ້.\nມາດຕາສິບເອັດ:ຂອບເຂດຂອງອາກອນຕົວເລກທຸລະກິດ ຂອງເຂດຂອງອາກອນຕົວເລກທຸລະກິດແມ່ນໃຫ້ເກັບຈາກ ການຂາຍສິນຄ້າ,ເຄື່ອງຂອງແລະການບໍລິການທົ່ວໄປທີ່ໄດ້ກໍາເນີນຢູ່ ດິນແດນຂອງສປປລາວລວມທັງການນໍາເຂົ້າສິນຄ້າ,ເຄື່ອງຂອງເວັ້ນ ເສຍແຕ່ສິນຄ້າແລະການບໍລິການທີ່ໄດ້ກໍານົດໄວ້ໃນມາດຕາສິບສາມ ຂອງກົດໝາຍສະບັບນີ້.\nມາດຕາສິບສອງ:ການມອບອາກອນຕົວເລກທຸລະກິດ ບຸກຄົນ,ນິຕິບຸກຄົນຫຼືການຈັດຕັ້ງທີ່ດໍາເນີນກິດຈະການລ້ວນ ແຕ່ຕ້ອງມອບອາກອນຕົວເລກທຸລະກິດໂດຍບໍ່ຈໍາແນກວ່າຜູ້ເສຍອາກອນ ຕາມລະບົບການຖືກບັນຊີແບບຂະຫຍາຍຕົວ,ແບບທໍາມະດາຫຼືແບບປະຖົມ ພື້ນຖານ,ບໍ່ຈໍາແນກການເຄື່ອນໄຫວຫຼືດໍາເນີນກິດຈະການນັ້ນຈະເຮັດຢ່າງ ຕໍ່ເນື່ອງຫຼືເປັນບາງຄັ້ງຄາວ,ຈະມີລັກສະນະທຸລະກິດຫຼືບໍ່ກໍ່ຕາມ. ກິດຈະການດັ່ງຕ່າງໆດັ່ງຕໍ່ໄປນີ້ລ້ວນແຕ່ຕ້ອງມອບອາກອນ ຕົວເລກທຸລິກິດ: ໜຶ່ງ:ການນໍາເຂົ້າສິນຄ້າ,ເຄື່ອງຂອງຈາກຕ່າງປະເທດຊຶ່ງ ແມ່ນການນໍາເອົາສິນຄ້າ,ເຄື່ອງຂອງເຂົ້າມາໃນດິນແດນຂອງສປປລາວ; ສອງ:ການຂາຍສິນຄ້າ,ເຄື່ອງຂອງນໍາເຂົ້າຫຼືສິນຄ້າທີ່ຜະລິດ ຢູ່ພາຍໃນໂດຍບໍ່ຈໍາແນກການຂາຍຍົກ,ຂາຍຍ່ອຍ,ຂາຍເປັນເງິນສົດ, ຂາຍເປັນເງິນເຊື່ອ,ຂາຍຝາກຫຼືແລກປ່ຽນ; ສາມ:ການບໍລິການທົ່ວໄປຊຶ່ງແມ່ນກິດຈະການເສດຖະກິດທີ່ບໍ່ ແມ່ນການນໍາເຂົ້າຫຼືການຜະລິດ,ການຂາຍສິນຄ້າແຕ່ເປັນການສະໜອງ ແຮງງານໃຫ້ແກ່ຜູ້ອື່ນໂດຍໄດ້ຮັບຄ່າບໍລິການເປັນສິ່ງຕອບແທນເຊັ່ນ:ກິດ ຈະການຂົນສົ່ງ,ໄປສະນີ,ໂທລະຄົມມະນາຄົມ,ກໍ່ສ້າງ,ສ້ອມແປງ,ການຮັບ ເໝົາຫຼືຈັດສັນຄຸ້ມຄອງຕະຫຼາດ,ການພັດທະນາທີ່ດິນເພື່ອຂາຍສິດນໍາໃຊ້, ກິດຈະການໂຮງແຮມ,ທ່ອງທ່ຽວ,ກິນດື່ມ,ກິດຈະການສະແດງສິນລະປະ ວັນນະຄະດີ,ກິລາ,ກິດຈະການບັນເທິງ,ກິດຈະການການແພດ,ການເປັນ ນາຍໜ້າຫຼືຕົວແທນ,ການປະກັນໄພຊັບສິນ,ກາຊິໂນແລະກິດຈະການອື່ນໆ ທີ່ມີການສະໜອງແຮງງານແລະໄດ້ຮັບຄ່າຕອບແທນເວັ້ນເສຍແຕ່ໃນກໍ ລະນີທີ່ໄດ້ກໍານົດໄວ້ໃນມາດຕາສິບສາມຂອງກົດໝາຍສະບັບນີ້.\nມາດຕາສິບສາມ:ການຍົກເວັ້ນອາກອນຕົວເລກທຸລະກິດ ກິດຈະການທີ່ຖືກຍົກເວັ້ນອາກອນຕົວເລກທຸລະກິດມີດັ່ງນີ້: ໜຶ່ງ:ການນໍາເຂົ້າແນວພັນພືດ,ແນວພັນສັດແລະຢາປາບສັດ ຕູພືດ; ສອງ:ການນໍາເຂົ້າວັດຖຸ,ອຸປະກອນ,ເຄມີສໍາລັບການຄົ້ນຄວ້າ ແລະວິໄຈວິທະຍາສາດ; ສາມ:ການນໍາເຂົ້າຄໍາເພື່ອສະຖາບັນການພິມຈໍາໜ່າຍທະນະ ບັດ; ສີ່:ການນໍາເຂົ້າທະນະບັດເປັນເຈ້ຍຫຼືເປັນໂລຫະ; ຫ້າ:ການນໍາເຂົ້າຫຼືກິດຈະການກ່ຽວກັບສະແຕມອາກອນຫຼືສະ ແຕມໄປສະນີທີ່ນໍາໃຊ້ທາງລັດຖະການ; ຫົກ:ການນໍາເຂົ້າເຮືອບິນແລະອຸປະກອນຮັບໃຊ້ການຂົນສົ່ງ ສາກົນທາງອາກາດ; ເຈັດ:ການນໍາເຂົ້າສິນຄ້າ,ເຄື່ອງຂອງລວມທັງນໍ້າມັນເຊື້ອໄຟ ແລະນໍາມັນອື່ນໆເພື່ອປະກອບໃສ່ເຮືອບິນທີ່ດໍາເນີນການຂົນສົ່ງສາກົນ; ແປດ:ການນໍາເຂົ້າສິນຄ້າ,ເຄື່ອງຂອງເພື່ອຈໍາໜ່າຍໃຫ້ແກ່ ນັກການທູດ,ສະຖານທູດແລະອົງການຈັດຕັ້ງສາກົຢູ່ສປປລາວຕາມການ ອະນຸຍາດຂອງກະຊວງການຕ່າງປະເທດ. ເກົ້າ:ການນໍາເຂົ້າສິນຄ້າ,ເຄື່ອງຂອງທີ່ໄດ້ຮັບການຍັກເວັ້ນຫຼື ງົດເກັບພາສີຂາເຂົ້າຊົ່ວຄາວຊຶ່ງກໍານົດໄວ້ໃນກົດໝາຍວ່າດ້ວຍພາສີ; ສິບ:ການນໍາເຂົ້າ,ການຂາຍຢາວັກແຊັງ,ຢາປົວພະຍາດສັດ ແລະຢາພື້ນເມືອງ; ສິບເອັດ:ການຂາຍຜະລິດຕະພັນກະສິກໍາໂດຍຊາຍກະສິກອນ ທີ່ຜະລິດດ້ວຍຕົນເອງ; ສິບສອງ:ການຂາຍຜະລິດຕະພັນກະສິກໍາ,ຜະລິດຕະພັນຫັດ ຖະກໍາໂດຍປະຊາຊົນຫຼືລັດຖະກອນທີ່ຢູ່ໃນຂອບເຂດຂອງເສດຖະກິດຄອບ ຄົວຫຼືສະມາຊິກສະຫະກອນຕ່າງໆ; ສິບສາມ:ກິດຈະການກ້າເບ້ຍໄມ້,ປູກຕົ້ນໄມ້ເປັນປ່າ,ຕົ້ນໄມ້ ອຸດສາຫະກໍາ,ຕົ້ນໄມ້ໃຫ້ໝາກແລະຕົ້ນໄມ້ເປັນຢາ; ສິບສີ່:ການຂາຍສິນຄ້າ,ເຄື່ອງຂອງອອກນອກປະເທດ,ຄ່າບໍ ລິການຫຸ້ມຫໍ່ແລະປະກັນໄພທີ່ຕິດພັນກັບການສົ່ງອອກ; ສິບຫ້າ:ການຂາຍປຶ້ມຕໍາລາຮຽນ,ໜັງສືພິມແລະວາລະສານ ຕ່າງໆທີ່ໄດ້ຮັບອະນຸຍາດ; ສິບຫົກ:ການຂົນສົ່ງສາກົນແລະການບໍລິການທີ່ຕິດພັນໂດຍ ກົງກັບການຂົນສົ່ງສາກົນ; ການຂົນສົ່ງສາກົນໝາຍເຖິງການຂົນສົ່ງຜູ້ໂດຍສານຫຼືສິນ ຄ້າ,ເຄື່ອງຂອງມາຈາກຕ່າງປະເທດຫຼືໄປຕ່າງປະເທດໂດຍທາງບົກ, ທາງນໍ້າຫຼືທາງອາກາດ; ສິບເຈັດ:ການຂົນສົ່ງດ້ວຍແຮງງານຄົນ,ແຮງງານສັດທຸກ ປະເພດແລະເຮືອທີ່ບໍ່ມີເຄື່ອງຈັກ; ສິບແປດ:ການໃຫ້ເຊົ່າຊັບຄົງທີ່ເຊັ່ນ:ທີ່ດິນ,ເຮືອນຫຼືຊັບອື່ນໆ ຂອງບຸກຄົນທົ່ວໄປທີ່ບໍ່ໄດ້ດໍາເນີນທຸລະກິດ; ສິບເກົ້າ:ການບໍລິການສົ່ງອອກຕໍ່ໄປຕ່າງປະເທດ; ຊາວ:ການເຄື່ອນໄຫວອາຊີບອິດສະຫຼະຂອງບຸກຄົນຊຶ່ງບໍ່ມີສະ ຖານທີ່ປະກອບການທຸລະກິດຖາວອນ; ຊາວເອັດ:ກິດຈະການກ່ຽວກັບການສຶກສາເຊັ່ນ:ໂຮງລ້ຽງ ເດັກ,ໂຮງຮຽນອະນຸບານ,ປະຖົມ,ມັດທະຍົມ,ວິທະຍາໄລ,ມະຫາວິທະຍາ ໄລ,ໂຮງຮຽນວິຊາຊີບທົ່ວໄປແລະສູນຝຶກອົບຮົມ;\nຊາວສອງ:ກິດຈະການຫາລາຍໄດ້ເພື່ອການກຸສົນຊຶ່ງໄດ້ຈັດ ຂຶ້ນໂດຍອົງການຈັດຕັ້ງຂອງລັດ,ແນວລາວສ້າງຊາດ,ອົງການຈັດຕັ້ງມະ ຫາຊົນແລະອົງການຈັດຕັ້ງສັງຄົມທີ່ໄດ້ຮັບອະນຸຍາດຢ່າງຖືກຕ້ອງ; ຊາວສາມ:ກິດຈະການທະນາຄານ,ສະຖາບັນການເງິນ,ການ ປະກັນສຸຂະພາບ,ການປະກັນຊີວິດ,ການປະກັນສັດລ້ຽງແລະການປະກັນ ຕົ້ນໄມ້ປູກ; ຊາວສີ່:ຝູ່ນຊີວະພາບທີ່ຜະລິດຢູ່ພາຍໃນປະເທດ; ຊາວຫ້າ:ລົດດັບເພິງ,ລົດພະຍາບານ,ລົດຮັບໃຊ້ຄົນພິການ(ເສຍອົງຄະ)ແລະລົດວິຊາສະເພາະອື່ນໆທີ່ຮັບໃຊ້ລັດບໍລິຫານລວມທັງລົດ ຮັບໃຊ້ວຽກງານວິຊາສະເພາະປ້ອງກັນຊາດ-ປ້ອງກັນຄວາມສະຫງົບ; ຊາວຫົກ:ອະໄວຍະວະທຽມຂອງຄົນແລະສັດເພື່ອຮັບໃຊ້ການ ຄົ້ນຄວ້າວິທະຍາສາດການແພດ; ຊາວເຈັດ:ສິນຄ້າ,ເຄື່ອງຂອງແລະການບໍລິການທີ່ສະໜອງ ໃຫ້ແກ່ໂຄງການຊ່ວຍເຫຼືອລ້າຊຶ່ງໄດ້ກໍານົດໄວ້ໃນລະບຽບການສະເພາະ.\nມາດຕາສິບສີ່:ພື້ນຖານຄິດໄລ່ອາກອນຕົວເລກທຸລະກິດ ພື້ນຖານຄິດໄລ່ອາກອນຕົວເລກທຸລະກິດໄດ້ກໍານົດລະອຽດ ຕາມແຕ່ລະກໍລະນີດັ່ງລຸ່ມນີ້: -ສໍາລັບການນໍາເຂົ້າສິນຄ້າ,ເຄື່ອງຂອງຈາກຕ່າງປະເທດ ແມ່ນມູນຄ່າແຈ້ງພາສີຂາເຂົ້າບວກຄ່າພາສີຂາເຂົ້າບວກອາກອນຊົມ ໃຊ້(ຖ້າມີ); -ສໍາຫຼັບສິນຄ້າຈໍາໜ່າຍພາຍໃນປະເທດແມ່ນລາຄາຂາຍຕົວ ຈິງທີ່ຍັງບໍ່ທັນມີອາກອນຕົວເລກທຸລະກິດ; -ສໍາລັບສິນຄ້າຈ້າງຜະລິດແມ່ນມູນຄ່າຈ່າງຜະລິດ(ປະກອບ ມີ:ຄ່າຈ້າງ,ວັດຖຸດິບແລະຄ່າໃຊ້ຈ່າຍອື່ນໆທີ່ຕິດພັນກັບການຈ້າງຜະລິດ); -ສໍາລັບການຂາຍສິນຄ້າຜ່ອນຊໍາລະແມ່ນຄິດໄລ່ຕາມລາຄາ ສິນຄ້າທີ່ຜູ້ຊື້ຈ່າຍຕົວຈິງທັງໝົດ; -ສໍາລັບການບໍລິການແມ່ນລາຍຮັບທັງໝົດທີ່ໄດ້ຮັບຈາກການ ບໍລິການນັ້ນ. ສໍາລັບສິນຄ້າແລະການບໍລິການທີ່ຖືກເສຍອາກອນຊົມໃຊ້,ພື້ນ ຖານຄິດໄລ່ແມ່ນມີອາກອນຊົມໃຊ້ແຕ່ຍັງບໍ່ມັນມີອາກອນຕົວເລກທຸລະກິດ. ພື້ນຖານຄິດໄລ່ອາກອນທີ່ໄດ້ກໍານົດໃນມາດຕານີ້ປະກອບມີມູນ ຄ່າທັງໝົດທີ່ໄດ້ຮັບຈາກການຊໍາລະເພີ່ມ. ....ມາດຕາສິບຫ້າ:ເວລາຄິດໄລ່ແລະເກັບອາກອນຕົວເລກທຸລະກິດ\nມາດຕາສິບຫ້າ:ເວລາຄິດໄລ່ແລະເກັບອາກອນຕົວເລກທຸລະກິດ ເວລາຄິດໄລ່ແລະເກັບອາກອນຕົວເລກທຸລະກິດໄດ້ກໍານົດ ລະອຽດຕາມແຕ່ລະກໍລະນີດັ່ງນີ້: -ສໍາລັບການນໍາເຂົ້າສິນຄ້າ,ເຄື່ອງຂອງຈາກຕ່າງປະເທດ ອາກອນຕົວເລກທຸລະກິດໃຫ້ຄິດໄລ່ແລະເກັບໃນເວລາຍື່ນໃບແຈ້ງພາສີ ຂາເຂົ້າ; -ສໍາລັບຜະລິດຕະພັນ,ສິນຄ້າຈໍາໜ່າຍພາຍໃນປະເທດອາ ກອນຕົວເລກທຸລະກິດໃຫ້ຄິດໄລ່ແລະເກັບໃນເວລາສົ່ງມອບສິນຄ້າຫຼືມອບ ສິດນໍາໃຊ້ຫຼືອອກໃບເກັບເງິນໂດຍບໍ່ຈໍາແນກວ່າຜູ້ຊື້ໄດ້ຊໍາລະເງິນຫຼືຍັງ ບໍ່ທັນໄດ້ຊໍາລະ; -ສໍາລັບການບໍລິການໃຫ້ຄິດໄລ່ແລະເກັບເມື່ອສໍາເລັດການ ບໍລະການທັງໝົດຫຼືສໍາເລັດຕາມຄວາມຄືບໜ້າຂອງວຽກ.\nມາດຕາສິບຫົກ:ການຄິດໄລ່ອາກອນຕົວເລກທຸລະກິດໃນກໍລະນີຊົມໃຊ້ ດ້ວຍຕົນເອງແລະນໍາເຂົ້າຊົ່ວຄາວ ສິນຄ້າ,ເຄື່ອງຂອງທີ່ນໍາເຂົ້າມາຈາກຕ່າງປະເທດຫຼືທີ່ຜະ ລິດຢູ່ພາຍໃນປະເທດ,ສິ່ງປຸກສ້າງຫຼືການບໍລິການຊຶ່ງຜູ້ດໍາເນີນທຸລະກິດ ນໍາມາໃຊ້ເອງຫຼືໃຫ້ເປັນຂອງຂວັນ,ລາງວັນລ້ວນແຕ່ຕ້ອງເສຍກາກອນ ຕົວເລກທຸລະກິດຕາມກົດໝາຍຍົກເວັ້ນກໍ່ລະນີທີ່ໄດ້ກໍານົດໄ້ວໃນມາດ ຕາສິບສາມຂອງກົດໝາຍສະບັບນີ້.ພື້ນຖານການຄິດໄລ່ແມ່ນລາຄາ ສິນຄ້າ,ເຄື່ອງຂອງແລະການບໍລິການດັ່ງກ່າວທີ່ໄດ້ຊົມໃຊ້ຢູ່ບ່ອນນັ້ນ ແລະໃນເວລານັ້ນ. ສິນຄ້າ,ເຄື່ອງຂອງທີ່ນໍາເຂົ້າຊົ່ວຄາວຈາກຕ່າງປະເທດ ຕາມລະບອບງົດເກັບພາສີຫຼືຕາມນະໂຍບາຍພິເສດອື່ນໆເມື່ອເວລາ ຂາຍສິນຄ້າ,ເຄື່ອງຂອງດັ່ງກ່າວກໍ່ລ້ວນແຕ່ຕ້ອງແຈ້ງເສຍອາກອນຕົວ ເລກທຸລະກິດເຊັ່ນດຽວກັນ,ພື້ນຖານຄິດໄລ່ແມ່ນລາຄາຊື້-ຂາຍຕົວຈິງ ໃນເວລານັ້ນ.\nມາດຕາສິບເຈັດ:ອັດຕາອາກອນຕົວເລກທຸລະກິດ ອັດຕາອາກອນຕົວເລກທຸລະກິດສໍາລັບຜະລິດພາຍໃນ,ການ ນໍາເຂົ້າ,ການຂາຍ,ການບໍລິການປະກອບມີສອງອັດຕາ:ຫ້າເປີເຊັນແລະ ສິບເປີເຊັນຕາມຕາຕະລາງດັ່ງນີ້: 1. ການຜະລິດພາຍໃນ,ການນໍາເຂົ້າແລະການຂາຍ ອັດຕາ ອຕທ ລະດັບ\tເນື້ອໃນ\tການຜະລິດທຸລະ\tສິນຄ້ານໍາ ກິດພາຍໃນ\tເຂົ້າແລະ ຂາຍ 1\tເບ້ຍໄມ້;\tຍົກເວັ້ນ\t5% 2\tຜົນລະປູກ,ແລະສັດ ລ້ຽງ;\tຍົກເວັ້ນ\t10% 3\tຜະລິດຕະພັນກະສິກໍາ ເຊັ່ນ:ແປ້ງເຂົ້າ,ແປ້ງ ມັນ,ແປ້ງສາລີແລະ ທາດແປ້ງອື່ນໆ;\tຍົກເວັ້ນ\t10% 4\tຜະລິດຕະພັນອາຫານ ລວມທັງເຄື່ອງປະກອບ ປຸງແຕ່ງອາຫານ;\tຍົກເວັ້ນ\t10% 5\tເຂົ້າສານ,ເຂົ້າເປືອກ, ເກືອ;\tຍົກເວັ້ນ\t10% 6\tເຂົ້າມ່ານ,ເຂົ້າບ່າເລ່;\tຍົກເວັ້ນ\t5% 7\tຝຸ່ນວິທະຍາສາດ,ອາ ຫານສັດ,ເຂົ້າປາຍ, ຮໍາ;\tຍົກເວັ້ນ\t5% 8\tວັດຖຸດິບ,ຜະລິດຕະພັນ ເຄິ່ງສໍາເລັດຮູບ,ເຄມີ ຮັບໃຊ້ການຜະລິດກະຊິ ກໍາ,ອຸດສາຫະກໍາແລະ ຫັດຖະກໍາ;\t5%\t5% 9\tເຄື່ອງຈັກ,ເຄື່ອງມືອຸ ປະກອນຮັບໃຊ້:ການ ປູກຝັງ,ການລ້ຽງສັດ ແລະການຜະລິດກະສິ ກໍາ,ອຸດສາຫະກໍາແລະ ຫັດຖະກໍາ;\t5%\t5% 10\tເຄື່ອງຈັກຫຼືພາຫະນະ ຮັບໃຊ້:ການບຸກເບີກ ລາກແກ່,ການຂຸດຄົ້ນ ບໍ່ແຮ່,ບໍ່ນໍ້າມັນ,ອາຍ ເກັດ,ການກໍ່ສ້າງພື້ນ ຖານວັດຖຸເຕັກນິກເຊັ່ນ; ຂົວ,ທາງ,ຊົນລະປະ ທານ,ເຂື່ອນ,ເດີ່ນບິນ ລວມທັງເຄື່ອງອາໄຫຼ່ ຂອງພາຫະນະດັ່ງ ກ່າວ;\t5%\t5% 11\tເຄື່ອງມື,ອຸປະກອນ ການຫາປາແລະລ້ຽງ ປາ;\tຍົກເວັ້ນ\t5% 12\tເສັ້ນຝ້າຍ;\tຍົກເວັ້ນ\t5% 13\tເສັ້ນໄໝ,ເສັ້ນໃຍຕ່າງ ໆ(ນອກຈາກເສັ້ນ ຝ້າຍ);\tຍົກເວັ້ນ\t5% 14\tແຜ່ນແພທຸກຊະນິດ (ນອກຈາກແພໄໝ ແລະແພໃຍວິທະຍາ ສາດ),ເຄື່ອງນຸ່ງຫົ່ມ, ໝວກ,ເກີບສາຍແອວ, (ນອກຈາກສາຍແອວທີ່ ເຮັດດ້ວຍເງິນທອງ ນາກ,ຄໍາ)ເສື່ອ,ໝອນ ແລະຄັນຫົ່ມ;\t5%\t10% 15\tຜະລິດຕະພັນຈາກເສັ້ນ ໄໝແລະເສັ້ນໃຍຕ່າງໆ\t5%\t10% 16\tຫີບ,ກະເປົາເດີນທາງ, ກະເປົາຖືແລະເຄື່ອງ ຄ້າຍຄຽງ;\t5%\t10% 17\tເຄື່ອງເຮືອນທີ່ເຮັດ ດ້ວຍຜະລິດຕະພັນປຸງ ແຕ່ງຈາກໄມ້ແລະ ຫວາຍເຊັ່ນ:ຊຸດຮັບ ແຂກ,ໂຕະ,ຕັ່ງ,ຕຽງ, ແລະອື່ນໆ;\t5%\t10% 18\tໂມງ,ແວ່ນຕາ;\t5%\t10% 19\tຜະລິດຕະພັນອະນາໄມ ບຸກຄົນແລະທໍາຄວາມ ສະອາດທົ່ວໄປ;\t5%\t10% 20\tນໍ້າຫອມແລະເຄື່ອງ ເສີມສວຍ;\t5%\t10% 21\tຈັກຫຍິບຜ້າທົ່ວໄປລວມ ທັງເຄື່ອງປະກອບແລະ ເຄື່ອງອາໄຫຼ່;\tຍົກເວັ້ນ\t5% 22\tຢາປົວພະຍາດຄົນ\t5%\t10% 23\tອຸປະກອນການແພດ ທົ່ວໄປ;\tຍົກເວັ້ນ\t5% 24\tອຸປະກອນຮັບໃຊ້ສະ ເພາະການສຶກສາ;\tຍົກເວັ້ນ\t5% 25\tອຸປະກອນກິລາແລະ ກາຍຍະກໍາ;\tຍົກເວັ້ນ\t5% 26\tເຄື່ອງຫຼິ້ນເດັກນ້ອຍ ທໍາມະດາ;\tຍົກເວັ້ນ\t5% 27\tຜະລິດຕະພັນວິຈິດຕະ ກໍາ,ສິນລະປະກໍາແລະ ຫັດຖະກໍາ;\t5%\t10% 28\tອຸປະກອນຮັບໃຊ້ຫ້ອງ ການທົ່ວໄປລວມທັງຈັກ ພິມດີດ,ຈັກໂລນຽວ,ຈັກ ອັດສໍາເນົາເອກະສານ, ຈັກຄິດໄລ່,ເຄື່ອງຄັອມ ພິວເຕີ້ລວມທັງເຄື່ອງ ປະກອບແລະເຄື່ອງອາ ໄຫຼ່;\t5%\t10% 29\tອຸປະກອນສື່ສານແລະ ໂທລະຄົມມະນາຄົມລວມ ທັງເຄື່ອງປະກອບແລະ ເຄື່ອງອາໄຫຼ່;\t5%\t10% 30\tນໍ້າປະປາ;\t5%\t10% 31\tເຄື່ອງມືແລະອຸປະກອນ ນໍ້າປະປາ;\t5%\t10% 32\tນໍ້າດື່ມບໍລິສຸດທຸກຊະ ນິດ;\t5%\t10% 33\tນໍ້າຫວານ,ນໍ້າອັດລົມ ແລະເຄື່ອງດື່ມທີ່ບໍ່ມີ ທາດເຫຼົ້າ;\t5%\t10% 34\tນໍ້າກ້ອນ,ກະແລ້ມ;\t5%\t10% 35\tກະແສໄຟຟ້າແລະ ເຄື່ອງຈັກໃຫ້ກໍາເນີດ ພະລັງງານໄຟຟ້າ;\t5%\t10% 36\tເຄື່ອງມືແລະອຸປະກອນ ໄຟຟ້າ;\t5%\t10% 37\tເຄື່ອງໃຊ້ໃນຄົວເຮືອນ ທີ່ໃຊ້ດ້ວຍໄຟຟ້າເຊັ່ນ: ຕູ້ເຢັນ,ເຕົາໄຟຟ້າ, ເຕົາລີດ,ເຄື່ອງຕູ້ນໍ້າ ເຢັນ,ໝໍ້ຫຸງເຂົ້າ,ໝໍ້ຕົ້ມ ນໍ້າ,ພັດລົມ,ເຄື່ອງດູດ ຝຸ່ນ,ເຄື່ອງຈັກຊັກຜ້າ, ເຄື່ອງບົດຊີ້ນ,ເຄື່ອງ ບົດໝາກໄມ້ເຄື່ອງອື່ນ ໆທີ່ຄ້າຍຄຽງລວມທັງ ສິ້ນສ່ວນປະກອບແລະ ອາໄຫຼ່ຂອງເຄື່ອງດັ່ງ ກ່າວ;\t5%\t10% 38\tເຄື່ອງອາຍເຢັນອາຍ ຮ້ອນ,ສິ້ນສ່ວນປະກອບ ແລະອາໄຫຼ່ຂອງເຄື່ອງ ດັ່ງກ່າວ;\t5%\t10% 39\tເຄື່ອງໂທລະພາບ,ວິທະ ຍຸ,ວິທະຍຸເທບ,ເຄື່ອງອັດ ສຽງ,ເຄື່ອງຂະຫຍາຍ ສຽງ,ກ້ອງຖ່າຍຮູບ,ກ້ອງ ຖ່າຍຮູບເງົາ,ຟິມຖ່າຍ ຮູບເງົາ,ຟິມຖ່າຍຮູບ,ກະ ແຊັດວີດີໂອ,ກະແຊັດເພງ ທີ່ໄດ້ບັນທຶກແລ້ວ,ກ້ອງ ສ່ອງທາງໄກ,ຜະລິດຕະ ພັນຄ້າຍຄຽງ,ສ່ວນປະ ກອບແລະເຄື່ອງອາໄຫຼ່ ຂອງເຄື່ອງດັ່ງກ່າວ;\t5%\t10% 40\tກະແຊັດ,ແຜ່ນຊີດີທີ່ຍັງ ບໍ່ທັນໄດ້ບັນທຶກພາບ ຫຼືສຽງ;\t5%\t10% 41\tເຄື່ອງດົນຕີແລະສ່ວນ ປະກອບຂອງເຄື່ອງດັ່ງ ກ່າວ;\t5%\t10% 42\tໂຕະບິນລຽດຫຼືສະນຸກ ເກີ້,ໂຕະບານເຕະແລະ ຕູ້ເຄື່ອງຫຼິ້ນເກມອື່ນໆ ລວມທັງເຄື່ອງປະ ກອບ;\t10%\t10% 43\tໄພ້ແລະເຄື່ອງປະເພດ ຄ້າຍຄຽງ;\t10%\t10% 44\tແຮ່ທາດຕ່າງໆທີ່ຍັງບໍ່ ທັນຜ່ານການປຸງແຕ່ງ ເປັນຜະລິດຕະພັນອື່ນ ເຊັ່ນ:ແຮ່ເຫຼັກ,ແຮ່ກົ່ວ, ແຮ່ຂາງ,ແຮ່ທອງແດງ ແລະແຮ່ທາດອື່ນໆທີ່ ຄ້າຍຄຽງ;\t5%\t5% 45\tຫີນກາວ,ລິກໄນ,ຖ່ານ ຫີນ;\t5%\t10% 46\tອາຍແກັສ:ເຊື້ອໄຟ ແລະອາຍແກັສທີ່ຄ້າຍ ຄຽງ;\t5%\t5% 47\tໂລຫະປະເສີດ,ແກ້ວ ປະເສີດເຊັ່ນ:ເງິນ,ຄໍາ ເພັດ,ພອຍ,ແກ້ວ,ໄຂ່ ມຸກແລະອື່ນໆ;\t5%\t10% 48\tຖ່ານໄມ້ແລະຟືນ\t5%\t10% 49\tຜະລິດຕະພັນປຸງແຕ່ງ ຈາກຊາ,ກາເຟແລະ ພືດອື່ນໆ;\t5%\t10% 50\tວັດສະດຸແລະອຸປະກອນ ກໍ່ສ້າງທົ່ວໄປລວມທັງ ໄມ້,ຜະລິດຕະຜົນປ່າ ໄມ້,ຫີນ,ຊາຍ,ດິນດໍາ, ດິນແດງ;\t10%\t10% 51\tດິນຈີ່,ດິນຂໍແລະກະ ເບື້ອງ;\t5%\t10% 52\tກໍາປັ່ນ,ເຮືອຈັກເພື່ອ ຮັບໃຊ້ການຂົນສົ່ງພາຍ ໃນຫຼືການທ່ອງທ່ຽວ ລວມທັງອຸປະກອນແລະ ເຄື່ອງອາໄຫຼ່ຂອງພາ ຫະນະດັ່ງກ່າວ;\t5%\t10% 53\tເຮືອຈັກແລະອຸປະກອນ ເພື່ອການກິລາ;\t5%\t10% 54\tລົດຖີບ,ລົດສາມລໍ້ລວມ ທັງເຄື່ອງປະກອບແລະ ເຄື່ອງອາໄຫຼ່;\tຍົກເວັ້ນ\t5% 55\tລົດຈັກ,ລົດສາມລໍ້ ເຄື່ອງ,ລົດຕຸກໆ,ລົດ ຈໍາໂບ້,ລົດໂດຍສານ, ລົດຂົນສົ່ງ,ລົດບັດ,ລົດ ຕູ້,ລົດຂົນນໍ້າມັນ,ລົດ ເກັງ,ລົດກະບະ,ລົດຈິບ ລວມທັງສ່ວນປະກອບ, ເຄື່ອງອາໄຫຼ່ແລະໝໍ້ ໄຟຂອງລົດດັ່ງກ່າວ;\t5%\t10% 56\tນໍ້າມັນເຊື້ອໄຟທຸກຊະ ນິດ,ນໍ້າມັນເຄື່ອງ,ນໍ້າ ມັນຫ້າມລໍ້,ນໍ້າມັນໄຮ ໂດລິກ,ນໍ້າມັນໜຽວ ແລະຢາງປູທາງ;\t5%\t5% 57\tເຫຼົ້າໂທ,ເຫຼົ້າແວງ;\t5%\t10% 58\tເບຍ,ເຫຼົ້າແລະເຄື່ອງ ດື່ມທຸກຊະນິດທີ່ມີທາດ ເຫຼົ້າ;\t10%\t10% 59\tຢາສູບສໍາເລັດຮູບເປັນ ເສັ້ນ,ເປັນຊອງລວມທັງ ຢາຊີກາ;\t10%\t10% 60\tໃບຢາສູບດິບ,ໃບຢາສູບ ແຫ້ງທີ່ບໍ່ໄດ້ຜ່ານການ ບົ່ມ;\tຍົກເວັ້ນ\t10% 61\tເຄື່ອງປະກອບຢາສູບ ໃບຢາສູບບົ່ມແລະຢາ ເສັ້ນ;\t10%\t10% 62\tໝາກກະໂພກ;\tຫ້າມຜະລິດ\tຫ້າມນຂ 63\tບັ້ງໄຟ,ດອກໄມ້ໄຟ,ໄມ້ ຂີດໄຟແລະກັບໄຟທຸກ ຊະນິດ;\t5%\t10% 64\tວັດຖຸລະເບີດຫີນເພື່ອ ການກໍ່ສ້າງ;\t5%\t10% 65\tປືນກິລາ,ປືນລົມ;\t5%\t10% 66\tອາວຸດລ່າເນື້ອທຸກຊະ ນິດ;\tຫ້າມຜະລິດ\tຫ້າມນຂ 67\tເຄື່ອງຫຼິ້ນທີ່ໃຊ້ໄຟຟ້າ ແລະບັນຊາດ້ວຍລະບົບ ທີ່ທັນສະໄໝ;\t10%\t10% 68\tເຈ້ຍເປັນມ້ວນ,ເປັນຕັບ ເພື່ອຮັບໃຊ້ໃນອຸດສາ ຫະກໍາການພິມ;\t5%\t10% 69\tຜະລິດຕະພັນເຈ້ຍ;\t5%\t10% 70\tລາຍການສິນຄ້າເຄື່ອງ ຂອງອື່ນໆ;\t10%\t10%\n2. ການບໍລິການ ລະດັບ\tເນື້ອໃນ\tອັດຕາການເກັບອາ ກອນຕົວເລກທຸລະກິດ 1\tການບໍລິການດ້ານກະສິກໍາດ້ວຍ ເຄື່ອງຈັກ;\t5% 2\tການວິໄຈດິນປູກຝັງ,ດິນກໍ່ສ້າງ ປ່າໄມ້ແລະວິໄຈແຮ່ທາດຕ່າງໆ;\t5% 3\tການບຸກເບີກເນື້ອທີ່ດິນເພື່ອການ ປູກຝັງແລະລ້ຽງສັດ;\t5% 4\tການບໍລິການຈົກດິນ,ຕັກຊາຍແລະ ບຸກເບີດເນື້ອທີ່ດິນເພື່ອກໍ່ສ້າງ;\t5% 5\tກິດຈະການຂຸດຄົ້ນໄມ້,ເຄື່ອງປ່າ ຂອງດົງແລະຊັບພະຍາກອນອື່ນໆ;\t10% 6\tກິດຈະການໂຮງເລື່ອຍ,ໂຮງງານ ປຸງແຕ່ງໄມ້ແລະຫວາຍ;\t10% 7\tກິດຈະການໂຮງບົ່ມໃບຢາ;\t10% 8\tກິດຈະການປິ່ນປົວຄົນຫຼືສັດ;\t5% 9\tກິດຈະການກາຍຍະບໍາບັດແລະຮົມ ຢາ;\t5% 10\tໂຮງຂ້າສັດແລະການຂ້າສັດທົ່ວ ໄປ;\t5% 11\tກິດຈະການໂຮງພິມ;\t5% 12\tກິດຈະການອະນາໄມ;\t5% 13\tກິດຈະການປ້ອງກັນຄວາມປອດໄພ;\t5% 14\tກິດຈະການປະດັບປະດາແລະຕົບ ແຕ່ງ;\t5% 15\tກິດຈະການຮັບເໝົາຄຸ້ມຄອງ:ຕະ ຫຼາດ,ເດີ່ນບິນ,ສະຖານີຈອດລົດ;\t10% 16\tກິດຈະການກໍ່ສ້າງເຊັ່ນ:ຂົວ,ທາງ, ຊົນລະປະທານ,ເຂື່ອນ,ທ່າເຮືອ, ເດີ່ນບິນ;\t10% 17\tກິດຈະການກໍ່ສ້າງ,ການຕິດຕັັ້ງ ແລະການສ້ອມແປງທົ່ວໄປ.\t10% 18\tກິດຈະການພັດທະນາທີ່ດິນເພື່ອ ຂາຍສິດນໍາໃຊ້,ກິດຈະການກໍ່ສ້າງ ເຄຫະສະຖານເພື່ອຂາຍ;\t10% 19\tກິດຈະການໄປສະນີແລະການຂົນ ສົ່ງ;\t5% 20\tກິດຈະການໂທລະຄົມມະນາຄົມ;\t10% 21\tກິດຈະການໂຮງແຮມ,ເຮືອນພັກ ລີສອດ,ທ່ອງທ່ຽວ,ການກິນດື່ມທົ່ວ ໄປ;\t10% 22\tກິດຈະການບັນເທີງເຊັ່ນ:ໂຮງເຕັ້ນ ລໍາ,ດິດສະໂກເທັກ,ຄາລາໂອເກະ;\t10% 23\tການຕີເງິນ,ຄໍາແລະວັດຖຸອື່ນໆ;\t5% 24\tການເຈຍລະໄນເພັດ,ພອຍ,ແກ້ວ ແລະວັດຖຸອື່ນ;\t5% 25\tກິດຈະການນາຍໜ້າຫຼືຕົວແທນ;\t10% 26\tກິດຈະການໂຄສະນາ,ສຶກສາຄົ້ນ ຄວ້າ,ຂຶ້ນແຜນການແລະວິໄຈຂໍ້ມູນ ຂ່າວສານ;\t5% 27\tກິດຈະການທີ່ປຶກສາການບັນຊີ,ທີ່ ປຶກສາດ້ານກົດໝາຍ;\t5% 28\tກິດຈະການທີ່ປຶກສາວິສະວະກໍາ, ສະຖາປັດຕະຍະກໍາແລະທີ່ປຶກສາ ອື່ນໆ;\t10% 29\tກິດຈະການສະແດງລະຄອນ,ລໍາ ເລື່ອງ,ສິນລະປະວັນນະຄະດີ;\t5% 30\tກິດຈະການກິລາເຊັ່ນ:ບານເຕະ, ບານສົ່ງ,ບານບ້ວງ,ຕີມວຍ,ເຕັນ ນິດ,ໂບລິງ,ກາຍະກໍາແລະກິດຈະ ການແຂ່ງມ້າ,ແຂ່ງລົດທຸກປະເພດ ,ຕີດອກປີກໄກ່,ຕີກັອບແລະການ ແຂ່ງຂັນກິລາປະເພດອື່ນໆ;\t5% 31\tກິດຈະການສະນຸກເກີ້ຫຼືບິນລຽດ;\t5% 32\tກິດຈະການຖ່າຍຮູບ,ຖ່າຍທໍາ,ອັດ ,ສາຍແລະໃຫ້ເຊົ່າ:ຮູບເງົາ,ແຜ່ນ ສຽງ,ວີດີໂອ,ຊີດີ,ວີຊີດີ,ແລະດີວີ ດີ;\t5% 33\tການດໍາເນີນທຸລະກິດໃຫ້ເຊົ່າ ເຮືອນ,ສາງ,ໂຮງງານ,ທີ່ດິນ, ເຄື່ອງຈັກ,ພາຫະນະ,ອຸປະກອນ ແລະການໃຫ້ເຊົ່າຊັບສິນອື່ນໆ;\t10% 34\tການບໍລິການຕັດຫຍິບ,ຕັດເກີບ, ຫຍິບເບາະ,ຖ່າຍຮູບ;\t5% 35\tການບໍລິການຕັດຜົມແລະເສີມ ສວຍ;\t5% 36\tການບໍລິການຊັກລີດ;\t5% 37\tກິດຈະການຫວຍ;\t10% 38\tກິດຈະການບໍລິການ:ຂົວ,ທາງ,ຊົນ ລະປະທານແລະທ່າເຮືອ;\t10% 39\tການປະກັນໄພຊັບສິນເຊັ່ນ:ພາຫະ ນະຂົນສົ່ງທາງບົກ,ທາງນໍ້າແລະ ທາງອາກາດ,ເຮືອນ,ອາຄານໂຮງ ງານ,ສາງ,ສິ່ງກໍ່ສ້າງແລະຕິດຕັ້ງ ,ພື້ນທີ່ສໍາຫຼວດ,ພື້ນທີ່ຂຸດຄົ້ນ,ການ ຂົນສົ່ງສິນຄ້າແລະບັນດາປະກັນ ໄພຊັບສິນອື່ນໆທີ່ນອນໃນເປົ້າໝາຍ ຮັບໃຊ້ການທຸລະກິດແລະທົ່ວໄປ;\t5% 40\tການບໍລິການໂຮງຊວດຈໍາ;\t10% 41\tກິດຈະການຄາຊິໂນ;\t10% 42\tລາຍງານການບໍລິການອື່ນໆ.\t10%\nມາດຕາສິບແປດ:ຜູ້ມີພັນທະແຈ້ງແລະເສຍອາກອນຕົວເລກທຸລະກິດ ຜູ້ມີພັນທະເສຍອາກອນຕົວເລກທຸລະກິດຕາມທີ່ໄດ້ກໍານົດ ໄວ້ໃນມາດຕາສິບຂອງກງົດໝາຍສະບັບນີ້ຕ້ອງແຈ້ງແລະເສຍຫາກອນ ຕົວເລກທຸລະກິດຕາມແຕ່ລະກໍລະນີດັ່ງນີ້: -ສໍາລັບຜູ້ນໍາເຂົ້າສິນຄ້າ,ເຄື່ອງຂອງຈາກຕ່າງປະເທດທຸກ ເທື່ອຜູ້ນໍາເຂົ້າຕ້ອງຍື່ນໃບແຈ້ງພາສີຂາເຂົ້າຕໍ່ດ່ານພາສີເພື່ອເສຍອາ ກອນ,ອາກອນຕ້ອງມອບໃຫ້ຄົບຖ້ວນກ່ອນນໍາສິນຄ້າເຄື່ອງຂອງອອກ ຈາກດ້ານພາສີ; -ໃນກໍລະນີທີ່ຂາຍສິນຄ້າ,ເຄື່ອງຂອງຈາກຜູ້ຜະລິດ,ຜູ້ບໍລິ ການ,ຜູ້ນໍາເຂົ້າແລະຜູ້ຂາຍນັ້ນຕ້ອງຍື່ນໃບແຈ້ງລາຍຮັບທຸລະກິດຂອງ ຕົນຕໍ່ລັດຖະການສ່ວຍສາອາກອນບ່ອນທີ່ຕົນຂຶ້ນທະບຽນອາກອນກ່ອນ ວັນທີສິບຫ້າຂອງເດືອນຕໍ່ໄປເພື່ອເສຍອາກອນຕົວເລກທຸລະກິດປະຈໍາ ເດືອນ; -ໃນກໍລະນີວິສາຫະກິດທີ່ດໍາເນີນທຸລະກິດຫຼືເຈົ້າຂອງໂຄງ ການຢູ່ສປປລາວໄດ້ຮັບໃບເກັບເງິນຈາກບຸກຄົນຫຼືນິຕິບຸກຄົນຢູ່ຕ່າງປະ ເທດທີ່ມາເຄື່ອນໄຫວມີລາຍຮັບທີ່ກໍານົດໄວ້ໃນມາດຕາສິບສອງຂອງ ກົດໝາຍສະບັບນີ້ຕ້ອງຫັກເງິນອາກອນຕົວເລກທຸລະກິດໄວ້ເພື່ອມອບ ເຂົ້າງົບປະມານແຫ່ງລັດຕາມທີ່ໄດ້ກໍານົດໄວ້ໃນມາດຕາສິບສີ່,ສິບຫ້າ ແລະສິບເຈັດຂອງກົດໝາຍສະບັບນີ້. ວິສາຫະກິດທີ່ດໍາເນີນທຸລະກິດຫຼືເຈົ້າຂອງໂຄງການຢູ່ສປປ ລາວທີ່ໄດ້ຫັກເງິນອາກອນຕົວເລກທຸລະກິດໄວ້ຈາກບຸກຄົນຫຼືນິຕິບຸກຄົນ ທີ່ດໍາເນີນທຸລະກິດຢູ່ຕ່າງປະເທດນັ້ນຕ້ອງແຍກອອກເປັນໃບແຈ້ງອາ ກອນສະເພາະຕ່າງຫາກແລ້ວຍື້ນໃບແຈ້ງເສຍອາກອນພາຍໃນສິບຫ້າ ວັນນັບຕັ້ງແຕ່ວັນທີ່ອອກໃບເກັບເງິນເປັນຕົ້ນໄປ.\nມາດຕາສິບເກົ້າ:ຜູ້ດໍາເນີນທຸລະກິດທີ່ໄດ້ຮັບອະນຸຍາດໃຫ້ຫັກອາກອນ ຕົວເລກທຸລະກິດ ຜູ້ຜະລິດ,ຜູ້ບໍລິການ,ຜູ້ນໍາເຂົ້າແລະຜູ້ຂາຍສິນຄ້າ,ເຄື່ອງ ຂອງຕາມທີ່ໄດ້ກໍານົດໄວ້ຢູ່ໃນມາດຕາສິບເອັດແລະສິບສອງຂອງກົດ ໝາຍສະບັບນີທີ່ໄດ້ເສຍອາກອນຕົວເລກທຸລະກິດຢູ່ຕົ້ນທາງມີສິດໄດ້ ຮັບການຫັກອາກອນທີ່ໄດ້ເສຍແລ້ວອອກຈາກຈໍານວນອາກອນທີ່ຈະ ຕ້ອງເສຍປະຈໍາເດືອນ.ໃນກໍລະນີອາກອນທີ່ເສຍຢູ່ຕົ້ນທາງແລ້ວຫາກ ມີຈໍານວນໜ້ອຍກວ່ານໍານວນທີ່ຫຼຸດນັ້ນຈະຕ້ອງໄດ້ມອບຕື່ມໃຫ້ຄົບ ຖ້ວນ.ຖ້າອາກອນທີ່ເສຍຢູ່ຕົ້ນທາງແລ້ວຫາກມີຈໍານວນຫຼາຍກວ່ານໍາ ນວນທີ່ເກີນນັ້ນໃຫ້ຍົກໄປຫັກອອກໃນເດືອນຕໍ່ໆໄປ. ຜູ້ມີສິດໄດ້ຮັບການຫັກອາກອນດັ່ງກ່າວນີ້ຕ້ອງແມ່ນຜູ້ທີ່ ໄດ້ຂຶ້ນທະບຽນອາກອນຢູ່ນໍາລັດຖະການສ່ວຍສາອາກອນແລະຖືບັນຊີ ຢ່າງຖືກຕ້ອງພ້ອມທັງມີເອກະສານການເສຍອາກອນຄົບຖ້ວນມາຢັ້ງ ຢືນ. ການຫັກອາກອນຕົວເລກທຸລະກິດນັ້ນມີລະບຽບການສະ ເພາະ.\nມາດຕາຊາວ:ຂອບເຂດການຫັກອາກອນຕົວເລກທຸລະກິດ ການອະນຸຍາດໃຫ້ຫັກອາກອນຕົວເລກທຸລະກິດທີ່ໄດ້ເສຍຢູ່ ຕົ້ນທາງແລ້ວຕ້ອງປະຕິບັດຢູ່ໃນຂອບເຂດດັ່ງນີ້: -ສໍາລັບຜູ້ຜະລິດໃຫ້ຫັກອອກແຕ່ສະເພາະຈໍານວນອາກອນ ທີ່ໄດ້ເສຍແລ້ວຈາກການຊື້ວັດຖຸດິບ,ວັດຖຸເຄິງສໍາເລັດຮູບ,ອຸປະກອນ ການຜະລິດ,ພາຫະນະຂົນສົ່ງ,ສິ້ນສ່ວນອາໄຫຼ່ແລະອຸປະກອນຕ່າງໆທີ່ ນໍາໃຊ້ເຂົ້າໃນກິດຈະການຂອງການຜະລິດໂດຍກົງ. -ສໍາລັບຜູ້ບໍລິການໃຫ້ຫັກອອກແຕ່ສະເພາະຈໍານວນອາ ກອນທີ່ໄດ້ເສຍແລ້ວຈາກການຊື້ພາຫະນະຂົນສົ່ງ,ສິ້ນສ່ວນອາໄຫຼ່ ຫຼືວັດຖຸປະກອບອື່ນໆທີ່ນໍາໃຊ້ເຂົ້າໃນວຽກງານບໍລະການໂດຍກົງ. -ສໍາລັບຜູ້ນໍາເຂົ້າໃຫ້ຫັກອອກແຕ່ສະເພາະນໍານວນອາກອນ ທີ່ໄດ້ເສຍແລ້ວຈາສິນຄ້າ,ເຄື່ອງຂອງທີ່ນໍາເຂົ້າມາເພື່ອໄປຂາຍຕໍ່ຫຼື ໄປທໍາການປຸງແຕ່ງ; -ຜູ້ຂາຍສິນຄ້າ,ເຄື່ອງຂອງໃຫ້ຫັກອອກແຕ່ສະເພາະຈໍາ ນວນອາກອນທີ່ໄດ້ເສຍແລ້ວຈາກສິນຄ້າເຄື່ອງຂອງທີ່ຊື້ຈາກຜູ້ນໍາເຂົ້າ ,ຜູ້ຜະລິດແລະຜູ້ຂາຍພາຍໃນເພື່ອໄປຂາຍຕໍ່ຫຼືໄປທໍາການປຸງແຕ່ງ. ນອກຈາກຂອບເຂດທີ່ໄດ້ກໍານົດໄວ້ຂ້າງເທິງນີ້ບໍ່ອະນຸຍາດ ໃຫ້ຫັກອອກຈາກຈໍານວນອາການທີ່ຕ້ອງມອບປະຈໍາເດືອນຄື: -ອາກອນຕົ້ນທາງຈາກຄ່າບໍລິການຕ່າງໆ. -ອາກອນຕົ້ນທາງການການຊື້ພາຫະນະຂົນສົ່ງລວມທັງ ເຄື່ອງປະກອບແລະເຄື່ອງອາໄຫຼ່ທີ່ບໍ່ນໍາໃຊ້ໂດຍກົງເຂົ້າໃນກິດຈະການ ຕົ້ນຕໍຂອງວິສາຫະກິດ; -ອາກອນຕົ້ນທາງຈາກການຊື້ສິນຄ້າ,ເຄື່ອງຂອງເພື່ອໃຊ້ ສ່ວນຕົວຂອງຄະນະບໍລິຫານຫຼືພະນັກງານຂອງວິສາຫະກິດ. ....ມາດຕາຊາວເອັດ:ການນໍາເຂົ້າຜະລິດເພື່ອສົ່ງອອກແລະການນໍາເຂົ້າເພື່ອສົ່ງອອກຕໍ່\nມາດຕາຊາວເອັດ:ການນໍາເຂົ້າຜະລິດເພື່ອສົ່ງອອກແລະການນໍາເຂົ້າ ເພື່ອສົ່ງອອກຕໍ່ ຜູ້ຜະລິດຫຼືຜູ້ບໍລິການທີ່ນໍາເຂົ້າຜະລິດເພື່ອສົ່ງອອກແລະຜູ້ ນໍາເຂົ້າສິນຄ້າ,ເຄື່ອງຂອງຈາກຕ່າງປະເທດເພື່ອສົ່ງອອກໄປຂາຍຕໍ່ປະ ເທດທີສາມຊຶ່ງໄດ້ເສຍອາກອນຕົວເລກທຸລະກິດຢູ່ຕົ້ນທາງແລ້ວຕາມທີ່ ກໍານົດໄວ້ໃນມາດຕາສິບແປດຂອງກົດໝາຍສະບັບນີ້ມີສິດໄດ້ຮັບການ ຫັກອາກອນດັ່ງກ່າວອອກຈາກຈໍານວນອາກອນທີ່ຕົນຈະໄດ້ມອບໃນແຕ່ ລະເດືອນ. ການຫັກອາກອນຕ້ອງປະຕິບັດຕາມເງື່ອນໄຂທີ່ໄດ້ກໍານົດ ໄວ້ໃນມາດຕາຊາວຂອງກົດໝາຍສະບັບນີ້ແລະຕ້ອງມີເອກະສານການ ນໍາເຂົ້າແລະສົ່ງອອກມາຢັ້ງຢືນຕື່ມອີກ.\nມາດຕາຊາວສອງ:ການຫັກອາກອນຕົວເລກທຸລະກິດຄືນ ໃນກໍລະນີທີ່ມີການຊື້-ຂາຍສິນຄ້າ,ເຄື່ອງຂອງຫຼືການບໍລິ ການວະຫວ່າງຜູ້ຊື້ກັບຜູ້ຂາຍຫາກຖືກລົບລ້າງຕາມພາຍຫຼັງ,ອາກອນຕົວ ເລກທຸລະກິດທີ່ໄດ້ເສຍແລ້ວຈາກກິດຈະການດັ່ງກ່າວຈະໄດ້ຮັບອະນຸຍາດ ໃຫ້ຫັກອອກຈາກຈໍານວນອາກອນທີ່ຕ້ອງມອບພາຍໃນເດືອນທີ່ມີການລົບ ລ້າງການຊື້-ຂາຍຫຼືໃນເດືອນຕໍ່ໆໄປ. ..ພາກທີ4ອາກອນຊົມໃຊ້\nມາດຕາຊາວສາມ:ອາກອນຊົມໃຊ້ ອາກອນຊົມໃຊ້ແມ່ນອາກອນທາງອ້ອມທີ່ເກັບຈາກສິນຄ້າ, ເຄື່ອງຂອງແລະການບໍລະການບາງປະເພດທີ່ມີລັກສະນະຟຸ້ມເຟືອຍ.\nມາດຕາຊາວສີ່:ຂອບເຂດຂອງອາກອນຊົມໃຊ້ ຂອບເຂດຂອງອາກອນຊົມໃຊ້ແມ່ນເກັບຈາກສິນຄ້າ,ເຄື່ອງ ຂອງແລະການບໍລິການບາງປະເພດທີ່ຈໍາໜ່າຍຫຼືບໍລະການຢູ່ດິນແດນ ຂອງສປປລາວ.\nມາດຕາຊາວຫ້າ:ສິນຄ້າ,ເຄື່ອງຂອງແລະການບໍລິການທີ່ຕ້ອງເສຍ ອາກອນຊົມໃຊ້ ສິນຄ້າ,ເຄື່ອງຂອງແລະການບໍລິການບາງປະເພດທີ່ຕ້ອງ ເສຍອາກອນຊົມໃຊ້ມີລາຍລະອຽດດັ່ງນີ້: ໜຶ່ງ:ນໍ້າມັນເຊື້ອໄຟ; ສອງ:ເຫຼົ້າຫຼືເຄື່ອງດື່ມທີ່ມີທາດເຫຼົ້າ; ສາມ:ນໍ້າອັດລົມ,ນໍ້າດື່ມແຮ່ທາດ,ໂສດາ,ເຄື່ອງດື່ມຊູກໍາ ລັງ,ເຄື່ອງດື່ມສໍາເລັດຮູບແລະເຄື່ອງດື່ມອື່ນໆທີ່ຄ້າຍຄຽງ; ສີ່:ຢາສໍາເລັດຮູບເປັນເສັ້ນ,ເປັນຊອງ,ຢາຊີກາ; ຫ້າ:ນໍ້າຫອມ,ເຄື່ອງເສີມສວຍ; ຫົກ:ໄພ້ແລະປະເພດໃກ້ຄຽງ,ບັ້ງໄຟ,ດອກໄມ້ໄຟ; ເຈັດ:ລົດຕູ້,ລົດບັດ,ລົດບັນທູກ,ລົດເກງ,ລົດກະບະ,ລົດຈິບ, ລົດຈັກ; ແປດ:ເຮືອໄວ,ເຮືອກິລາທີ່ໃຊ້ດ້ວຍຈັກລວມທັງເຄື່ອງຈັກ ແລະເຄື່ອງປະກອບ; ເກົ້າ:ເຄື່ອງໃຊ້ໄຟຟ້າເຊັ່ນ:ເຄື່ອງອາຍເຢັນ,ເຄື່ອງຮັບສັນ ຍານໂທລະພາບຜ່ານດາວທຽມ,ເຄື່ອງຫຼິ້ນສຽງແລະພາບ,ກ່ອງຖ່າຍ ຮູບ,ເຄື່ອງອັດສຽງແລະພາບ,ເຄື່ອງດົນຕີລວມທັງອຸປະກອນແລະເຄື່ອງ ປະກອບຂອງເຄື່ອງດັ່ງກ່າວ; ສິບ:ຕູ້ແຊ່ເຢັນ,ເຄື່ອງຕົ້ມນໍ້າອາບ,ເຄື່ອງຈັກຊັກຜ້າ,ເຄື່ອງດູດຝຸນ; ສິບເອັດ:ການນໍາເຂົ້າ,ຂາຍແລະບໍລິການໂຕະບິນລຽດຫຼື ສະນຸກເກີ້,ໂຕະບານເຕະແລະຕູ້ເຄື່ອງຫຼິ້ນເກມອື່ນໆ; ສິບສອງ:ການບໍລິການບັນເທິງ:ໂຮງເຕັ້ນລໍາ,ດິດສະໂກ ເທັກ,ຄາຣາໂອເກະ; ສິບສາມ:ການຊົມໃຊ້ການບໍລິການໂທລະສັບມືຖື,ໂທລະ ພາບສາຍໄຍ,ອິນເຕີເນັດ; ສິບສີ່:ກິດຈະການຫວຍ; ສິບຫ້າ:ກິດຈະການກາຊິໂນ.\nມາດຕາຊາວຫົກ:ສິນຄ້າ,ເຄື່ອງຂອງແລະການບໍລິການທີ່ຖືກຍົກເວັ້ນ ອາກອນຊົມໃຊ້ ສິນຄ້າ,ເຄື່ອງຂອງແລະການບໍລິການທີ່ຖືກຍົກເວັ້ນອາກອນ ຊົມໃຊ້ມີດັ່ງນີ້: -ສິນຄ້າ,ເຄື່ອງຂອງແລະການບໍລິກາທີ່ບົ່ງໄວ້ໃນມາດຕາ ຊາວຫ້າຂອງກົດໝາຍສະບັບນີ້ຊຶ່ງສົ່ງອອກໄປຂາຍຕ່າງປະເທດຕາມ ການຢັ້ງຢືນຂອງເຈົ້າໜ້າທີ່ທີ່ກ່ຽວຂ້ອງຂອງສປປລາວ. -ນໍ້າມັນກາດໄຕ້; -ເຫຼົ້າເກົ້າສິບອົງສາເພື່ອຮັບໃຊ້ວຽກງານການແພດໂດຍ ສະເພາະ; -ສິນຄ້າ,ເຄື່ອງຂອງແລະການບໍລິການບາງປະເພດທີ່ຈໍາ ໜ່າຍຫຼືບໍລິການໃຫ້ແກ່ອົງການຈັດຕັ້ງການທູດຂອງຕ່າງປະເທດແລະ ອົງການຈັດຕັ້ງສາກົນຢູ່ສປປລາວຕາມລະບຽບການຂອງກະຊວງການ ຕ່າງປະເທດກໍານົດອອກ. -ສິນຄ້າ,ເຄື່ອງຂອງທີ່ໄດ້ຮັບການຍົກເວັ້ນພາສີຂາເຂົ້າ ຕາມກົດໝາຍວ່າດ້ວຍພາສີ.\nມາດຕາຊາວເຈັດ:ພື້ນຖານການຄິດໄລ່ອາກອນຊົມໃຊ້ ພື້ນຖານຄິດໄລ່ອາກອນຊົມໃຊ້ໄດ້ກໍານົດລະອຽດຕາມແຕ່ ລະກໍລະນີດັ່ງນີ້: -ສໍາລັບສິນຄ້ານໍາເຂົ້າຈາກຕ່າງປະເທດແມ່ນມູນຄ່າຄິດ ໄລ່ພາສີຂາເຂົ້າບວກກັບຄ່າພາສີຂາເຂົ້າ; -ສໍາລັບສິນຄ້າຜະລິດແລະຈ້າງຜະລິດພາຍໃນປະເທດແມ່ນ ມູນຄ່າຂາຍອອກຈາກບ່ອນຜະລິດທີ່ຍິງບໍ່ທັນມີອາກອນຊົມໃຊ້; -ສໍາລັບການບໍລິການແມ່ນມູນຄ່າຊົມໃຊ້ການບໍລິການທີ່ຍັງ ບໍ່ທັນມີອາກອນຊົມໃຊ້; -ສໍາລັບສິນຄ້າແລະການບໍລິການທີ່ຕົນເອງຊົມໃຊ້ແລະໃຫ້ ເປັນຂອງຂວັນ,ລາງວັນແມ່ນມູນຄ່າຂອງຊະນິດສິນຄ້າແລະຄ່າບໍລິການ ອັນດຽວກັນທີ່ໄດ້ຂາຍແລະບໍລິການໃຫ້ຄົນອື່ນໃນລາຄາຢູ່ທ້ອງຖິ່ນນັ້ນ ແລະໃນເວລານັ້ນ; ມູນຄ່າຄິດໄລ່ອາກອນຢູ່ມາດຕານີ້ປະກອບມີມູນຄ່າທັງໝົດ ທີ່ໄດ້ຮັບຈາກການຊໍາລະເພີ່ມ.\nມາດຕາຊາວແປດ:ອັດຕາອາກອນຊົມໃຊ້ ອັດຕາອາກອນຊົມໃຊ້ມີລາຍລະອຽດດັ່ງນີ້: ລະດັບ\tປະເພດສິນຄ້າ,ເຄື່ອງຂອງແລະການບໍລິການທີ່\tອັດຕາທຽບ ຕ້ອງເສຍຫາກອນຊົມໃຊ້\tຖານເປັນ ເປີເຊັນ. 1\tນໍ້າມັນເຊື້ອໄຟ: - ນໍ້າມັນແອັດຊັງພິເສດ;\t25% - ນໍ້າມັນແອັດຊັ່ງທໍາມະດາ;\t24% - ນໍ້າມັນກາຊວນ;\t12% - ນໍ້າມັນກາດຍົນ;\t10% - ນໍ້າມັນເຄື່ອງ,ນໍ້າມັນໄຮໂດລິກ,ນໍ້າມັນໜຽວ ,ນໍ້າມັນຫ້າມລໍ້;\t5%\n2\tເຫຼົ້າຫຼືເຄື່ອງດື່ມທີ່ມີທາດເຫຼົ້າ: - ເຫຼົ້າຫຼືເຄື່ອງດື່ມທຸກຊະນິດທີ່ມີທາດເຫຼົ້າແຕ່ 15 ອົງສາຂຶ້ນໄປ;\t70% - ເຫຼົ້າ,ເຫຼົ້າແວງແລະເຄື່ອງດື່ມອື່ນໆທີ່ມີທາດ ເຫຼົ້າຕໍ່າກວ່າ 15 ອົງສາ;\t60% - ເບຍ;\t50%\n3\t- ນໍ້າດື່ມແຮ່ທາດ,ເຄື່ອງດື່ມສໍາເລັດຮູບແລະ ເຄື່ອງດື່ມອື່ນໆທີ່ຄ້າຍຄຽງ;\t10% - ນໍ້າອັດລົມ;\t20% - ໂສດາແລະເຄື່ອງດື່ມຊູກໍາລັງ.\t30%\n4\tຢາສູບສໍາເລັດຮູບເປັນເສັ້ນ,ເປັນຊອງແລະຢາ ຊິກກາ.\t55% 5\tນໍ້າຫອມແລະເຄື່ອງເສີມສວຍ.\t30% 6\tໄພ້ແລະປະເພດໃກ້ຄຽງ,ບັ້ງໄຟ,ດອກໄມ້ໄຟ.\t70% 7\tລົດ: - ລົດຕູ້ສິບຫ້າບ່ອນນັ່ງລົງມາ;\t25% - ລົດບັດຫຼາຍກວ່າ 15 ບ່ອນນັ່ງ;\t20% - ລັດບັນທຸກທຸກປະເພດ;\t10% - ລົດຈັກທຸກປະເພດ;\t20% - ລົດຈິບຫຼັງອ່ອນ;\t30% - ລັດຈິບຫຼັງແຂັງ 2,000 ເຊເຊລົງມາ;\t65% - ລົດຈິບຫຼັງແຂັງແຕ່ 2,001 ເຊໆຫາ 4,000 ເຊໆ;\t70% - ລົດຈິບຫຼັງແຂັງແຕ່ 4,001 ເຊໆຂຶ້ນໄປ;\t75% - ລົດເກັງ 1,000 ເຊໆລົງມາ;\t60% - ລົດເກັງແຕ່ 1,001 ເຊໆ ຫາ 1,500 ເຊ ໆ;\t65% - ລົດເກັງແຕ່ 1,501 ເຊໆ ຫາ 3,000 ເຊ ໆ;\t75% - ລົດເກັງແຕ່ 3,000 ເຊໆຂຶ້ນໄປ;\t90% - ລົດກະບະສອງປະຕູຫຼືສອງປະຕູເຄິ່ງສູງຫຼືຕໍ່າ\t20% - ລົດກະບະສີ່ປະຕູຫຼືສີ່ປະຕູເຄິ່ງສູງຫຼືຕໍ່າ\t25% 8\tເຮືອໄວ,ເຮືອກິລາທີ່ໃຊ້ດ້ວຍຈັກລວມທັງເຄື່ອງ ຈັກແລະເຄື່ອງປະກອບ.\t10% 9\tເຄື່ອງໄຟຟ້າເຊັ່ນ:ເຄື່ອງອາຍເຢັນ,ເຄື່ອງຮັບ ສັນຍານໂທລະພາບຜ່ານດາວທຽມ,ເຄື່ອງຫຼິ້ນ ສຽງແລະພາບ,ກ້ອງຖ່າຍຮູບ,ເຄື່ອງອັດສຽງ ແລະພາບ,ເຄື່ອງດົນຕີລວມທັງອຸປະກອນແລະ ເຄື່ອງປະກອບຂອງເຄື່ອງດັ່ງກ່າວ.\t15% 10\tຕູ້ແຊ່ເຢັນ,ເຄື່ອງຕົ້ມນໍ້າອາຍ,ເຄື່ອງຈັກຊັກຜ້າ, ເຄື່ອງດູດຝຸ່ນ.\t10% 11\tການນໍາເຂົ້າ,ຂາຍແລະບໍລິການໂຕະບິນລຽດ ຫຼືສະນຸກເກີ້,ໂຕະບານເຕະແລະຕູ້ເຄື່ອງຫຼິ້ນເກມ ອື່ນໆ.\t20% 12\tການບໍລິການບັນເທີງ:ໂຮງເຕັ້ນລໍາ,ດິດສະໂກ ເທັກ,ຄາລາໂອເກະ.\t25% 13\tການຊົມໃຊ້ການບໍລິການໂທລະສັບມືຖື,ໂທລະ ພາບສາຍໄຍ,ອິນເຕີເນັດ. 10% 14\tກິດຈະການຫວຍ;\t10% 15 ກິດຈະການກາຊິໂນ.\t15%\nສໍາລັບນໍ້າມັນເຊື້ອໄຟແມ່ນມອບໃຫ້ລັດຖະບານເປັນຜູ້ກໍາ ນົດອັດຕາທຽບຖານ(%)ແລະເດັດຖານ(ເປັນຈໍານວນເງິນຕໍ່ຫົວໜ່ວຍ) ໂດຍສອດຄ່ອງກັບສະພາບການທາງດ້ານເສດຖະກິດໃນແຕ່ລະໄລຍະ. ....ມາດຕາຊາວເກົ້າ:ການແຈ້ງແລະເສຍອາກອນຊົມໃຊ້\nມາດຕາຊາວເກົ້າ:ການແຈ້ງແລະເສຍອາກອນຊົມໃຊ້ ຜູ້ນໍາເຂົ້າ,ຜູ້ຜະລິດສິນຄ້າ,ເຄື່ອງຂອງແລະການບໍລິການ ບາງປະເພດທີ່ໄດ້ບົ່ງໄວ້ໃນມາດຕາຊາວຫ້າຂອງກົດໝາຍສະບັບນີ້ມີ ໜ້າທີ່ແຈ້ງແລະເສຍອາກອນຊົມໃຊ້ຕາມແຕ່ລະກໍລະນີດັ່ງຕໍ່ໄປນີ້: -ສໍາລັບການນໍາເຂົ້າຜູ້ນໍາເຂົ້າຕ້ອງຢື່ນໃບແຈ້ງພາສີຂາ ເຂົ້າທຸກໆເທື່ອ,ເມື່ອມີການນໍາເຂົ້າສິນຄ້າ,ເຄື່ອງຂອງທີ່ດ່ານພາສີ ເພື່ອເສຍອາກອນ.ອາກອນຕ້ອງມອບໃຫ້ຄົບຖ້ວນກ່ອນນໍາສິນຄ້າອອກ ຈາກດ້ານພາສີ; -ສໍາລັບການຜະລິດແລະການບໍລິການຢູ່ພາຍໃນປະເທດ, ຜູ້ຜະລິດແລະຜູ້ດໍາເນີນກິດຈະການບໍລິການໃດໜຶ່ງຕ້ອງຍື່ນໃບແຈ້ງ ອາກອນຊົມໃຊ້ຂອງຕົນທຸກໆເດືອນຕໍ່ລັດຖະການສ່ວຍສາອາກອນບ່ອນ ທີ່ຕົນຂຶ້ນທະບຽນອາກອນກ່ອນວັນທີສິບຫ້າຂອງເດືອນຕໍ່ໄປເພື່ອເສຍ ອາກອນຊົມໃຊ້ປະຈໍາເດືອນ.\nມາດຕາສາມສິບ:ອາກອນກໍາໄລ ອາກອນກໍາໄລແມ່ນອາກອນທາງກົງຊຶ່ງເກັບຈາກກໍາໄລ ຂອງບຸກຄົນຫຼືນິຕິບຸກຄົນທີ່ດໍາເນີນທຸລະກິດການຜະລິດ,ການຄ້າແລະ ການບໍລິການ.\nມາດຕາສາມສິບເອັດ:ຂອບເຂດຂອງອາກອນກໍາໄລ ອາກອນກໍາໄລເກັບຈາກກໍາໄລປະຈໍາປີຂອງຜູ້ມີກໍາໄລ ໂດຍບໍ່ຈໍາແນກວ່າຜູ້ມີກໍາໄລເປັນບຸກຄົນຫຼືນິຕິບຸກຄົນຢູ່ສປປລາວຫຼື ຢູ່ຕ່າງປະເທດຕາມທີ່ໄດ້ກໍານົດໄວ້ໃນມາດຕາສອງແລະມາດຕາສາມ ສິບສາມຂອງກົດໝາຍສະບັບນີ້.\nມາດຕາສາມສິບສອງ:ກໍາໄລທີ່ຕ້ອງເສຍອາກອນ ກໍາໄລຈາກການດໍາເນີນທຸລະກິດແມ່ນກໍາໄລທີ່ເກີດຈາກ ການເຮັດທຸລະກິດການຜະລິດກະສິກໍາ-ປ່າໄມ້,ອຸດສາຫະກໍາແລະຫັດ ຖະກໍາລວມທັງການຂຸດຄົ້ນຊັບພະຍາກອນທໍາມະຊາດ,ການຄ້າຂາອອກ -ຂາເຂົ້າ,ຂາຍຍົກ,ຂາຍຍ່ອຍແລະການບໍລິຫານທົ່ວໄປເຊັ່ນ:ຂຸດຄົ້ນ ໄມ້,ຂຸດຄົ້ນແຮ່,ການຂົນສົ່ງ,ໄປສະນີ,ໂທລະຄົມມະນາຄົມ,ກໍ່ສ້າງ,ສ້ອມ ແປງ,ການພັດທະນາທີ່ດິນເພື່ອຂາຍສິດນໍາໃຊ້,ການຮັບເໝົາຫຼືຈັດສັນ ຄຸ້ມຄອງຕະຫຼາດ,ການປະມູນແລະການຮັບເໝົາກໍ່ສ້າງໂຄງການທີ່ຈ່າຍ ເງິນງົບປະມານຂອງລັດ,ເງິນຊ່ວຍເຫຼືອລ້າຫຼືເງິນກູ້ຢືມຈາກຕ່າງປະ ເທດ,ກິດຈະການທະນາຄານ,ສະຖາບັນການເງິນ,ການປະກັນໄພ,ໂຮງ ແຮມ,ທ້ອງທ່ຽວ,ກິນດື່ມ,ກາຊິໂນ,ຫວຍ,ການສະແດງສິນລະປະວັນນະ ຄະດີ,ກິລາ,ກິດຈະການນາຍໜ້າຫຼືຕົວແທນ.\nມາດຕາສາມສິບສາມ:ເປົ້າໝາຍການເສຍອາກອນກໍາໄລ ວິສາຫະກິດສ່ວນບຸກຄົນແລະນິຕິບຸກຄົນທີ່ເປັນຂອງຄົນ ລາວ,ຊາວຕ່າງດ້າວ,ຜູ້ບໍ່ມີສັນຊາດລວມທັງຊາວຕ່າງປະເທດຊຶ່ງດໍາ ເນີນກິດຈະການທີ່ມີກໍາໄລຢູ່ສປປລາວລ້ວນແຕ່ຕ້ອງເສຍອາກອນກໍາ ໄລໃຫ້ແກ່ງົບປະມານແຫ່ງລັດ. ໃນກໍລະນີວິສາຫະກິດທີ່ດໍາເນີນທຸລະກິດຢູ່ຕ່າງປະເທດ ແຕ່ມາເຄື່ອນໄຫວຫຼືຮ່ວມທຶນຕາມສັນຍາທີ່ມີລາຍຮັບເກີດຂຶ້ນຢູ່ສປປ ລາວ,ວິສາຫະກິດດັ່ງກ່າວຕ້ອງແຈ້ງເສຍອາກອນກໍາໄລຢູ່ສປປລາວ. ກ່ອນການເບີກຈ່າຍເງິນໃຫ້ວິສາຫະກິດຕ່າງປະເທດນັ້ນເຈົ້າຂອງໂຄງ ການຫຼືວິສາຫະກິດຕ້ອງຫັກເງິນອາກອນກໍາໄລໄວ້ເພື່ອມອບເຂົ້າງົບ ປະມານແຫ່ງລັດ.\nມາດຕາສາມສິບສີ່:ການຍົກເວັ້ນຫຼືຫຼຸດຜ່ອນອາກອນກໍາໄລ ຜູ້ທີ່ໄດ້ຮັບອະນຸຍາດຂາກລັດຖະບານໃຫ້ລົງທຶນໃສ່ໂຄງ ການແລະເຂດບຸລິມະສິດຕ່າງໆຢູ່ສປປລາວຈະໄດ້ຮັບການຍົກເວັ້ນຫຼື ເສຍອາກອນກໍາໄລໃນອັດຕາຫຼຸດຜ່ານຕາມແຕ່ລະກໍລະນີຕາມກົດໝາຍ ວ່າດ້ວຍການສົ່ງເສີມການລົງທຶນ. ເພື່ອຈະໄດ້ຮັບການຍົກເວັ້ນຫຼືເສຍອາກອນໃນອາຕາຫຼຸດ ຜ່ອນ,ຜູ້ລົງທຶນທີ່ກ່າວໄ້ວຂ້າງເທິງນັ້ນຕ້ອງປະຕິບັດລະບົບບັນຊີໃຫ້ຖືກ ຕ້ອງຕາມທີ່ໄດ້ກໍານົດໄວ້ໃນກົດໝາຍວ່າດ້ວຍການບັນຊີວິສາຫະກິດ. ໃນກໍລະນີເກີດໄພທໍາມະຊາດໂດຍມາຈາກສາເຫດພະຍຸພະ ຍາດ,ອັກຄີໄພ,ສົງຄາມນັ້ນການຍົກເວັ້ນຫຼືຫຼຸດຜ່ອນອາກອນກໍາໄລລັດ ຖະບານເປັນຜູ້ຕົກລົງ.\nມາດຕາສາມສິບຫ້າ:ພື້ນຖານຄິດໄລ່ອາກອນກໍາໄລ ພື້ນຖານຄິດໄລ່ອາກອນກໍາໄລປະກອບດ້ວຍສອງວິທີດັ່ງນີ້: ໜຶ່ງ:ຕາມລະບົບການຖືກບັນຊີຄົບຖ້ວນແບບຂະຫຍາຍຕົວ ຫຼືແບບທໍາມະດາ;ພື້ນຖານການຄິດໄລ່ອາກອນກໍາໄລສໍາລັບວິສາຫະ ກິດສ່ວນບຸກຄົນແລະນິຕິບຸກຄົນທີ່ປະຕິບັດລະບົບບັນຊີແບບຂະຫຍາຍ ຕົວຫຼືແບບທໍາມະດາຖືກຕ້ອງແລະຄົບຖ້ວນທີ່ໄດ້ກໍານົດໄວ້ໃນກົດໝາຍ ວ່າດ້ວຍການບັນຊີວິສາຫະກິດປະກອບດ້ວຍສອງວິທີດັ່ງນີ້: -ກໍາໄລສູດທິຈາກການສະຫຼຸບບັນຊີທ້າຍປີຊຶ່ງແມ່ນການ ຜິດດ່ຽງລະຫວ່າງມູນຄ່າຊັບສິນທີ່ຍັງເຫຼືອຕົວຈິງໃນເວລາປິດບັນຊີ ທ້າຍສະໄໝກັບມູນຄ່າຊັບສິນທີ່ຍັງເຫຼືອຕົວຈິງໃນເວລາເປີດບັນຊີຕົ້ນ ສະໄໝລົບຈໍານວນທຶນທີ່ປະກອບເພີ່ມເຕີມແລະບວກລາຍຈ່າຍສ່ວນຕົວ ຂອງວິສາຫະກິດພາຍໃນສະໄໝປີການບັນຊີ; -ການຜິດດ່ຽງລະຫວ່າງລາຍຮັບລວມແລະລາຍຈ່າຍທີ່ອະ ນຸຍາດທົງໝົດຂອງປີການບັນຊີ; ສອງ:ຕາມລະບົບການຖືບັນຊີແບບປະຖົມພື້ນຖານ. ພື້ນຖານການຄິດໄລ່ອາກອນກໍາໄລຂອງບູກຄົນທີ່ດໍາເນີນ ທຸລະກິດຂະໜາດນ້ອຍແລະຜູ້ປະກອບອາຊີບອິດສະລະຕາມລະບົບການ ຖືບັນຊີແບບປະຖົມພື້ນຖານແມ່ນຜິດດ່ຽງລະຫວ່າງລາຍຮັບລວມແລະ ລາຍຈ່າຍທີ່ອະນຸຍາດທັງໝົດຂອງປີການບັນຊີ້.ໃນກໍລະນີທີ່ບໍ່ສາມາດ ຄິດໄລ້ຜິດດ່ຽວດັ່ງກ່າວແມ່ນໃຫ້ເອົາກໍາໄລລວມປະຈໍາປີ. ກໍາໄລລວມປະຈໍາປີແມ່ນເອົາລາຍຮັບປະຈໍາປີຄູນກັບອັດ ຕາສ່ວນກໍາໄລຂອງແຕ່ລະປະເພດກິດຈະການ. ມອບໃຫ້ລັດຖະບານເປັນຜູ້ກໍານົດລະອຽດກ່ຽວກັບລະບຽບ ການຄຸ້ມຄອງຜູ້ເສຍອາກອນຕາມລະບົບການຖືບັນຊີແບບປະຖົມພື້ນ ຖານແລະອັດຕາສ່ວນກໍາໄລລວມຕາມແຕ່ລະປະເພດກິດຈະການ.\nມາດຕາສາມສິບຫົກ:ວິທີຄິດໄລ່ອາກອນກໍາໄລ ວິທີຄິດໄລ່ອາກອນກໍາໄລແມ່ນຄິດໄລ່ໃຫ້ເສຍປະຈໍາປີບົນ ພື້ນຖານກໍາໄລທັງໝົດພາຍໃນປີ. ການຄິດໄລ່ອາກອນກໍາໄລທັງໝົດປະຈໍາປີທີ່ຕ້ອງເສຍອາ ກອນນັ້ນໃຫ້ປະຕິບັດດັ່ງນີ້: -ໜຶ່ງ:ສໍາລັບນິຕິບຸກຄົນທີ່ດໍາເນີນທຸລະກິດແລະອົງການຈັດ ຕັ້ງສັງຄົມໃຫ້ຄິດໄລ່ອາກອນຈາກກໍາໄລສຸດທິທັງໝົດປະຈໍາປີຕາມອັດ ຕາຄົງຕົວທີ່ບົ່ງໄວ້ໃນມາດຕາສີ່ສິບຂອງກົດໝາຍສະບັບນີ້; -ສອງ:ສໍາລັບວິສາຫະກິດສ່ວນບຸກຄົນກ່ອນຄິດໄລ່ອາກອນ ຂອງຜູ້ມີກໍາໄລຈາກການດໍາເນີນທຸລະກິດຫຼືຈາກການປະກອບອາຊີບ ອິດສະລະຕ້ອງຫັກເງິນຫຼຸດຜ່ອນພື້ນຖານປະຈໍາປີອອກຈາກຈໍານວນ ລາຍໄດ້ທັງໝົດປະຈໍາປີທີ່ຕ້ອງເສຍອາກອນ. ໃນກໍລະນີຜູ້ເສຍອາກອນໄດ້ມອບອາກອນກໍາໄລເປັນງວດ ຕາມມາດຕາສີ່ສິບສາມຂອງກົດໝາຍສະບັບນີ້ແລ້ວນັ້ນຕ້ອງໄລ່ລຽງ ຄືນອາກອນກໍາໄລຕົວຈິງປະຈໍາປີທີ່ຕ້ອງເສຍ. ສໍາລັບລາຍຮັບແລະລາຍຈ່າຍທີ່ເປັນເງິນຕາຕ່າງປະເທດ ຕ້ອງຕິດໄລ່ເປັນເງິນກີບຕາມອັດຕາແລກປ່ຽນທະນາຄານໃນແຕ່ລະ ໄລຍະ.\nມາດຕາສາມສິບເຈັດ:ການຫັກລາຍຈ່າຍຄ່າສິ້ນເປືອງ ລາຍຈ່າຍສິ້ນເປືອງປະຈໍາປີສໍາລັບທຸລະກິດທີ່ຖືບັນຊີແບບ ຂະຫຍາຍຕົວຫຼືແບບທໍາມະດາແມ່ນອະນຸຍາດໃຫ້ຫັກອອກດັ່ງນີ້: ໜຶ່ງ:ຄ່າໃຊ້ຈ່າຍທົ່ວໄປໃນການດໍາເນີນກິດຈະການຕ່າງໆ. -ຄ່າໄຟຟ້າ,ນໍ້າປະປາ,ໂທລະສັບ,ໂຄສະນາ,ຄ່າສ້ອມແປງ ຕ່າງໆ; -ຄ່າເດີນທາງ,ຄ່າຕ້ອນຮັບແຂກໃຫ້ຫັກອອກໄດ້ແຕ່ລະປະ ເພດລາຍຈ່າຍໃນອັດຕາສ່ວນສູນຈຸດສີ່ສິບສ່ວນຮ້ອຍຂອງລາຍຮັບທຸລະ ກິດປະຈໍາປີ; -ເງິນເດືອນພະນັກງານ,ກໍາມະກອນລວມທັງຄ່າສະຫວັດດີ ການ,ຄ່າປະກັນສັງຄົມ; -ຄ່າບໍລິການຕ່າງໆ,ດອກເບ້ຍເງິນກູ້,ຄ່າຂົນສົ່ງ; -ຄ່າເຊົ່າສະຖານທີ່ເພື່ອປະກອບກິດຈະການ; -ຄ່າປະກັບໄພຊັບສິນຂອງວິສາຫະກິດ; -ອາກອນຕົວເລກທຸລະກິດທີ່ຫັກອອກບໍ່ໄດ້ແລະຄ່າທໍານຽມ ອື່ນໆ; ສອງ:ຄ່າຫຼູ້ຍຫ້ຽນຊັບສົມບັດຄົງທີ່: ການຫັກຄ່າຫຼຸ້ຍຫ້ຽນແມ່ນການຫັກສ່ວນທີ່ຫຼຸດລົງຂອງມູນ ຄ່າຊັບສົມບັດຄົງທີ່ທີ່ເສື່ອມມູນຄ່າລົງຕາມໄລຍະເວລາຂອງການນໍາ ໃຊ້ຫຼືການປ່ຽນແປງທາງດ້ານເຕັກນິກແນໃສ່ເພື່ອສະສົມທຶນໄວ້ຊື້ຊັບ ສົມບັດໃໝ່ແທນອັນເກົ່າໃນໄລຍະຕໍ່ໄປ. ການຄິດໄລ່ຫັກຄ່າຫຼຸ້ຍຫ້ຽນບົນພື້ນຖານອາຍຸການນໍາໃຊ້ ໃຫ້ປະຕິບັດຕາມອັດຕາທີ່ບົ່ງໄວ້ໃນຕາຕະລາງລຸ່ມນີ້:\nຊັບສົມບັດຄົງທີ່ຂອງວິສາຫະກິດທີ່ສາມາດ\tອາຍຸການ\tອັດຕາ ຫັກຄ່າຫຼຸ້ຍຫ້ຽນໄດ້.\tນໍາໃຊ້\tການຫັກ ແຕ່ລະປີ - ຄ່າໃຊ້ຈ່າຍໃນການສ້າງຕັ້ງວິສາຫະກິດ\t2 ປີ\t50% - ສິ່ງປຸກສ້າງເພື່ອຮັບໃຊ້ການອຸດສາຫະກໍາ:\tມີອາຍຸແຕ່ຊາວປີລົງມາ\t20ປີ\t5% ມີອາຍຸແຕ່ 21 - 40 ປີ\t40ປີ\t2,5% - ສິ່ງປຸກສ້າງເພື່ອຮັບໃຊ້ການຄ້າແລະທີ່ຢູ່ ອາໃສ: ປະເພດຖາວອນ;\t20ປີ\t5% ປະເພດເຄິ່ງຖາວອນ.\t10ປີ\t10% - ເຄື່ອງກົນຈັກ,ພາຫານະຂຸດຄົ້ນ,ບຸກເບີກ,ລາກ ແກ່ທີ່ຮັບໃຊ້ວຽກງານອຸດສາຫະກໍາ,ກະສິກໍາ,ຫັດ ຖະກໍາແລະວຽກງານກໍ່ສ້າງອື່ນໆ;\t5ປີ\t20% - ພາຫະນະຂົນສົ່ງທາງບົກ;\t5ປີ\t20% - ອຸປະກອນຫຼືເຄື່ອງມືຄົບຊຸດເພື່ອຮັບໃຊ້ປະກອບ ວິຊາຊີບຫຼືວຽກງານໃດໜຶ່ງ;\t5ປີ\t20% - ອຸປະກອນແລະເຄື່ອງໃຊ້ຫ້ອງການ;\t10ປີ\t10% - ການຕິດຕັ້ງ,ປັບປຸງແລະຕົບແຕ່ງ;\t10ປີ\t10% - ກໍາປັ່ນແລະເຄື່ອງບິນໂດຍສານ;\t20ປີ\t5%\nການຫັກຄ່າຫຼຸ້ຍຫ້ຽນສາມາດເລືອກປະຕິບັດໄດ້ດ້ວຍການຄິດ ົໄລ່ຕາມແບບວິທີຄົງຕົວຫຼືວິທີຫຼຸດຜ່ອນລົງຕາມມູນຄ່າແມ່ນບົນພື້ນຖານ ລາຄາຕົ້ນທຶນຂອງຊັບສົມບັດຄົງທີ່.ຄ່າຫຼຸ້ຍຫ້ຽນທີ່ຄິດໄລ່ແລ້ວຕ້ອງສະ ແດງໃຫ້ເປັນຢູ່ໃນປຶ້ມບັນຊີໃນເວລາອັດບັນຊີທ້າຍປີ.ຄ່າຫຼຸ້ຍຫ້ຽນທັງໝົດ ປະຈໍາປີຫຼືເສດສ່ວນຂອງປີທີ່ບໍ່ຈົດກ່າຍເຂົ້າໃນບັນຊີຈະບໍ່ຖືເປັນລາຍຈ່າຍ ທີ່ຫັກອອກໄດ້ຈາກກໍາໄລປະຈໍາປີ.ເມື່ອເວລາມີການຂາຍຊັບສົມບັດໃດ ໜຶ່ງອອກຢູ່ພາຍໃນປີ,ຄ່າຫຼຸ້ຍຫ້ຽນປະຈໍາປີຫຼືເສດສ່ວນຂອງປີຖືເປັນສ່ວນ ທີ່ຕ້ອງຫັກອອກຈາກລາຄາຕົ້ນທຶນເພື່ອຄິດໄລ່ມູນຄ່າສ່ວນເກີນຫຼືມູນຄ່າ ສ່ວນຫຼຸດຂອງຊັບສົມບັດດັ່ງກ່າວ. ຊັບສົມບັດຄົງທີ່ທີ່ໄດ້ຫັກຄ່າຫຼູ້ຍຫ້ຽນຄົບຕາມອາຍຸການນໍາໃຊ້ ແລ້ວແມ່ນບໍ່ອະນຸຍາດໃຫ້ຫັກໃນປີຕໍ່ໄປອີກ.\n3.ເງິນແຮເພື່ອລາຍຈ່າຍບັງເອີນແລະຄ່າສ່ຽງໄພທີ່ມີຄວາມ ອາດສາມາດເປັນຈິງໄດ້ສູງ,ຄ່າເສື່ມມູນຄ່າຊັບສົມບັດຄົງທີ່,ມູນຄ່າເຄື່ອງ ໃນສາງ,ມູນຄ່າໜີ້ຕ້ອງຮັບ.\nເງິນແຮທີ່ນໍາໃຊ້ບໍ່ຖືກຕ້ອງຕາມແຜນການຫຼືບໍ່ໄດ້ນໍາໃຊ້ຫຼືນໍາ ໃຊ້ບໍ່ໝົດຕ້ອງຈົດເຂົ້າຄືນເປັນກໍາໄລປະຈໍາປີທີ່ຕ້ອງເສຍອາກອນ. ສໍາລັບຜູ້ປະກອບອາຊີບອິດສະລະບໍ່ອະນຸຍາດໃຫ້ສ້າງຄັງເງິນ ແຮທຸກປະເພດເພື່ອຫັກອອກຈາກກໍາໄລປະຈໍາປີ.\n....ມາດຕາ 38 ການບໍ່ອະນຸຍາດໃຫ້ຫັກລາຍຈ່າຍຄ່າສິ້ນເປືອງ\nມາດຕາ 38 ການບໍ່ອະນຸຍາດໃຫ້ຫັກລາຍຈ່າຍຄ່າສິ້ນເປືອງ ລາຍຈ່າຍສິ້ນເປືອງຕ່າງໆທີ່ບໍ່ອະນຸຍາດໃຫ້ຫັກອອກກ່ອນ ການຄິດໄລ່ອາກອນກໍາໄລປະຈໍາປີສໍາລັບທຸລະກິດທີ່ຖືບັນຊີແບບຂະ ຫຍາຍຕົວຫຼືແບບທໍາມະດາມີດັ່ງນີ້: - ລາຍຈ່າຍທີ່ມີລັກສະນະບໍ່ຕິດພັນໂດຍກົງກັບການດໍາເນີນ ທຸລະກິດເຊັ່ນ:ຕີກ໊ອບ,ເຕັ້ນລໍາ,ການກິລາແລະການບັນເທີງອື່ນໆ. - ອາກອນກໍາໄລແລະອາກອນຕໍ່າສຸດຂອງວິສາຫະກິດ; - ເງິນເດືອນທີ່ບໍລິສັດຮຸ້ນສ່ວນຈ່າຍໃຫ້ແກ່ຂາຮຸ້ນຂອງຕົນ ເອງຫຼືເງິນເດືອນຂອງເຈົ້າຂອງວິສາຫະກິດສ່ວນບຸກຄົນຈ່າຍໃຫ້ແກ່ຕົນ ເອງ; - ດອກເບ້ຍຊຶ່ງຂາຮຸ້ນຢືມເພື່ອມາປະກອບທຶນ; - ຄ່າປັບໃໝທຸກປະເພດ; - ເງິນບໍລິຈາກ,ເງິນຊ່ວຍໝູນ,ຂອງຂວັນແລະລາງວັນ. ບັນດາລາຍຈ່າຍທີ່ບໍ່ອະນຸຍາດໃຫ້ຫັກນີ້ຈະນໍາໃຊ້ໄດ້ກໍ່ຕໍ່ເມື່ອ ພາຍຫຼັງທີ່ໄດ້ເສຍອາກອນກໍາໄລແລ້ວ,ສໍາລັບບໍລິສັດທີ່ຮ່ວມທຶນກັບລັດນັ້ນ ແມ່ນພາຍຫຼັງທີ່ໄດ້ຫັກເງິນປັນຜົນໃຫ້ລັດຖະບານແລ້ວ.\n....ມາດຕາ 39 ວິທີຄິດໄລ່ອາກອນແບບກໍານົດ\nມາດຕາ 39 ວິທີຄິດໄລ່ອາກອນແບບກໍານົດ ວິສາຫະກິດບຸກຄົນຫຼືນິຕິບຸກຄົນທີ່ບໍ່ປະຕິບັດລະບົບບັນຊີຫຼືປະຕິ ບັດບໍ່ຄົບຖ້ວນຕ້ອງຄິດໄລ່ດັ່ງນີ້ ການຄິດໄລ່ກໍາໄລທີ່ຕ້ອງເສຍອາກອນແມ່ນໃຫ້ເອົາລາຍຮັບ ປະຈໍາປີຄູນກັບອັດຕາສ່ວນກໍາໄລຕາມແຕ່ລະປະເພດກິດຈະການຊຶ່ງກໍາ ນົດໄວ້ໃນ ມາດຕາ 35 ຂອງກົດໝາຍສະບັບນີ້.ໃນກໍລະນີທີ່ບຸກຄົນຫຼືນິຕິ ບຸກຄົນບໍ່ສາມາດກໍານົດລາຍຮັບຂອງຕົນໄດ້ລັດຖະການສ່ວນສາອາກອນ ປະສານສົມທົບກັບພາກສ່ວນກ່ຽວຂ້ອງອື່ນໆຈະເປັນຜູ້ກໍານົດລາຍຮັບດັ່ງ ກ່າວໂດຍອີງໃສ່ຂໍ້ມູນ,ຂ່າວສານຕົວຈິງ.\n....ມາດຕາ 40 ອັດຕາອາກອນກໍາໄລ\nມາດຕາ 40 ອັດຕາອາກອນກໍາໄລ ອັດຕາອາກອນກໍາໄລປະກອບດ້ວຍອັດຕາທົ່ວໄປແລະອັດຕາ ຫຼຸດຜ່ອນກໍານົດດັ່ງນີ້: 1. ອັດຕາທົ່ວໄປ. - ອັດຕາອາກອນກໍາໄລ 35% ໃຊ້ສໍາລັບການດໍາເນີນທຸລະ ກິດຂອງນິຕິບຸກຄົນ. - ສໍາລັບທຸລະກິດຂອງຜູ້ລົງທຶນຕ່າງປະເທດອັດຕາອາກອນ ກໍາໄລແມ່ນປະຕິບັດຕາມກົດໝາຍວ່າດ້ວຍການສົ່ງເສີມການລົງທຶນຕ່າງ ປະເທດຢູ່ ສປປລາວ ທີ່ມີຜົນບັງຄັບໃຊ້; - ວິສາຫະກິດສ່ວນບຸກຄົນ,ວິສາຫະກິດທີ່ເສຍອາກອນຕາມລະ ບົບການຖືບັນຊີແບບປະຖົມພື້ນຖານແລະຜູ້ປະກອບອາຊີບອິດສະລະແມ່ນ ໃຫ້ປະຕິບັດຕາມຕາຕະລາງນີ້:\nຂັ້ນ\tຖານກໍາໄລ\tພື້ນຖານ\tອັດຕາ\tອາກອນ\tອາກອນ ແຕ່ລະຂັ້ນ\tຄິດໄລ່\tອາກອນ\tໄລແຕ່\tລວມທັງ ລະຂັ້ນ\tໝົດທີ່ຕ້ອງ ຈ່າຍ 0\t2,4m <\t2,4m\t0%\t0\t0 1\t>2,4-5m 2,6m\t10%\t260k\t260k 2\t>5-10m\t5m\t15%\t750k\t1,01m 3\t>10-30m 20m\t20%\t4m\t5,01m 4\t>30-60m 30m\t30%\t9m\t14,01m 5\t>60m\t...\t35%\t...\t...\n2. ອັດຕາຫຼຸດຜ່ອນ ອັດຕາຫຼຸດຜ່ອນແມ່ນໃຫ້ປະຕິບັດຕາມທີ່ກໍານົດໄວ້ໃນກົດ ໝາຍວ່າດ້ວຍການສົ່ງເສີມການລົງທຶນພາຍໃນຫຼືກົດໝາຍວ່າດ້ວຍການ ສົ່ງເສີມການລົງທຶນຕ່າງປະເທດທີ່ມີຜົນບັງຄົບໃຊ້. ...ໝວດທີ3ການແຈ້ງເສຍອາກອນກໍາໄລ,ການສະຫຼຸບບັນຊີແລະການຍົກເງິນຂາດທຶນໄປຫັກຕໍ່\n....ມາດຕາ 41 ການຈັດເຂົ້າໃນລະບອບການແຈ້ງເສຍອາກອນກໍາໄລ\nມາດຕາ 41 ການຈັດເຂົ້າໃນລະບອບການແຈ້ງເສຍອາກອນກໍາໄລ 1. ການເສຍອາກອນກໍາໄລຕາມລະບອບລາຍຮັບຕົວຈິງ ແມ່ນຜູ້ທີ່ເສຍອາກອນກໍາໄລຕາມລະບົບການຖືບັນຊີແບບຂະຫຍາຍຕົວ ຫຼືແບບທໍາມະດາຊຶ່ງແມ່ນວິສາຫະກິດທີ່ມີຖານະເປັນບຸກຄົນຫຼືນິຕິບຸກຄົນ: -ສໍາລັບຜູ້ເສຍອາກອນກໍາໄລຕາມລະບົບການຖືບັນຊີແບບ ຂະຫຍາຍຕົວຊຶ່ງມີລາຍຮັບທຸລະກິດປະຈໍາປີສູງກວ່າສອງພັນທີ່ຮ້ອຍລ້ານ ກີບຂຶ້ນໄປ. -ສໍາລັບຜູ້ເສຍອາກອນກໍາໄລຕາມລະບົບການຖືບັນຊີແບບ ທໍາມະດາຊຶ່ງມີຊາຍຮັບທຸລະກິດປະຈໍາປີແຕ່ສອງຮ້ອຍລ້ານກີບຫາສອງ ພັນສີ່ຮ້ອຍລ້ານກີບ. 2. ການເສຍອາກອນກໍາໄລຕາມລະບົບການຖືບັນຊີແບບປະ ຖົມພື້ນຖານແມ່ນບຸກຄົນທີ່ດໍາເນີນທຸລະກິດຂະໜາດນ້ອຍຫຼືຜູ້ປະກອບອາ ຊີບອິດສະລະຊຶ່ງມີລາຍຮັບທຸລະກິດປະຈໍາປີໃນຂອບເຂດຕໍ່າກວ່າສອງ ຮ້ອຍລ້ານກີບ. ລັດຖະການສ່ວຍສາອາກອນສົມທົບກັບພາກສ່ວນທີ່ກ່ຽວຂ້ອງ ເພື່ອຄິດໄລ່ແລະກໍານົດການເສຍອາກອນກໍາໄລແລະອາກອນປະເພດອື່ນ ຊຶ່ງລັດກໍານົດແລະຈະຕ້ອງໄດ້ບົ່ງໄວ້ຢູ່ໃນສັນຍາລະຫວ່າງລັດຖະການ ສ່ວຍສາອາກອນແລະຜູ້ເສຍອາກອນບົນພື້ນຖານການປະເມີນລາຍຮັບປະ ຈໍາປີ.ສັນຍາດັ່ງກ່າວມີຜົນໃຊ້ໄດ້ໃນກໍານົດໜຶ່ງປີ.ຖ້າວ່າຜູ້ເສຍອາກອນ ຫາກມີຈຸດປະສົງຢາກຍົກເລີກສັນຍານັ້ນຕ້ອງແຈ້ງໃຫ້ລັດຖະການສ່ວຍ ສາອາກອນມີສິດຍົກເລີກສັນຍາໄດ້ທຸກເວລາຫາກເຫັນວ່າຜູ້ເສຍອາກອນ ມີການເຄື່ອນໄຫວຂະຫຍາຍຕື່ມເກີນກວ່າທີ່ສັນຍາໄດ້ກໍານົດໄວ້ແລະທວງ ເກັບອາກອນສ່ວນທີ່ເກີນຈາກການເຄື່ອນໄຫວຂະຫຍາຍຕື່ມນັ້ນບົນພື້ນ ຖານຂໍ້ມູນຄົບຖ້ວນທີ່ສາມາດຢັ້ງຢືນໄດ້ຢ່າງຄັກແນ່. ....ມາດຕາ 42 ການສະຫຼຸບແລະແຈ້ງເສຍອາກອນກໍາໄລ\nມາດຕາ 42 ການສະຫຼຸບແລະແຈ້ງເສຍອາກອນກໍາໄລ ການສະຫຼຸບບັນຊີຂອງຜູ້ດໍາເນີນທຸລະກິດແລະຜູ້ປະກອບອາ ຊີບອິດສະລະລວມທັງສາຂາຫຼືຕົວແທນໃຫ້ລວມກັບການສະຫຼຸບບັນຊີຂອງ ບໍລິສັດແມ່ນເພື່ອຄິດໄລ່ແລະແຈ້ງເສຍອາກອນກໍາໄລປະຈໍາປີຢູ່ບ່ອນທີ່ບໍ ລິສັດແມ່ຂຶ້ນທະບຽນອາກອນ.\n....ມາດຕາ 43 ການມອບອາກອນກໍາໄລ\nມາດຕາ 43 ການມອບອາກອນກໍາໄລ ຜູ້ດໍາເນີນທຸລະກິດທີ່ມອບອາກອນກໍາໄລຕາມລະບົບການຖື ບັນຊີແບບຂະຫຍາຍຕົວຫຼືແບບທໍາມະດາຕ້ອງມອບອາກອນກໍາໄລປະຈໍາ ປີເປັນງວດບົນພື້ນຖານກໍາໄລຕົວຈິງຂອງປີຜ່ານມາຫຼືຕາມກໍາໄລຄາດ ຄະເນໄວ້ໃນແຜນຂອງປີການບັນຊີ.ສ່ວນຈໍານວນອາກອນຕົວຈິງປະຈໍາປີ ທີ່ຕ້ອງມອບນັ້ນໃຫ້ໄລ່ລຽງຄືນໃນງວດສຸດທ້າຍເວລາປິດບັນຊີທ້າຍປີ, ການມອບອາກອນກໍາໄລແບ່ງອອກເປັນສີ່ງວດ,ງວດລະສາມເດື່ອນດັ່ງ ນີ້: -ງວດທີໜຶ່ງກ່ອນວັນທີສິບເດືອນເມສາຂອງປີ; -ງວດທີສອງກ່ອນວັນທີສິບເດືອນກໍລະກົດຂອງປີ; -ງວດທີສາມກ່ອນວັນທີສິບເດືອນຕຸລາຂອງປີ; -ງວດທີສີ່ກ່ອນວັນທີສິບເດືອນມີນາຂອງປີຖັດໄປ. ໃນກໍລະນີທີ່ອາກອນກໍາໄລຊຶ່ງໄດ້ມອບແລ້ວເປັນແຕ່ລະງວດ ພາຍໃນປີຫາກມີຈໍານວນສູງກວ່າອາກອນກໍາໄລຕົວຈິງປະຈໍາປີທີ່ຕ້ອງ ເສຍນັ້ນສ່ວນທີ່ເກີນໃຫ້ຍົກໄປຫັກອອກຈາກຈໍານວນອາກອນກໍາໄລຂອງ ປີຖັດໄປ. ໃບສະຫຼຸບຊັບສົມບັດແລະເອກະສານບັນຊີອື່ນໆຕ້ອງນໍາສະ ເໜີຕໍ່ລັດຖະການສ່ວຍສາອາກອນກ່ອນວັນທີໜຶ່ງເດືອນມີນາຂອງທຸກໆປີ. ສ່ວນບົດບັນທຶກກອງປະຊຸມຂາຮຸ້ນຫຼືຜູ້ຖືຮຸ້ນຂອງບໍລິສັດກ່ຽວກັບການນໍາ ໃຊ້ຫຼືແບ່ງຜົນກໍາໄລນັ້ນຕ້ອງຍື່ນຕໍ່ລັດຖະການສ່ວຍສາອາກອນພາຍໃນ ກໍານົດສິບວັນຫຼັງຈາກກອງປະຊຸມຂາຮຸ້ນຫຼືຜູ້ຖືຮຸ້ນໄດ້ສິ້ນສຸດລົງ. ສໍາລັບກຸ່ມບໍລິສັດຊຶ່ງປະກອບດ້ວຍວິສາຫະກິດຫຼາຍຂະແໜງ ການທີ່ມີສ່ວນຮ່ວມທຶນນໍາກັນຕ້ອງໄດ້ລາຍງານໃບສະຫຼຸບຊັບສົມບັດລວມ ກິດຈະການແລະໃບລາຍງານຜົນໄດ້ຮັບລວມກິດຈະການພ້ອມທັງໃຫ້ ແຈ້ງຜົນປະໂຫຍດອື່ນໆນໍາຕື່ມຕໍ່ລັດຖະການສ່ວຍສາອາກອນບ່ອນທີ່ຕົນ ຂຶ້ນທະບຽນອາກອນຕາມກໍານົດເວລາທີ່ບົ່ງໄວ້ຢູ່ວັກເທິງນັ້ນ. ຜູ້ເສຍອາກອນຕາມລະບົບການຖືບັນຊີແບບປະຖົມພື້ນຖານ ຕ້ອງມອບພັນທະຂອງຕົນຕາມເງື່ອນໄຂທີ່ບົ່ງໄວ້ໃນສັນຍາ. ເຈົ້າຂອງໂຄງການຫຼືວິສາຫະກິດທີ່ດໍາເນີນທຸລະກິດຢ່ສປປ ລາວກ່ອນເບີກຈ່າຍເງິນໃຫ້ແກ່ບຸກຄົນຫຼືນິຕິບຸກຄົນຢູ່ຕ່າງປະເທດທີ່ມາ ເຄື່ອນໄຫວມີລາຍຮັບທີ່ກໍານົດໄວ້ໃນວັກທີ2ມາດຕາ 33 ຂອງກົດ ໝາຍສະບັບນີ້ຕ້ອງຫັກເງິນອາກອນກໍາໄລໄວ້ເພື່ອມອບເຂົ້າງົບປະມານ ແຫ່ງລັດ,ຕາມການຄິດໄລ່ທີ່ໄດ້ກໍານົດໄວ້ໃນ ມາດຕາ 39 ແລະ ມາດ ຕາ 40 ຂອງກົດໝາຍສະບັບນີ້. ເຈົ້າຂອງໂຄງການຫຼືວິສາຫະກິດທີ່ດໍາເນີນທຸລະກິດຢູ່ສປປ ລາວທີ່ໄດ້ຫັກອາກອນໄວ້ຈາກບຸກຄົນຫຼືນິຕິບຸກຄົນທີ່ດໍາເນີນທຸລະກິດຢູ່ ຕ່າງປະເທດນັ້ນຕ້ອງແຍກອອກເປັນໃບແຈ້ງອາກອນສະເພາະຕ່າງຫາກ ແລ້ວຍື່ນໃບແຈ້ງເສຍອາກອນພາຍໃນສາມສິບວັນນັບຕັ້ງແຕ່ວັນທີ່ໄດ້ຫັກ ອາກອນໄວ້.\n....ມາດຕາ 44 ການຍົກເງິນຂາຍທຶນປະຈໍາປີໄປຫັກອອກໃນປີຖັດໄປ\nມາດຕາ 44 ການຍົກເງິນຂາຍທຶນປະຈໍາປີໄປຫັກອອກໃນປີຖັດໄປ ຜູ້ດໍາເນີນທຸລະກິດແລະຜູ້ປະກອບອາຊີບອິດສະລະທີ່ເສຍອາ ກອນກໍາໄລຕາມລະບົບການຖືບັນຊີແບບຂະຫຍາຍຕົວຫຼືແບບທໍາມະດາ ຊຶ່ງປະຕິບັດຕາມລະບົບບັນຊີຢ່າງຄົບຖ້ວນຕາມກົດໝາຍວ່າດ້ວຍການ ບັນຊີວິສາຫະກິດຫາກມີການຂາດທຶນປະຈໍາປີຊຶ່ງທາງເຈົ້າໜ້າທີ່ສ່ວຍສາ ອາກອນໄດ້ກວດກາຢັ້ງຢືນແລ້ວມີສິດຍົກເງິນຂາດທຶນດັ່ງກ່າວໄປຫັກ ອອກຈາກກໍາໄລຂອງປີຖັດໄປພາຍໃນກໍານົດສາມປີ.ເມື່ອໝົດກໍານົດ ແລ້ວເງິນຂາດທຶນທີ່ຍັງເຫຼືອຈະບໍ່ໄດ້ຮັບອະນຸຍາດໃຫ້ຫັກອອກຈາກກໍາໄລ ຕໍ່ໄປອີກ.\n....ມາດຕາ 45 ການສະເໜີເສຍອາກອນຕາມລະບົບຖືບັນຊີ\nມາດຕາ 45 ການສະເໜີເສຍອາກອນຕາມລະບົບຖືບັນຊີ ຜູ້ເສຍອາກອນຕາມລະບົບການຖືບັນຊີແບບປະຖົມປະຖານຫຼື ຜູ້ມີເງື່ອນໄຂເສຍອາກອນຕາມລະບົບດັ່ງກ່າວຫາກຕ້ອງການຢາກເສຍ ອາກອນກໍາໄລຕາມລະບົບການຖືບັນຊີແບບທໍາມະດານັ້ນມີສິດສະເໜີຂໍ ປ່ຽນແປງຕໍ່ລັດຖະການສ່ວຍສາອາກອນບ່ອນທີ່ຕົນຂຶ້ນທະບຽນອາກອນ ແລະຈະໄດ້ຮັບການອະນຸມັດໃຫ້ຕາມຄໍາຮ້ອງຂໍ. ສໍາລັບຜູ້ທີ່ຢູ່ໃນລະຫວ່າງການປະຕິບັດສັນຍາເສຍອາກອນນັ້ນ ຄໍາຮ້ອງຂໍປ່ຽນລະບົບການເສຍອາກອນຕ້ອງສະເໜີຢ່າງຊ້າຫົກສິບວັນ ກ່ອນສັນຍາຈະໝົດອາຍຸ.\n....ມາດຕາ 46 ການປິດບັນຊີ\nມາດຕາ 46 ການປິດບັນຊີ ຜູ້ດໍາເນີນທຸລະກິດຫຼືຜູ້ປະກອບອາຊີບອິດສະລະທີ່ເສຍອາກອນ ກໍາໄລຕາມລະບົບການຖືບັນຊີແບບຂະຫຍາຍຕົວຫຼືແບບທໍາມະດາຕ້ອງປິດ ບັນຊີຂອງຕົນໃນວັນທີ 31 ທັນວາ ຂອງທຸກໆປີ.ເວັ້ນເສຍແຕ່ກໍລະນີຢຸດ ເຊົາ,ຂາຍ,ມອບ,ໂອນກິດຈະການໃຫ້ຜູ້ອື່ນພາຍໃນປີຫຼືໄດ້ສໍາເລັດກິດຈະ ການ.\n....ມາດຕາ 47 ການຢຸດເຊົາ,ຂາຍ,ມອບ,ໂອນກໍາມະສິດ\nມາດຕາ 47 ການຢຸດເຊົາ,ຂາຍ,ມອບ,ໂອນກໍາມະສິດ ເມື່ອມີການຢຸດເຊົາ,ຂາຍ,ມອບ,ໂອນກິດຈະການສ່ວນໃດ ສ່ວນໜຶ່ງຫຼືທັງໝົດໃຫ້ແກ່ຜູ້ອື່ນ,ຜູ້ດໍາເນີນທຸລະກິດແລະຜູ້ປະກອບອາຊີບ ອິດສະລະຕ້ອງປິດບັນຊີການເຄື່ອນໄຫວກິດຈະການຂອງຕົນແລ້ວສະເໜີ ຕໍ່ລັດຖະການສ່ວຍສາອາກອນບ່ອນທີ່ຕົນຂຶ້ນທະບຽນອາກອນພາຍໃນກໍາ ນົດສິບວັນນັບແຕ່ວັນຢຸດເຊົາ,ຂາຍ,ມອບ,ໂອນກິດຈະການເປັນຕົ້ນໄປ ເພື່ອຊໍາລະອາກອນທີ່ຄ້າງມອບໃຫ້ຄົບຖ້ວນ.ສໍາລັບການຂາຍ,ມອບ,ໂອນ ກິດຈະການໃຫ້ແກ່ຜູ້ອື່ນນັ້ນກໍ່ຕ້ອງແຈ້ງຊື່,ນາມສະກຸນແລະທີ່ຢູ່ຂອງຜູ້ຊື້ ຫຼືຜູ້ໄດ້ຮັບມອບກິດຈະການໃຫ້ລະອຽດ. ໃນກໍລະນີຜູ້ປະກອບກິດຈະການເສຍຊີວິດຜູ້ສືບທອດມູນມໍລະ ດົກມີໜ້າທີ່ປະກອບຂໍ້ມູນອັນຈໍາເປັນກ່ຽວກັບການແຈ້ງລາຍໄດ້ໃຫ້ແກ່ ລັດຖະການສ່ວຍສາອາກອນພາຍໃນກໍານົດເກົ້າສິບວັນນັບແຕ່ວັນເຈົ້າ ຂອງກິດຈະການໄດ້ເສຍຊີວິດເປັນຕົ້ນໄປເພື່ອຊໍາລະອາກອນທີ່ຄ້າງມອບ ແທນຜູ້ເສຍຊີວິດ.ຄວາມຮັບຜິດຊອບໃນການເສຍອາກອນແທນຜູ້ເສຍຊີ ວິດນັ້ນແມ່ນຈໍາກັດຂອບເຂດຢູ່ໃນມູນຄ່າຂອງມູນມໍລະດົກທີ່ໄດ້ຮັບ.\n...ໝວດທີ4ອາກອນຕໍ່າສຸດ\n....ມາດຕາ 48 ອາກອນຕໍ່າສຸດ\nມາດຕາ 48 ອາກອນຕໍ່າສຸດ ອາກອນຕໍ່າສຸດແມ່ນອາກອນທາງກົງຊຶ່ງເປັນພັນທະຕໍ່າສຸດ ຂອງຜູ້ດໍາເນີນທຸລະກິດແລະຜູ້ປະກອບອາຊີບອິດສະລະທີ່ເສຍອາກອນກໍາ ໄລຕາມລະບົບການຖືບັນຊີແບບຂະຫຍາຍຕົວຫຼືແບບທໍາມະດາທີ່ແຈ້ງ ຂາດທຶນຫຼືມີກໍາໄລບໍ່ເຖິງລະດັບຕາມທີ່ໄດ້ກໍານົດໄວ້ໃນກົດໝາຍ.\n....ມາດຕາ 49 ຜູ້ມີພັນທະເສຍອາກອນຕໍ່າສຸດ\nມາດຕາ 49 ຜູ້ມີພັນທະເສຍອາກອນຕໍ່າສຸດ ຜູ້ດໍາເນີນທຸລະກິດແລະຜູ້ປະກອບອາຊີບອິດສະລະຢູ່ດິນແດນ ຂອງສປປລາວ ໂດຍບໍ່ຈໍາແນກວ່າເປັນບຸກຄົນຫຼືນິຕິບຸກຄົນທີ່ເປັນຄົນລາວ, ຊາວຕ່າງດ້າວ,ຜູ້ບໍ່ມີສັນຊາດ,ຊາວຕ່າງປະເທດທີ່ເສຍອາກອນຕາມລະ ບົບການຖືບັນຊີແບບຂະຫຍາຍຕົວຫຼືແບບທໍາມະດາທີ່ແຈ້ງຂາດທຶນຫຼືມີກໍາ ໄລບໍ່ເຖິງລະດັບລ້ວນແຕ່ຕ້ອງເສຍອາກອນຕໍ່າສຸດ.\n....ມາດຕາ 50 ການຍົກເວັ້ນອາກອນຕໍ່າສຸດ\nມາດຕາ 50 ການຍົກເວັ້ນອາກອນຕໍ່າສຸດ ຜູ້ທີ່ຖືກຍົກເວັ້ນອາກອນຕໍ່າສຸດມີດັ່ງນີ້: - ນັກລົງທຶນຕ່າງປະເທດທີ່ຢູ່ໃນໄລຍະການຍົກເວັ້ນອາກອນ ກໍາໄລປະຈໍາປີຕາມເງື່ອນໄຂຂອງກົດໝາຍວ່າດ້ວຍການສົ່ງເສີມການລົງ ທຶນຂອງຕ່າງປະເທດຢູ່ ສປປລາວ; - ນົກລົງທຶນພາຍໃນປະເທດທີ່ຢູ່ໃນໄລຍະການຍົກເວັ້ນອາກອນ ກໍາໄລປະຈໍາປີຕາມກົດໝາຍວ່າດ້ວຍການສົ່ງເສີມການລົງທຶນພາຍໃນ; - ຜູ້ເສຍອາກອນກໍາໄລຕາມລະບົບການຖືບັນຊີແບບປະຖົມ ພື້ນຖານ; - ບັນດາບໍລິສັດທີ່ມີການຂາດທຶນຫຼືມີກໍາໄລບໍ່ເຖິງລະດັບໂດຍ ມີການຢັ້ງຢືນຈາກອົງການກວດສອບບັນຊີຫຼືບໍລິສັດກວດສອບບັນຊີທີ່ລັດ ຖະບານສປປລາວຮັບຮູ້.\n....ມາດຕາ 51 ອັດຕາອາກອນຕໍ່າສຸດ\nມາດຕາ 51 ອັດຕາອາກອນຕໍ່າສຸດ ອາກອນຕໍ່າສຸດປະກອບມີສອງອັດຕາດັ່ງນີ້: - ອັດຕາອາກອນຕໍ່າສຸດໄດ້ກໍານົດໄວ້ 0,25% ຂອງລາຍ ຮັບທຸລະກິດທັງໝົດປະຈໍາປີຊຶ່ງບໍ່ລວມເອົາອາກອນຕົວເລກທຸລະກິດສໍາລັບ ກິດຈະການການຜະລິດພາຍໃນທຸກປະເພດ; - ອັດຕາອາກອນຕໍ່າສຸດໄດ້ກໍານົດໄວ້ 1% ຂອງລາຍຮັບທຸ ລະກິດທັງໝົດປະຈໍາປີຊຶ່ງບໍ່ລວມເອົາອາກອນຕົວເລກທຸລະກິດສໍາລັບກິດ ຈະການການຄ້າແລະການບໍລິການລວມທັງຜູ້ປະກອບອາຊີບອິດສະລະ.\n....ມາດຕາ 52 ການຄິດໄລ່ແລະມອບອາກອນຕໍ່າສຸດ\nມາດຕາ 52 ການຄິດໄລ່ແລະມອບອາກອນຕໍ່າສຸດ ອາກອນຕໍ່າສຸດແມ່ນຄິດໄລ່ໃຫ້ເສຍປະຈໍາປີບົນພື້ນຖານລາຍ ຮັບທຸລະກິດທັງໝົດຊຶ່ງບໍ່ລວມເອົາອາກອນຕົວເລກທຸລະກິດຫຼືລາຍຮັບທັງ ໝົດຂອງປີຜ່ານມາຕາມອັດຕາທີ່ກໍານົດໄວ້ໃນມາດຕາ 51 ຂອງກົດ ໝາຍສະບັບນີ້. ຜູ້ມີພັນທະເສຍອາກອນຕ້ອງຍື່ນໃບແຈ້ງອາກອນຕໍ່ລັດຖະ ການສ່ວຍກາອາກອນບ່ອນທີ່ຕົນຂຶ້ນທະບຽນອາກອນກ່ອນວັນທີ 1 ເດືອນ ມີນາຂອງທຸກໆປີເພື່ອຄິດໄລ່ແລະອອກໃບມອບອາກອນ.\n....ມາດຕາ 53 ການຫັກອາກອນຕໍ່າສຸດ\nມາດຕາ 53 ການຫັກອາກອນຕໍ່າສຸດ ອາກອນກໍາໄລປະຈໍາປີທີ່ໄດ້ມອບແລ້ວເປັນແຕ່ລະງວດພາຍ ໃນປີນັ້ນຕ້ອງຫັກອອກຈາກຈໍານວນອາກອນຕໍ່າສຸດທີ່ຕ້ອງເສຍ,ຖ້າຫາກ ວ່າອາກອນຕໍ່າສຸດທີ່ໄດ້ມອບແລ້ວມີຈໍານວນສູງກວ່າອາກອນກໍາໄລຕົວ ຈິງປະຈໍາປີ,ອາກອນຕໍ່າສຸດທີ່ໄດ້ມອບແລ້ວນັ້ນກໍ່ໃຫ້ຖືວ່ເປັນພັນທະທີ່ຕ້ອງ ເສຍ.\n..ພາກທີ6ອາກອນລາຍໄດ້\n...ໝວດທີ 1 ຂອບເຂດແລະຜູ້ມີພັນທະແຈ້ງເສຍອາກອນລາຍໄດ້\n....ມາດຕາ 54 ອາກອນລາຍໄດ້\nມາດຕາ 54 ອາກອນລາຍໄດ້ ອາກອນລາຍໄດ້ແມ່ນອາກອນທາງກົງຊຶ່ງເກັບຈາກລາຍໄດ້ ຂອງບຸກຄົນຫຼືນິຕິບຸກຄົນທີ່ມີລາຍໄດ້ຕາມທີ່ໄດ້ກໍານົດໄວ້ໃນກົດໝາຍສະບັບ ນີ້.\n....ມາດຕາ 55 ຂອບເຂດແລະພັນທະໃນການເສຍອາກອນລາຍໄດ້\nມາດຕາ 55 ຂອບເຂດແລະພັນທະໃນການເສຍອາກອນລາຍໄດ້ ການຈັດຕັ້ງ,ບຸກຄົນຫຼືນິຕິບຸກຄົນທີ່ເປັນຄົນລາວ,ຊາວຕ່າງ ດ້າວ,ຊາວຕ່າງປະເທດລວມທັງຜູ້ບໍ່ມີສັນຊາດທີ່ມີລາຍໄດ້ຢູ່ ສປປລາວ ຕາມທີ່ໄດ້ກໍານົດໄວ້ໃນມາດຕາ 56 ຂອງກົດໝາຍສະບັບນີ້ລ້ວນແຕ່ ຕ້ອງເສຍອາກອນລາຍໄດ້ໃຫ້ແກ່ງົບປະມານແຫ່ງລັດ. ບຸກຄົນທີ່ມີພູມລໍາເນົາຢູ່ ສປປລາວ ທີ່ໄປເຮັດວຽກຢູ່ຕ່າງ ປະເທດແຕ່ໜຶ່ງຮ້ອຍແປດສິບວັນລົງມາຊຶ່ງມີລາຍໄດ້ມີໜ້າທີ່ແຈ້ງເສຍ ອາກອນລາຍໄດ້ຢູ່ລາວຖ້າຫາກຖືກຍົກເວັ້ນການເສຍອາກອນລາຍໄດ້ ຢູ່ຕ່າງປະເທດ. ພະນັກງານລາວທີ່ປະຈໍາການຢູ່ສະຖານທູດ,ສະຖານກົງສຸນ ຫຼືອົງການຈັດຕັ້ງສາກົນຢູ່ຕ່າງປະເທດແມ່ນໃຫ້ແຈ້ງເສຍອາກອນລາຍ ໄດ້ຕາມລະບຽບການຂອງ ສປປລາວ. ສໍາລັບຄົນງານຕ່າງປະເທດທີ່ເຂົ້າມາເຮັດວຽກຢູ່ ສປປລາວ ແຕ່ໄດ້ຮັບເງິນເດືອນຢູ່ຕ່າງປະເທດນັ້ນຕ້ອງເສຍອາກອນລາຍໄດ້ຢູ່ລາວ ຖ້າຫາກໄດ້ພັກເຊົາຢູ່ລາວໃນປີເສຍອາກອນນັບແຕ່ນຶ່ງຮ້ອຍແປດສິບວັນ ຂຶ້ນໄປເວັ້ນເສຍແຕ່ຈະມີຂໍ້ຕົກລົງສະເພາະລະຫວ່າງລັດຖະບານແຫ່ງ ສປປລາວ ກັບພາກສ່ວນທີ່ກ່ຽວຂ້ອງ.\n....ມາດຕາ 56 ລາຍໄດ້ທີ່ຕ້ອງເສຍອາກອນ\nມາດຕາ 56 ລາຍໄດ້ທີ່ຕ້ອງເສຍອາກອນ ລາຍໄດ້ທີ່ຕ້ອງເສຍອາກອນມີດັ່ງນີ້: 1. ລາຍໄດ້ຈາກເງິນເດືອນ,ຄ່າແຮງງານທົ່ວໄປ,ເງິນເພີ່ມ, ເງິນຕໍາແໜ່ງ,ເງິນໜ້າທີ່,ເງິນບໍາເນັດປະຈໍາປີ,ເບ້ຍປະຊຸມສະພາບໍລິ ຫານຂອງບໍລິສັດແລະຜົນປະໂຫຍດຢ່າງອື່ນເປັນເງິນຫຼືວັດຖຸທີ່ໄດ້ຮັບ. 2. ລາຍໄດ້ຈາກທຶນສັງຫາລິມະຊັບເຊັ່ນ:ເງິນປັນຜົນກໍາໄລ ຫຼືຜົນປະໂຫຍດຢ່າງອື່ນໃຫ້ແກ່ຂາຮຸ້ນຫຼືຜູ້ຖືຮຸ້ນຂອງບໍລິສັດ,ກໍາໄລຈາກ ການຂາຍຮຸ້ນ,ດອກເບ້ຍເງິນໃຫ້ກູ້ຢືມ,ຄ່າທໍານຽມຄໍ້າປະກັນທີ່ໄດ້ຮັບຕາມ ສັນຍາຫຼືຂໍ້ຜູກພັນອື່ນໆເວັ້ນເສຍແຕ່ມີຂໍ້ຕົກລົງຕ່າງຫາກລະຫວ່າງລັດຖະ ບານແຫ່ງສປປລາວກັບພາກສ່ວນທີ່ກ່ຽວຂ້ອງ. ລາຍໄດ້ຈາກເງິນປັນຜົນກໍາໄລຫຼືຜົນປະໂຫຍດຢ່າງອື່ນທີ່ ຕ້ອງເສຍອາກອນນັ້ນແມ່ນລວມທັງເງິນກໍາໄລທີ່ຖືກນໍາໄປໃຊ້ໃນທຸກຮູບ ແບບທັງທາງກົງແລະທາງອ້ອມເວັ້ນເສຍແຕ່ກໍາໄລທີ່ຮັກສາໄວ້ຢູ່ໃນຄັງ ສະສົມຫຼືຖືກບັນຈຸເຂົ້າເປັນທຶນຂອງບໍລິສັດ,ເງິນບໍາເນັດປະຈໍາປີ,ເບ້ຍປະ ຊຸມສະພາບໍລິຫານບໍລິສັດ,ຜົນປະໂຫຍດທີ່ໄດ້ຮັບຈາກການເພີ່ມຫຼືຫຼຸດທຶນ ຂອງບໍລິສັດ,ການຄວບບໍລິສັດເຂົ້າກັນ,ການໂອນຮຸ້ນ,ມູນຄ່າເພີ່ມຈາກ ການຍຸບເລີກຫຼືການຊໍາລະໜີ້ສິນຂອງບໍລິສັດ; 3. ລາຍໄດ້ຈາກອະສັງຫາລິມະຊັບເຊັ່ນ:ຄ່າເຊົ່າທີ່ດິນ, ເຮືອນຫຼືຊັບອື່ນໆລວມທັງຜົນປະໂຫຍດຢ່າງອື່ນທາງດ້ານວັດຖຸ; 4. ລາຍໄດ້ຈາກສິດທິບັດ,ລິຂະສິດ,ເຄື່ອງໝາຍການຄ້າຫຼື ຊັບສິນທາງປັນຍາອື່ນໆ.\n....ມາດຕາ 57 ລາຍໄດ້ທີ່ຖືກຍົກເວັ້ນອາກອນ\nມາດຕາ 57 ລາຍໄດ້ທີ່ຖືກຍົກເວັ້ນອາກອນ ລາຍໄດ້ທີ່ຖືກຍົກເວັ້ນອາກອນມີດັ່ງນີ້: 1. ລາຍໄດ້ຈາກການຜະລິດກະສິກໍາໂດຍຊາວກະສິກອນ ເອງ; 2. ລາຍໄດ້ຈາກເງິນເດືອນຕໍ່າກວ່າລະດັບເງິນເດືອນຕໍ່າສຸດ ຕາມທີ່ໄດ້ກໍານົດໄວ້ໃນຕາຕະລາງທີ 1 ມາດຕາ 60 ຂອງກົດໝາຍສະ ບັບນີ້; 3. ເງິນເດືອນຂອງນັກຊ່ຽວຊານຕ່າງປະເທດທີ່ເຂົ້າມາປະ ຕິບັດໂຄງການຊ່ວຍເຫຼືອລ້າຢູ່ ສປປລາວ ຊຶ່ງໄດ້ບົ່ງໄວ້ໃນສັນຍາລະ ຫວ່າງລັດຖະບານລາວກັບຝ່າຍກ່ຽວຂ້ອງ; 4. ເງິນເດືອນຂອງພະນັກງານການທູດແລະພະນັກງານ ຂອງອົງການຈັດຕັ້ງສາກົນອື່ນໆທີ່ປະຈໍາຢູ່ ສປປລາວ; 5. ເງິນອຸດໜູນປະເພດຕ່າງໆທີ່ອະນຸມັດຢູ່ໃນຂອບເຂດຂອງ ກົດໝາຍແຮງງານ; 6. ເງິນຫັກໄວ້ເພື່ອຄັງບໍານານຫຼືຄັງສະຫວັດດິການອື່ນໆ, ເງິນອຸດໜູນເມຍຫຼືຜົວແລະລູກ; 7. ເງິນອຸດໜູນເທື່ອດຽວ,ເງິນບໍານານ,ເງິນເບ້ຍລ້ຽງ; 8. ລາຍໄດ້ຈາກການເຄື່ອນໄຫວສິນລະປະວັນນະຄະດີ,ກິລາ ເພື່ອການກຸສົນຫຼືສາທາລະນະປະໂຫຍດອື່ນໆທີ່ໄດ້ຮັບການອະນຸມັດຢ່າງ ຖືກຕ້ອງ; 9. ດອກເບ້ຍເງິນຝາກ,ດອກເບ້ຍພັນທະບັດຫຼືຮຸ້ນກູ້ລັດຖະ ບານ; 10.ເງິນປະກັນສັງຄົມ; 11. ລາຍໄດ້ຈາກລາງວັນຫວຍ; 12. ເງິນບໍາເນັດທີ່ເປັນການຍ້ອງຍໍຫຼືລາງວັນທີ່ທາງລັດຖະ ການຈ່າຍໃຫ້ແກ່ຜູ້ມີຜົນງານໃນການຕິດຕາມ,ຊອກຫາ,ປ້ອງກັນ,ຕ້ານ ແລະສະກັດກັ້ນການກະທໍາຜິດຕໍ່ລະບຽບກົດໝາຍບ້ານເມືອງ; 13. ລາງວັນຈາກຜົນສໍາເລັດຂອງການຄົ້ນຄວ້າທາງດ້ານ ວິທະຍາສາດແລະການປະດິດຄິດແຕ່ງ.\n...ໝວດທີ2ການແຈ້ງແລະພື້ນຖານຄິດໄລ່ອາກອນລາຍໄດ້\n....ມາດຕາ 58 ການແຈ້ງເສຍອາກອນລາຍໄດ້\nມາດຕາ 58 ການແຈ້ງເສຍອາກອນລາຍໄດ້ ຜູ້ມີລາຍໄດ້ທີ່ກໍານົດໄວ້ຢູ່ໃນມາດຕາ 55 ຂອງກົດໝາຍສະ ບັບນີ້ຕ້ອງແຈ້ງເສຍອາກອນລາຍໄດ້ຢູ່ຫ້ອງການສ່ວຍສາອາກອນບ່ອນ ທີ່ມີສິດ,ໜ້າທີ່ຄຸ້ມຄອງຕາມການກໍານົດຂອງລັດຖະບານ.\n....ມາດຕາ 59 ພື້ນຖານຄິດໄລ່ອາກອນລາຍໄດ້\nມາດຕາ 59 ພື້ນຖານຄິດໄລ່ອາກອນລາຍໄດ້ ພື້ນຖານຄິດໄລ່ອາກອນລາຍໄດ້ແຕ່ລະປະເພດມີດັ່ງນີ້: 1. ລາຍໄດ້ຈາກເງິນເດືອນຊຶ່ງແມ່ນຈໍານວນເງິນເດືອນ ບວກມູນຄ່າວັດຖຸແລະຜົນປະໂຫຍດຢ່າງອື່ນທາງດ້ານວັດຖຸທັງໝົດທີ່ໄດ້ ຮັບຕາມສັນຍາ; 2. ລາຍໄດ້ຈາກທຶນສັງຫາລິມະຊັບຊຶ່ງແມ່ນ; - ຈໍານວນກໍາໄລຫຼືຜົນປະໂຫຍດຢ່າງອື່ນທີ່ແບ່ງປັນໃຫ້ແກ່ ຜູ້ຖືຮຸ້ນຫຼືຂາຮຸ້ນຕາມລະບຽບຂອງບໍລິສັດຫຼືຕາມມະຕິຕົກລົງຂອງກອງປະ ຊຸມໃຫຍ່ຜູ້ຖືຮຸ້ນຂອງບໍລິສັດ; - ຈໍານວນກໍາໄລທີ່ໄດ້ມາຈາກການຂາຍຮຸ້ນຂອງຜູ້ຖືຮຸ້ນຫຼື ຂາຮຸ້ນ; - ຈໍານວນເງິນດອກເບ້ຍຈາກການໃຫ້ກູ້ຢືມ,ຄ່າທໍານຽມຄໍ້າ ປະກັນທີ່ໄດ້ຮັບຕາມສັນຍາຫຼືຂໍ້ຜູກພັນອື່ນໆຈະເປັນການຈ່າຍໂດຍກົງໃຫ້ ແກ່ຜູ້ມີລາຍໄດ້ຫຼືຜ່ານການຈັດເຂົ້າບັນຊີເງິນຝາກຂອງຜູ້ກ່ຽວກໍ່ຕາມ; 3. ລາຍໄດ້ຈາກອະສັງຫາລິມະຊັບຊຶ່ງແມ່ນຈໍານວນເງິນຄ່າ ເຊົ່າຫຼືມູນຄ່າຂອງຜົນປະໂຫຍດຕ່າງໆທາງດ້ານວັດຖຸທີ່ໄດ້ຮັບຕາມສັນຍາ ຫຼືຂໍ້ຜູກພັນອື່ນໆ; 4. ລາຍໄດ້ຈາກສິດທະບັດ,ລິຂະສິດ,ເຄື່ອງໝາຍການຄ້າຫຼື ສິດຢ່າງອື່ນຊຶ່ງແມ່ນລາຍໄດ້ລວມທີ່ໄດຮັບຕາມສັນຍາຫຼືຂໍ້ຜູກພັນອື່ນໆ. ....ມາດຕາ 60 ອັດຕາອາກອນລາຍໄດ້\nມາດຕາ 60 ອັດຕາອາກອນລາຍໄດ້ 1. ລາຍໄດ້ຈາກເງິນເດືອນຖືກເສຍອາກອນຕາມອັດຕາທະ ວີຄູນທີ່ບົ່ງໄວ້ໃນຕາຕະລາງລຸ່ມນີ້:\nຕາຕະລາງທີ 1 ສໍາລັບຜູ້ທີ່ມີລາຍຮັບບໍ່ເກີນ 1,5m ຂັ້ນ\tຖານເງິນ\tພື້ນຖານ\tອັດຕາ\tອາກອນເງິນ ເດືອນແຕ່\tຄິດໄລ່\tອາກອນ\tເດືອນແຕ່ລະ ລະຂັ້ນ\tຂັ້ນ 1\t<300k\t300k\t0%\t0 2\t>300\t1,2m\t5%\t60k\nຕາຕະລາງທີ2ສໍາລັບຜູ້ມີລາຍຮັບຫຼາຍກວ່າ 1,5m ຂັ້ນ\tຖານເງິນ\tພື້ນຖານ\tອັດຕາ\tອາກອນເງິນ ເດືອນແຕ່\tຄິດໄລ່\tອາກອນ\tເດືອນແຕ່ລະ ລະຂັ້ນ\tຂັ້ນ 1\t<=1,5m\t1,5m\t5%\t75k 2\t>1,5m\t2,5m\t10%\t250k 3\t>4m\t4m\t15%\t600k 4\t>8m\t7m\t20%\t1,4m 5\t>15m\t....\t25%\t....\n2. ລາຍໄດ້ຈາກສິດທິບັດ,ລິຂະສິດ,ເຄື່ອງໝາຍການຄ້າຫຼືຈາກຊັບສິນ ທາງປັນຍາອື່ນໆຂອງບຸກຄົນຫຼືນິຕິບຸກຄົນ................5% 3. ລາຍໄດ້ຈາກເງິນປັນຜົນກໍາໄລ,ກໍາໄລຈາກການຂາຍຮຸ້ນ,ດອກເບ້ຍ ເງິນໃຫ້ກູ້ຢືມ,ຄ່າທໍານຽມຄໍ້າປະກັນຂອງບຸກຄົນຫຼືນິຕິບຸກຄົນ........10% 4. ກໍາໄລຈາກການເຄື່ອນໄຫວເຮັດກິດຈະການທີ່ບໍ່ແມ່ນທຸລະກິດຂອງ ອົງການຈັດຕັ້ງແນວລາວສ້າງຊາດ,ອົງການຈັດຕັ້ງມະຫາຊົນແລະອົງ ການຈັດຕັ້ງສັງຄົມ............10% 5. ລາຍໄດ້ຈາກການໃຫ້ເຊົ່າເຮືອນ,ທີ່ດິນຫຼືຊັບອື່ນໆ...........15% ...ໝວດທີ3ການຄິດໄລ່ແລະແຈ້ງເສຍອາກອນລາຍໄດ້\n....ມາດຕາ 61 ການຄິດໄລ່ອາກອນລາຍໄດ້\nມາດຕາ 61 ການຄິດໄລ່ອາກອນລາຍໄດ້ ອາກອນລາຍໄດ້ແມ່ນຄິດໄລ່ໃຫ້ເສຍປະຈໍາປີຫຼືຕາມສັນຍາ ບົນພື້ນຖານລາຍໄດ້ທັງໝົດທຸກປະເພດ.ກ່ອນຄິດໄລ່ອາກອນນັ້ນລາຍໄດ້ ສ່ວນທີ່ເປັນເງິນຕາຕ່າງປະເທດຕ້ອງຄິດໄລ່ເປັນເງິນກີບຕາມອັດຕາ ແລະປ່ຽນທະນາຄານໃນແຕ່ລະໄລຍະ. ສ່ວນຜູ້ມີລາຍໄດ້ຈາກເງິນເດືອນແຕ່ໜຶ່ງລ້ານຫ້າແສນກີບ ລົງມາທີ່ຕ້ອງມອບອາກອນເປັນແຕ່ລະເດືອນນັ້ນກ່ອນຄິດໄລ່ອາກອນ ຕ້ອງຫັກເງິນຫຼຸດຜ່ອນພື້ນຖານປະຈໍາເດືອນຈໍານວນສາມຮ້ອຍພັນກີບ ອອກຈາກຈໍານວນເງິນເດືອນທີ່ຕ້ອງເສຍອາກອນ.ສໍາລັບຜູ້ມີລາຍໄດ້ ສູງກວ່າໜຶ່ງລ້ານຫ້າແສນກີຂຶ້ນໄປແມ່ນໃຫ້ເສຍຕາມອັດຕາທະວີຄູນທີ່ ບົ່ງໄວ້ໃນຕາຕະລາງທີ2 ມາດຕາ 60 ຂອງກົດໝາຍສະບັບນີ້. ໃນກໍລະນີຜູ້ເສຍອາກອນໄດ້ມອບອາກອນລາຍໄດ້ລ່ວງໜ້າ ແລ້ວພາຍໃນປີອາກອນທີ່ມອບແລ້ວນັ້ນຕ້ອງຫັກອອກຈາກອາກອນລາຍ ໄດ້ຕົວຈິງປະຈໍາປີທີ່ຕ້ອງເສຍ.\n....ມາດຕາ 62 ລາຍໄດ້ຈາກເງິນເດືອນ\nມາດຕາ 62 ລາຍໄດ້ຈາກເງິນເດືອນ ອາກອນລາຍໄດ້ຈາກເງິນເດືອນແມ່ນໃຫ້ເສຍເປັນເດືອນ ດ້ວຍວິທີການຫັກອອກໄວ້ເມື່ອເວລາເບີກຈ່າຍເງິນເດືອນ.ສ່ວນວິທີການ ຄິດໄລ່ອາກອນນັ້ນແມ່ນໃຫ້ປະຕິບັດຕາມຫຼັກການທີ່ບົ່ງໄວ້ໃນ ມາດຕາ 61 ຂອງກົດໝາຍສະບັບນີ້. ໃນກໍລະນີທີ່ຜູ້ເສຍອາກອນຫາກໄດ້ຮັບເງິນເດືອນຢູ່ຫຼາຍບ່ອນ ຫຼືແຈ້ງລາຍໄດ້ບໍ່ຄົບຖ້ວນອາກອນຈະຖືກໄລ່ລຽງຄືນອີກໃນທ້າຍປີ.\n....ມາດຕາ 63 ລາຍໄດ້ຈາກອະສັງຫາລິມະຊັບ\nມາດຕາ 63 ລາຍໄດ້ຈາກອະສັງຫາລິມະຊັບ ອາກອນລາຍໄດ້ຈາກການໃຫ້ເຊົ່າອະສັງຫາລິມະຊັບ(ຊັບຄົງ ທີ່)ແມ່ນໃຫ້ເສຍທຸກໆເທື່ອເມື່ອມີລາຍໄດ້.ໃນກໍລະນີທີ່ຜູ້ເສຍອາກອນຫາກ ໄດ້ຮັບຄ່າເຊົ່າລ່ວງໜ້າຫຼາຍປີພ້ອມກັນໃຫ້ຄິດໄລ່ອາກອນລາຍໄດ້ຈາກຄ່າ ເຊົ່າເປັນແຕ່ລະປີແລ້ວຄູນໃຫ້ຈໍານວນປີທີ່ໄດ້ຮັບຄ່າເຊົ່າລ່ວງໜ້າ.\n....ມາດຕາ 64 ລາຍໄດ້ຈາກທຶນສັງຫາລິມະຊັບ\nມາດຕາ 64 ລາຍໄດ້ຈາກທຶນສັງຫາລິມະຊັບ ອາກອນລາຍໄດ້ຈາກເງິນປັນຜົນກໍາໄລ,ກໍາໄລຈາກການ ຂາຍຮຸ້ນ,ດອກເບ້ຍເງິນໃຫ້ກູ້ຢືມ,ຄ່າທໍານຽມຄໍາປະກັນ,ລາຍໄດ້ຈາກສິດ ທິບັດ,ລິຂະສິດ,ເຄື່ອງໝາຍການຄ້າຫຼືຈາກຊັບສິນທາງປັນຍາອື່ນໆແມ່ນ ໃຫ້ເສຍທຸກໆເທື່ອເມື່ອມີລາຍໄດ້ດ້ວຍວິທີການຫັກອອກໄວ້ເມື່ອເວລາເບີກ ຈ່າຍເງິນລາຍໄດ້ດັ່ງກ່າວ. ໃນກໍລະນີທີ່ລາຍໄດ້ຈາກທຶນສັງຫາລິມະຊັບຫາກໄດ້ລວມເຂົ້າ ກັນໃນຜົນໄດ້ຮັບຂອງວິສາຫະກິດທີ່ເສຍອາກອນກໍາໄລຢ່າງເປັນປົກກະຕິ ແລ້ວລາຍໄດ້ດັ່ງກ່າວຈະບໍ່ຖືກຄິດໄລ່ໃຫ້ເສຍອາກອນລາຍໄດ້ຕື່ມອີກ.ຖ້າ ຫາກວ່າລາຍໄດ້ດັ່ງກ່າວຖືກຫັກອາກອນລາຍໄດ້ໄວ້ແລ້ວນັ້ນຕ້ອງຫັກ ອອກຈາກຈໍານວນອາກອນກໍາໄລຕົວຈິງປະຈໍາປີທີ່ຕ້ອງເສຍ,ເມື່ອເງິນອາ ກອນທີ່ຖືກຫັກໄວ້ຫາກມີຈໍານວນສູງກວ່າອາກອນກໍາໄລຕົວຈິງປະຈໍາປີທີ່ ຕ້ອງເສຍນັ້ນສ່ວນຍັງເຫຼືອໃຫ້ຍົກໄປຫັກອອກໃນປີຖັດໄປ.\n...ໝວດທີ4ການຍື່ນໃບແຈ້ງເສຍອາກອນລາຍໄດ້\n....ມາດຕາ 65 ລາຍໄດ້ຈາກເງິນເດືອນ\nມາດຕາ 65 ລາຍໄດ້ຈາກເງິນເດືອນ ອົງການຈັດຕັ້ງ,ວິສາຫະກິດຫຼືບຸກຄົນທີ່ຈ່າຍເງິນເດືອນໃຫ້ແກ່ ພະນັກງານ,ກໍາມະກອນ,ລັດຖະກອນແລະບຸກຄົນອື່ນຕາມສັນຍາຫຼືຂໍ້ຜູກພັນ ອື່ນໆມີໜ້າທີ່ຄິດໄລ່ຫັກອາກອນລາຍໄດ້ຈາກເງິນເດືອນທຸກໆເດືອນກ່ອນ ການເບີກຈ່າຍແລ້ວເຮັດບັນຊີແຈ້ງເສຍອາກອນທີ່ຫັກໄວ້ນັ້ນຍື່ນຕໍ່ລັດຖະ ການສ່ວຍສາອາກອນກ່ອນວັນທີສິບຫ້າຂອງເດືອນຕໍ່ໄປເພື່ອມອບອາກອນ.\n....ມາດຕາ 66 ລາຍໄດ້ຈາກອະສັງຫາລິມະຊັບ\nມາດຕາ 66 ລາຍໄດ້ຈາກອະສັງຫາລິມະຊັບ ຜູ້ມີລາຍໄດ້ຈາກການໃຫ້ເຊົ່າອະສັງຫາລິມະຊັບມີໜ້າທີ່ຍື່ນ ໃບແຈ້ງອາກອນຕໍ່ລັດຖະການສ່ວຍສາອາກອນບ່ອນທີ່ຕົນຂຶ້ນກັບພາຍໃນ ກໍານົດສິບວັນນັບແຕ່ວັນໄດ້ຮັບຄ່າເຊົ່າເປັນຕົ້ນໄປເພື່ອຄິດໄລ່ແລະອອກ ໃບສັ່ງມອບອາກອນ. ຖ້າວ່າການແຈ້ງຄ່າເຊົ່າໃນສັນຍາຫາກບໍ່ຖືກຕ້ອງກັບຄວາມ ເປັນຈິງເຈົ້າໜ້າທີ່ສ່ວຍສາອາກອນມີສິດກວດກາແລະຄິດໄລ່ອາກອນຄືນ ໃໝ່ໃຫ້ຖືກຕ້ອງໂດຍສົມທຽບຄ່າເຊົ່າໃນທ້ອງຕະຫຼາດທົ່ວໄປຂອງສະຖານ ທີ່ທີ່ມີລັກສະນະຄ້າຍຄືກັນແລະຢູ່ໃນບໍລິເວນດຽວກັນ. ໃນກໍລະນີທີ່ໃຫ້ນໍາໃຊ້ທີ່ດິນຫຼືຊັບຕ່າງໆໂດຍບໍ່ເອົາຄ່າເຊົ່າຜູ້ທີ່ ໄດ້ຮັບຜົນປະໂຫຍດຈາກການນໍາໃຊ້ຊັບສົມບັດດັ່ງກ່າວນັ້ນມີໜ້າທີ່ຮັບຜິດ ຊອບເສຍອາກອນລາຍໄດ້ແທນເຈົ້າຂອງຊັບ.ອາກອນແມ່ນຄິດໄລ່ໃຫ້ ເສຍຕາມຄວາມເປັນຈິງບົນພື້ນຖານການສົມທຽບກັບຄ່າເຊົ່າໃນທ້ອງຕະ ຫຼາດທົ່ວໄປຂອງສະຖານທີ່ທີ່ມີລັກສະນະຄ້າຍຄືກັນແລະຢູ່ໃນບໍລິເວນດຽວ ກັນ. ໃນກໍລະນີທີ່ຜູ້ໃຫ້ເຊົ່າບໍ່ຄິດໄລ່ເອົາຄ່າເຊົ່າເປັນກໍານົດເວລາ ໃດໜຶ່ງເນື່ອງຈາກຜູ້ເຊົ່າໄດ້ຈ່າຍຄ່າບຸກເບີກ,ກໍ່ສ້ງຫຼືບູລະນະສ້ອມແປງ ສະຖານທີ່ບ່ອນທີ່ຕຕົນເຊົ່າເອົາເອງຜົນປະໂຫຍດທາງດ້ານວັດຖຸທີ່ຜູ້ໃຫ້ ເຊົ່າໄດ້ຮັບລ້ວນແຕ່ຕ້ອງເສຍອາກອນລາຍໄດ້ເຊັ່ນດຽວກັນ.ພື້ນຖານຄິດ ໄລ່ອາກອນລາຍໄດ້ປະຈໍາປີແມ່ນມູນຄ່າບຸກເບີກ,ກໍ່ສ້າງຫຼືບູລະນະສ້ອມ ແປງທັງໝົດຫານໃຫ້ໄລຍະທີ່ຜູ້ຢູ່ບໍ່ໄດ້ເສຍຄ່າເຊົ່າ. ໃນກໍລະນີທີ່ບໍ່ແຈ້ງເສຍອາກອນພາຍໃນກໍານົດຜູ້ມີລາຍໄດ້ ຈາກຄ່າເຊົ່າຈະຖືກຄິດໄລ່ໃຫ້ເສຍອາກອນແບບກໍານົດທີ່ໄດ້ບົ່ງໄວ້ໃນ ມາດຕາ 82 ຂອງກົດໝາຍສະບັບນີ້.\n....ມາດຕາ 67 ລາຍໄດ້ຈາກທຶນສັງຫາລິມະຊັບ\nມາດຕາ 67 ລາຍໄດ້ຈາກທຶນສັງຫາລິມະຊັບ ບຸກຄົນຫຼືນິຕິບຸກຄົນທີ່ເບີກຈ່າຍເງິນປັນຜົນກໍາໄລ,ກໍາໄລຈາກ ການຂາຍຮຸ້ນ,ດອກເບ້ຍເງິນໃຫ້ກູ້ຢືມ,ລາຍໄດ້ຈາກການຄໍ້າປະກັນແລະ ລາຍໄດ້ຈາກສິດທິບັດ,ລິຂະສິດ,ເຄື່ອງໝາຍການຄ້າຫຼືຈາກຊັບສິນທາງ ປັນຍາອື່ນໆໃຫ້ແກ່ຜູ້ມີລາຍໄດ້ມີໜ້າທີ່ຫັກເງິນອາກອນໄວ້ແລ້ວເຮັດບັນ ຊີຍື່ນຕໍ່ລັດຖະການສ່ວຍສາອາກອນບ່ອນທີ່ຕົນຂຶ້ນກັບພາຍໃນກໍານົດສິບ ວັນນັບແຕ່ວັນທີ່ໄດ້ຈ່າຍເງິນລາຍໄດ້ດັ່ງກ່າວເປັນຕົ້ນໄປເພື່ອຄິດໄລ່ແລະ ອອກໃບສັ່ງມອບອາກອນ.\n..ພາກທີ7ຄ່າທໍານຽມແລະຄ່າບໍລິການ\n...ມາດຕາ 68 ຄ່າທໍານຽມແລະຄ່າບໍລິການ\nມາດຕາ 68 ຄ່າທໍານຽມແລະຄ່າບໍລິການ ຄ່າທໍານຽມແລະຄ່າບໍລິການຕ່າງໆແມ່ນພັນທະທາງກົງຂອງ ບຸກຄົນ,ການຈັດຕັ້ງຫຼືນິຕິບຸກຄົນທີ່ນໍາໃຊ້ການບໍລິການທາງດ້ານເອກກະ ສານຫຼືສິ່ງສາທາລະນະປະໂຫຍດຕ່າງໆຂອງລັດ.\n...ມາດຕາ 69 ການເກັບຄ່າທໍານຽມແລະຄ່າບໍລິການ\nມາດຕາ 69 ການເກັບຄ່າທໍານຽມແລະຄ່າບໍລິການ ໃຫ້ຂະແໜງການຂອງລັດຖະບານເກັບຄ່າທໍານຽມແລະຄ່າບໍ ລະການຕ່າງໆຈາກການນໍາໃຊ້ການບໍລິການທາງດ້ານເອກະສານແລະ ສິ່ງສາທາລະນະປະໂຫຍດຂອງລັດເປັນຕົ້ນ:ການອອກໃບທະບຽນວິສາຫະ ກິດ,ໃບທະບຽນອາກອນ,ໃບອະນຸຍາດປະກອບກິດຈະການ,ໃບອະນຸມັດ,ໃບ ຢັ້ງຢືນຫຼືເອກະສານທາງລັດຖະການ,ການໃຊ້ເສັ້ນທາງຄົມມະນາຄົມ,ການ ຜ່ານດ່ານເຂົ້າ-ອອກປະເທດ,ການອອກວິຊາເຂົ້າ-ອອກປະເທດ,ການອາ ໃສຢູ່ດິນລາວ,ການໃຊ້ລະບົບສັນຍາຮັບວິທະຍຸໂທລະພາບຜ່ານດາວທຽມ, ການຕິດປ້າຍໂຄສະນາ,ປ້າຍຮ້ານຄ້າແລະບໍລິການອື່ນໆຢູ່ສປປລາວ.\n...ມາດຕາ 70 ການກໍານົດອັດຕາຄ່າທໍານຽມແລະຄ່າບໍລິການ\nມາດຕາ 70 ການກໍານົດອັດຕາຄ່າທໍານຽມແລະຄ່າບໍລິການ ອັດຕາຄ່າທໍານຽມແລະຄ່າບໍລິການຕ່າງໆຂອງແຕ່ລະຂະ ແໜງການນັ້ນໄດ້ກໍານົດໄວ້ໃນລັດຖະບັນຍັດຂອງປະທານປະເທດເພື່ອໃຫ້ ແທດເໝາະກັບສະພາບຕົວຈິງທາງດ້ານເສດຖະກິດ-ສັງຄົມໃນແຕ່ລະໄລ ຍະ.\n...ມາດຕາ 71 ການມອບລາຍຮັບຄ່າທໍານຽມແລະຄ່າບໍລິການ\nມາດຕາ 71 ການມອບລາຍຮັບຄ່າທໍານຽມແລະຄ່າບໍລິການ ລາຍຮັບທີ່ເກັບໄດ້ຈາກຄ່າທໍານຽມແລະຄ່າບໍລິການຕ່າງໆ ລ້ວນແຕ່ຕ້ອງມອບເຂົ້າງົບປະມານແຫ່ງລັດຢ່າງລວມສູນແລະຄົບຖ້ວນ.\n..ພາກທີ 8 ພັນທະ,ສິດຂອງຜູ້ເສຍອາກອນ,ຄວາມຮັບຜິດຊອບຂອງບຸກຄົນແລະການຈັດຕັ້ງທີ່ກ່ຽວຂ້ອງແລະລະບຽບການຄຸ້ມຄອງອາກອ\n...ມາດຕາ 72 ພັນທະແລະສິດຂອງຜູ້ເສຍອາກອນ\nມາດຕາ 72 ພັນທະແລະສິດຂອງຜູ້ເສຍອາກອນ 1. ຜູ້ເສຍອາກອນມີພັນທະດັ່ງນີ້: - ຂຶ້ນແລະຕໍ່ທະບຽນອາກອນ; - ຄິດໄລ່,ແຈ້ງແລະເສຍອາກອນເຂົ້າງົບປະມານແຫ່ງລັດ ໃຫ້ຖືກຕ້ອງ,ຄົບຖ້ວນແລະຖືກຕາມກໍານົດເວລາ; - ຮັບຜິດຊອບຕໍ່ການແຈ້ງ,ການຄິດໄລ່,ການຂໍຫັກ,ການຂໍ ຍົກເວັ້ນແລະຫຼຸດຜ່ອນອາກອນໃຫ້ຊັດເຈນ,ຖືກຕ້ອງຕາມຄວາມເປັນຈິງ; - ລາຍງານບັນຊີເງິນຝາກຂອງຕົນຢູ່ທະນາຄານ,ຄັງເງິນ ແລະການຈັດຕັ້ງສິນເຊື່ອອື່ນໆໃຫ້ແກ່ລັດຖະການສ່ວຍສາອາກອນ; - ປະຕິບັດລະບົບການຖືບັນຊີ,ໃບເກັບເງິນແລະເອກະສານ ອື່ນໆຕາມລະບຽບກົດໝາຍ; - ສະໜອງເອກະສານບັນຊີ,ໃບເກັບເງິນ,ບັນຊີເງິນມູນວຽນ ແລະເອກະສານອື່ນໆທີ່ພົວພັນກັບການຄິດໄລ່ອາກອນໃຫ້ແກ່ລັດຖະການ ສ່ວນສາອາກອນຕາມການສະເໜີ; - ປະຕິບັດຕາມມາດຕະການຕ່າງໆທີ່ລັດຖະການສ່ວຍສາອາ ກອນຕົກລົງຕາມລະບຽບກົດໝາຍຕໍ່ຜູ້ເສຍອາກອນ.\n2. ຜູ້ເສຍອາກອນມີສິດດັ່ງນີ້: - ສະເໜີໃຫ້ລັດຖະການສ່ວຍສາອາກອນສະໜອງຂໍ້ມູນ,ຂ່າວ ສານ,ຊີ້ແຈ້ງ,ອະທິບາຍແລະໃຫ້ການແນະນໍາກ່ຽວກັບນະໂຍບາຍ,ລະ ບຽບການເສຍອາກອນລວມທັງການກໍານົດພັນທະອາກອນຂອງຜູ້ເສຍ ອາກອນ; - ສະເໜີໃຫ້ລັດຖະການສ່ວຍສາອາກອນຮັກສາຄວາມລັບ ກ່ຽວກັບຂໍ້ມູນ,ຂ່າວສານຂອງຕົນ; - ໄດ້ຮັບນະໂຍບາຍຫຼຸດຜ່ອນ,ຍົກເວັ້ນອາກອນຕາມລະບຽບ ກົດໝາຍ; - ສະເໜີໃຫ້ລັດຖະການສ່ວຍສາອາກອນຫັກເງິນອາກອນທີ່ ຕົນມອບເກີນຕາມລະບຽບກົດໝາຍ; - ຮ້ອງທຸກຕໍ່ລັດຖະການສ່ວຍສາອາກອນທີ່ນໍາໃຊ້ມາດຕະ ການຕ່າງໆຕໍ່ຕົນທີ່ເຫັນວ່າບໍ່ສອດຄ່ອງກັບກົດໝາຍວ່າດ້ວຍສ່ວຍສາອາ ກອນ; - ສະເໜີໃຫ້ລັດຖະການຊ່ວຍສາອາກອນທົດແທນເງິນຫຼືວັດ ຖຸຄືນໃຫ້ແກ່ຕົນທີ່ປະຕິບັດມາດຕະການດ້ານອາກອນຫາກຂັດກັບລະບຽບ ກົດໝາຍແລະມີຄວາມເສຍຫາຍໃຫ້ແກ່ຜູ້ເສຍອາກອນ; - ຮ້ອງຟ້ອງການລະເມີດລະບຽບກົດໝາຍຂອງລັດຖະການ ແລະເຈົ້າໜ້າທີ່ສ່ວຍສາອາກອນ.\n...ມາດຕາ 73 ຄວາມຮັບຜິດຊອບຂອງການຈັດຕັ້ງແລະບຸກຄົນທີ່ກ່ຽວຂ້ອງ\nມາດຕາ 73 ຄວາມຮັບຜິດຊອບຂອງການຈັດຕັ້ງແລະບຸກຄົນທີ່ກ່ຽວຂ້ອງ ການຈັດຕັ້ງແລະບຸກຄົນທີ່ກ່ຽວຂ້ອງມີຄວາມຮັບຜິດຊອບປະ ຕິບັດກົດໝາຍວ່າດ້ວຍສ່ວຍສາອາກອນດັ່ງນີ້: 1. ຕິດຕາມກວດກາ,ສະໜອງຂໍ້ມູນ,ຂ່າວສານຂອງຜູ້ເສຍ ອາກອນແລະປະສານສົມທົບ,ໃຫ້ການຊ່ວຍເຫຼືອແກ່ລັດຖະການຊ່ວຍສາ ອາກອນຕາມພາລະບົດບາດຂອງຕົນ; 2. ຮ້ອງຟ້ອງການລະເມີດກົດໝາຍວ່າດ້ວຍສ່ວຍສາອາ ກອນ.ລັດຖະການສ່ວຍສາອາກອນແລະພາກສ່ວນທີ່ກ່ຽວຂ້ອງອື່ນໆຕ້ອງ ຮັກສາຄວາມລັບໃຫ້ແກ່ຜູ້ຮ້ອງຟ້ອງ; 3. ຫ້າມບໍ່ໃຫ້ການຈັດຕັ້ງແລະບຸກຄົນຂັດຂວາງ,ແຊກແຊງ, ນາບຂູ່ລັດຖະການແລະເຈົ້າໜ້າທີ່ສ່ວຍສາອາກອນໃນການປະຕິບັດໜ້າ ທີ່ຢ່າງເດັດຂາດ.\n...ມາດຕາ 74 ແຜນການຄິດໄລ່ມອບອາກອນແລະການຖືບັນຊີ\nມາດຕາ 74 ແຜນການຄິດໄລ່ມອບອາກອນແລະການຖືບັນຊີ 1. ແຜນການຄິດໄລ່ມອບອາກອນ: ໃນແຕ່ລະປີຫົວໜ່ວຍທຸລະກິດຕ້ອງແຈ້ງແຜນການຄິດໄລ່ ມອບອາກອນເປັນແຕ່ລະປະເພດໃຫ້ຂະແໜງສ່ວຍສາອາກອນບ່ອນທີ່ ຕົນຂຶ້ນທະບຽນອາກອນ.ຫຼັງຈາກໄດ້້ຮັບແຜນການດັ່ງກ່າວແລ້ວຂະແໜງ ສ່ວຍສາອາກອນຕ້ອງໄດ້ສົມທຽບ,ວິໄຈກັບຂໍ້ມູນຕົວຈິງ,ຖ້າເຫັນວ່າແຜນ ການຄິດໄລ່ມອບອາກອນນັ້ນບໍ່ເໝາະສົມຕ້ອງແຈ້ງໃຫ້ຄິດໄລ່ຄືນໃໝ່, ເມື່ອແຜນການຫາກສົມບູນແລ້ວວິສາຫະກິດຕ້ອງສົ່ງໃຫ້ຂະແໜງສ່ວຍ ສາອາກອນກ່ອນການສ້າງແຜນງົບປະມານຂອງສົກປີຕໍ່ໄປຕາມລະບຽບ ການ. ຖ້າການຄິດໄລ່ແຜນການມອບອາກອນຄືນໃໝ່ນັ້ນຫາກຍັງບໍ່ ທັນເໝາະສົມລັດຖະການສ່ວຍສາອາກອນຕ້ອງປະສານສົມທົບກັບພາກ ສ່ວນທີ່ກ່ຽວຂ້ອງເພື່ອສ້າງແຜນການມອບອາກອນປະຈໍາປະຂອງວິສາ ຫະກິດດັ່ງກ່າວ. 2. ການຖືບັນຊີ: ຜູ້ເສຍອາກອນຕາມລະບົບການຖືບັນຊີແບບຂະຫຍາຍຕົວ, ແບບທໍາມະດາແລະແບບປະຖົມປະຖານທີ່ບົ່ງໄວ້ຢູ່ໃນຂໍ້ໜຶ່ງ ມາດຕາ 43ຂອງກົດໝາຍສະບັບນີ້ຕ້ອງຖືບັນຊີໃຫ້ຄົບຖ້ວນແລະຖືກຕ້ອງຕາມລະ ບຽບຫຼັກການທີ່ໄດ້ກໍານົດໄວ້ໃນກົດໝາຍວ່າດ້ວຍການບັນຊີວິສາຫະກິດ ຂອງສປປລາວ. ກ່ອນນໍາໃຊ້ປຶ້ມບັນຊີຕ້ອງຂຶ້ນທະບຽນໝາຍເລກລໍາດັບ,ປະ ທັບຕາແລະລົງລາຍເຊັນຢັ່ງຢືນຈາກເຈົ້າໜ້າທີ່ສ່ວຍສາອາກອນທີ່ມີສິດ ໜ້າທີ່ຄຸ້ມຄອງ.ທຸກໆເອກະສານບັນຊີທີ່ໃຊ້ແລ້ວຕ້ອງໄດ້ຮັກສາໄວ້ພາຍ ໃນກໍານົດສິບປີແລະໃຫ້ສາມາດນໍາສະເໜີໄດ້ທຸກເວລາຕໍ່ການກວດກາ ຂອງເຈົ້າໜ້າທີ່ສ່ວຍສາອາກອນ. ການຖືບັນຊີດ້ວຍລະບົບໂປແກຼມຄັອມພິວເຕີ້ຕ້ອງໄດ້ຂຶ້ນທະ ບຽນຕາມລະບຽບການການບັນຊີທີ່ໄດ້ກໍານົດໄວ້.\n...ມາດຕາ 75 ການອອກໃບເກັບເງິນຈາກການຂາຍສິນຄ້າເຄື່ອງຂອງແລະການບໍລິການ\nມາດຕາ 75 ການອອກໃບເກັບເງິນຈາກການຂາຍສິນຄ້າເຄື່ອງຂອງ ແລະການບໍລິການ ຜູ້ດໍາເນີນທຸລະກິດການຜະລິດ,ການຄ້າ,ການບໍລິການແລະ ການເຄື່ອນໄຫວອາຊີບອິດສະລະທີ່ເສຍອາກອນກໍາໄລຕາມລະບົບການຖື ບັນຊີແບບຂະຫຍາຍຕົວ,ແບບທໍາມະດາແລະແບບປະຖົມປະຖານທີ່ໄດ້ບົ່ງ ໄວ້ໃນ ມາດຕາ 41 ຂອງກົດໝາຍສະບັບນີ້ເວລາຈໍາໜ່າຍສິນຄ້າເຄື່ອງ ຂອງຫຼືບໍລິການທຸກຄັ້ງຕ້ອງອອກໃບເກັບເງິນໃຫ້ແກ່ຜູ້ຊື້ຫຼືຜູ້ຮັບບໍລິການ. ບັນດາອົງການຈັດຕັ້ງ,ບຸກຄົນ,ນິຕິບຸກຄົນທີ່ນໍາໃຊ້ແຫຼ່ງທຶນ ຈາກງົບປະມານແຫ່ງລັດແລະທຸກການຊໍາລະຂອງບຸກຄົນແລະນິຕິບຸກຄົນ ທີ່ໄດ້ກໍາເນີນທຸລະກິດຕ້ອງໄດ້ນໍາໃຊ້ໃບເກັບເງິນຕາມລະບຽບກົດໝາຍທີ່ ໄດ້ກໍານົດໄວ້. ອົງການຄຸ້ມຄອງສ່ວຍສາອາກອນເປັນຜູ້ພິມແລະຄຸ້ມຄອງ ການນໍາໃຊ້ໃບເກັບເງິນ. ສ່ວນການຄຸ້ມຄອງແລະນໍາໃຊ້ໃບເກັບເງິນລັດຖະບານເປັນ ຜູ້ກໍານົດລະອຽດ.\n...ມາດຕາ 76 ການຄິດໄລ່ແລະເກັບອາກອນ\nມາດຕາ 76 ການຄິດໄລ່ແລະເກັບອາກອນ ການຄິດໄລ່ແລະເກັບອາກອນໄດ້ກໍານົດດັ່ງນີ້: 1. ສໍາລັບຫົວໜ່ວຍທຸລະກິດທີ່ບໍ່ປະຕິບັດລະບົບບັນຊີຫຼືປະຕິບັດ ບໍ່ຄົບຖ້ວນແລະຫົວໜ່ວຍທຸລະກິດຂະໜາດນ້ອຍທີ່ເສຍອາກອນຕາມລະບົບ ບັນຊີແບບປະຖົມພ້ືນຖານພາກສ່ວນຄຸ້ມຄອງເກັບລາຍຮັບມີໜ້າທີ່ຮັບຜິດ ຊອບຄິດໄລ່,ອອກໃບສັ່ງມອບອາກອນແລ້ວເຮັດບັນຊີປະຈໍາວັນນໍາສົ່ງໃຫ້ ຂະແໜງສ່ວຍສາອາກອນຂັ້ນຂອງຕົນ; 2. ບັນດາຫົວໜ່ວຍທຸລະກິດຂະໜາດກາງແລະຂະໜາດໃຫຍ່ ທີ່ປະຕິບັດລະບົບບັນຊີຖືກຕ້ອງແລະຄົບຖ້ວນຕາມທີ່ໄດ້ກໍານົດໄວ້ໃນກົດ ໝາຍການບັນຊີມີໜ້າທີ່ຄິດໄລ່ແລະຍື່ນໃບແຈ້ງເສຍອາກອນດ້ວຍຕົນ ເອງນໍາຂະແໜງຄັງເງິນ; 3. ພາກສ່ວນຄຸ້ມຄອງເກັບລາຍຮັບຄ່າທໍານຽມແລະຄ່າບໍລິ ການຕ່າງໆຮັບຜິດຊອບຄິດໄລ່,ອອກໃບສັ່ງມອບແລະເກັບແລ້ວເຮັດບັນ ຊີປະຈໍວັນນໍາສົ່ງໃຫ້ຂະແໜງສ່ວຍສາອາກອນຂັ້ນຂອງຕົນ; 4. ລັດຖະການສ່ວຍສາອາກອນຮັບຜິດຊອບຕິດຕາມແລະ ເລັ່ງທວງເອົາຈໍານວນເງິນອາກອນທີ່ຄິດໄລ່ແລ້ວນັ້ນມອບເຂົ້າຄັງເງິນ ແຫ່ງລັດໃຫ້ຄົບຖ້ວນ.\n...ມາດຕາ 77 ການປັບຕົວເລກອາກອນ\nມາດຕາ 77 ການປັບຕົວເລກອາກອນ ໃນການຄິດໄລ່ອາກອນທີ່ຕ້ອງມອບນັ້ນຫາກຈໍານວນອາກອນ ທີ່ຄິດໄລ່ອອກມາມີຕົວເລກເປັນຫົວຮ້ອຍໃຫ້ປັບຂຶ້ນຫຼືປັບລົງເປັນຫົວພັນທີ່ ໄກ້ຄຽງ.\n...ມາດຕາ 78 ວິທີເສຍອາກອນ,ຄ່າທໍານຽມແລະຄ່າບໍລິການ\nມາດຕາ 78 ວິທີເສຍອາກອນ,ຄ່າທໍານຽມແລະຄ່າບໍລິການ ການເສຍອາກອນ,ຄ່າທໍານຽມແລະຄ່າບໍລິການຕ່າງໆຕ້ອງ ເປັນເງິນກີບແລະຕ້ອງຈ່າຍໃຫ້ຄົບຖ້ວນ;ຈະຈ່າຍເປັນເງິນສົດ,ເປັນເຊັກ, ເງິນໂອນຫຼືພັນທະບັດກໍ່ໄດ້.ຈໍານວນເງິນອາກອນ,ຄ່າທໍານຽມ,ຄ່າບໍລິ ການແລະຄ່າປັບໃໝຕ່າງໆທີ່ໄດ້ກໍານົດໄວ້ເປັນເງິນຕາຕ່າງປະເທດ ຕາມລະບຽບກົດໝາຍສາມາດຈ່າຍເປັນເງິນກີບໄດ້ໂດຍຄິດໄລ່ຕາມອັດ ຕາແລກປ່ຽນຢູ່ທະນາຄານຂອງລັດວາງອອກໃນແຕ່ລະໄລຍະ.ສ່ວນຄ່າ ທໍານຽມແລະຄ່າບໍລິການຕ່າງໆທີ່ສະຖານທູດແລະກົງສູນລາວຢູ່ຕ່າງປະ ເທດ,ຄ່າທໍານຽມບິນຜ່ານນ່ານຟ້າຂອງ ສປປລາວ ແລະບາງປະເພດ ລາຍຮັບທີ່ລັດຖະບານໄດ້ກໍານົດໃຫ້ເກັບເປັນເງິນຕາຕ່າງປະເທດນັ້ນ ແມ່ນໃຫ້ເສຍເປັນເງິນຕາຕ່າງປະເທດ.ການເສຍອາກອນ,ຄ່າທໍານຽມ ແລະຄ່າບໍລິການຕ່າງໆມຸກປະເພດທີ່ຄິດໄລ່ແລະເກັບແລ້ວຕ້ອງມອບ ເຂົ້າງົບປະມານແຫ່ງລັດໃຫ້ຄົບຖ້ວນພາຍຫຼັງທີ່ໄດ້ຮັບໃບສັ່ງມອບຕາມ ກໍານົດເວລາທີ່ໄດ້ບົ່ງໄວ້ໃນກົດໝາຍສະບັບນີ້.\n...ມາດຕາ 79 ສິດໃນການຍື່ນຄໍາສະເໜີ\nມາດຕາ 79 ສິດໃນການຍື່ນຄໍາສະເໜີ ຜູ້ເສຍອາກອນທີ່ເຫັນວ່າຕົນໄດ້ເສຍອາກອນບໍ່ຖືກຕ້ອງຕາມ ທີ່ຄວນເສຍມີສິດສະເໜີຄືນກ່ຽວກັບການຄິດໄລ່ອາກອນຕໍ່ລັດຖະການ ສ່ວຍສາອາກອນບ່ອນທີ່ຕົນຂຶ້ນທະບຽນອາກອນພາຍໃນກໍານົດໜຶ່ງປີນັບ ແຕ່ມື້ທີ່ຕົນໄດ້ມອບອາກອນເປັນຕົ້ນໄປ.ຖ້າຫາກກາຍກໍານົດນີ້ແລ້ວການ ສະເໜີກ່ຽວກັບການຄິດໄລ່ອາກອນຈະບໍ່ໄດ້ຮັບການພິຈາລະນາ. ໃນກໍລະນີທີ່ຜູ້ຍື່ນຄໍາສະເໜີກ່ຽວກັບການຄິດໄລ່ອາກອນໄດ້ ຮັບຄໍາຕອບທີ່ຕົນເຫັນວ່າບໍ່ເໝາະສົມຜູ້ກ່ຽວກໍ່ມີສິດສະເໜີຂຶ້ນຫາລັດຖະ ການສ່ວຍສາອາກອນຂັ້ນເທິງຖັດໄປອີກ.\n...ມາດຕາ 80 ການທົດແທນອາກອນ\nມາດຕາ 80 ການທົດແທນອາກອນ ໃນກໍລະນີທີ່ມີການຄິດໄລ່ອາກອນຜິດພາດເຊັ່ນ:ຄິດໄລ່ໃຫ້ ເສຍສອງເທື່ອຊ້ອນ,ຄິດໄລ່ໃຫ້ເສຍບໍ່ຖືກຕ້ອງຕາມອັດຕາທີ່ກໍານົດໄວ້, ຄິດໄລ່ໃຫ້ເສຍເກີນຈໍານວນທີ່ຕ້ອງເສຍຫຼືມີອາກອນຕ້ອງສົ່ງຄືນແຕ່ບໍ່ສາ ມາດຫັກສົ່ງຄືນໃຫ້ໄດ້ນັ້ນລັດຖະການສ່ວຍສາອາກອນຕ້ອງແກ່ໄຂດ້ວຍ ວິທີຍົກອາກອນທີ່ຕ້ອງສົ່ງຄືນໄປຫັກອອກຈາກຈໍານວນອາກອນປະເພດ ດຽວກັນຫຼືອາກອນປະເພດອື່ນທີ່ຕ້ອງເສຍໃນເດືອນ,ງວດຫຼືປີຕໍ່ໄປ. ຖ້າວ່າມີການຄິດໄລ່ອາກອນຜິດພາດນໍາບຸກຄົນຫຼືນິຕິບຸກຄົນ ທີ່ບໍ່ໄດ້ດໍາເນີນທຸລະກິດລັດຖະການສ່ວຍສາອາກອນຕ້ອງໄດ້ສົ່ງເງິນຄືນ.\n...ມາດຕາ 81 ກໍານົດເວລາທວງເກັບອາກອນຄືນ\nມາດຕາ 81 ກໍານົດເວລາທວງເກັບອາກອນຄືນ ໃນກໍລະນີທີ່ຄິດໄລ່ແລະເກັບອາກອນບໍ່ຄົບຖ້ວນຫຼືບໍ່ຖືກຕ້ອງ ລັດຖະການສ່ວຍສາອາກອນມີສິດທວງເອົາອາກອນຈໍານວນດັ່ງກ່າວນັ້ນ ໄດ້ພາຍໃນກໍານົດສາມປີນັບແຕ່ວັນທີ່ໄດ້ເສຍອາກອນເປັນຕົ້ນໄປ. ໃນກໍລະນີທີ່ມີການຄິດໄລ່ອາກອນແລ້ວແຕ່ຜູ້ເສຍອາກອນ ລົບຫຼີກບໍ່ເສຍ,ລັດຖະການສ່ວນສາອາກອນມີສິດທວງອາກອນຄ້າງມອບ ໄດ້ຫຼາຍກວ່າສາມປີແຕ່ສູງສຸດບໍ່ເກີນສິບປີ.\n...ມາດຕາ 82 ການຄິດໄລ່ໃຫ້ເສຍອາກອນແບບກໍານົດ\nມາດຕາ 82 ການຄິດໄລ່ໃຫ້ເສຍອາກອນແບບກໍານົດ ການຄິດໄລ່ໃຫ້ເສຍອາກອນແບບກໍານົດແມ່ນການທີ່ຜູ້ເສຍ ອາກອນຕ້ອງໄດ້ເສຍອາກອນຕາມທີ່ເຈົ້າໜ້າທີ່ໄດ້ຄິດໄລ່ໂດຍອີງໃສ່ຂໍ້ ມູນ,ຂ່າວສານທີ່ສອດຄ່ອງກັບລະບຽບກົດໝາຍ. ຜູ້ເສຍອາກອນທີ່ຈະຖືກຄິດໄລ່ໃຫ້ເສຍອາກອນແບບກໍານົດ ໃນກໍລະນີດັ່ງນີ້: - ບໍ່ຖືບັນຊີຫຼືບໍ່ຍອມໃຫ້ເຈົ້າໜ້າທີ່ສ່ວຍສາອາກອນກວດກາ; - ບໍ່ແຈ້ງເສຍອາກອນຫຼືບໍ່ສະເໜີເອກະສານການບັນຊີປະ ຈໍາປີຕາມທີ່ກົດໝາຍໄດ້ກໍານົດໄວ້; - ບໍ່ໃຫ້ຄໍາຕອບຫຼືໃຫ້ຄໍາຕ້ອບທີ່ບໍ່ຖືກກັບຄວາມຈິງແກ່ລັດຖະ ການສ່ວຍສາອາກອນ. ໃນກໍລະນີຜູ້ດໍາເນີນທຸລະກິດທີ່ເປັນບຸກຄົນຫຼືນິຕິບຸກຄົນຊຶ່ງມີ ໜ້າທີ່ຄິດໄລ່ເກັບອາກອນແຕ່ຄິດໄລ່ບໍ່ຄົບຖ້ວນຫຼືບໍ່ຄິດໄລ່ເກັບຕາມກົດ ໝາຍໄດ້ກໍານົດໄວ້ຜູ້ກ່ຽວມີໜ້າທີ່ຮັບຜິດຊອບມອບເງິນອາກອນທີ່ຄິດໄລ່ ບໍ່ຄົບຖ້ວນຫຼືຈໍານວນເງິນອາກອນທີ່ບໍ່ໄດ້ເກັບນັ້ນເຂົ້າງົບປະມານແຫ່ງ ລັດໃຫ້ຄົບຖ້ວນຕາມລະບຽບກົດໝາຍ.\n...ມາດຕາ 83 ລະບຽບການປັບໃໝ\nມາດຕາ 83 ລະບຽບການປັບໃໝ ຜູ້ເສຍອາກອນທີ່ລະເມີດຂໍ້ກໍານົດກ່ຽວກັບການແຈ້ງແລະ ການເສຍອາກອນທີ່ບົ່ງໄວ້ຢູ່ໃນກົດໝາຍສະບັບນີ້ຈະຖືກປະຕິບັດມາດຕະ ການຕາມແຕ່ກໍລະນີດັ່ງນີ້: 1. ກໍລະນີຊັກຊ້າໃນການຍື່ນໃບແຈ້ງເສຍອາກອນຫຼືການ ເສຍອາກອນຕາມສັນຍາແບບປະຖົມພື້ນຖານຈະຖືກປັບໃໝຫ້າສ່ວນຮ້ອຍ ຂອງຈໍານວນອາກອນທີ່ຕ້ອງເສຍໃນແຕ່ລະເດືອນຫຼືແຕ່ລະງວດທີ່ມີການ ຊັກຊ້າ,ໃນການຄິດໄລ່ຄ່າປັບໃໝນັ້ນຖາຊັກຊ້າບໍ່ເຕັມເພືອນຫຼືບໍ່ເຕັມງວດ ກໍ່ໃຫ້ຄິດໄລ່ເປັນເດືອນຫຼືງວດເຕັມ.ໃນກໍລະນີໃດກໍ່ຕາມເງິນຄ່າປັບໃໝນັ້ນ ແມ່ນບໍ່ໃຫ້ເກີນຈໍານວນອາກອນທີ່ຕ້ອງເສຍ; 2. ກໍລະນີຖືບັນຊີບໍ່ຖືກຕ້ອງ,ແຈ້ງເສຍອາກອນບໍ່ຄົບຖ້ວນ, ຂາຍສິນຄ້າຫຼືໃຫ້ບໍລິການໂດຍບໍ່ອອກໃບເກັບເງິນ,ປອມແປງໃບເກັບ ເງິນຫຼືເອກະສານການບັນຊີອື່ນໆຈະຖືກປະຕິບັດມາດຕະການທັງສາມ ຢ່າງດັ່ງນີ້: - ຕ້ອງເສຍອາກອນຄືນໃຫ້ຄົບຖ້ວນ; - ຕ້ອງເສຍອາກອນເພີ່ມສາມສິບສ່ວນຮ້ອຍຂອງຈໍານວນອາ ກອນທີ່ໃຫ້ເສຍຄືນ; - ຕ້ອງເສຍຄ່າປັບໃໝຕາມລະບຽບການບັນຊີວິສາຫະກິດ. ຫາກກະທໍາຜິດຄັ້ງທີ່ສອງນອກຈາກຈະຕ້ອງເສຍອາກອນຄືນ ໃຫ້ຄົບຖ້ວນແລ້ວ: - ຕ້ອງເສຍອາກອນເພີ່ມຫົວສິບສ່ວນຮ້ອຍຂອງຈໍານວນອາ ກອນທີ່ໃຫ້ເສຍຄືນ; - ຕ້ອງເສຍຄ່າປັບໃໝຕາມລະບຽບການບັນຊີວະສາຫະກິດ; - ໃຫ້ຢຸດເຊົາກິດຈະການເລີຍທັງຈະໄດ້ແຈ້ງການອອກທາງ ສື່ມວນຊົນ. 3. ກໍລະນີບໍ່ຖືບັນຊີຕາມກົດໝາຍກໍານົດໄວ້,ບໍ່ຍອມໃຫ້ເເຈົ້າ ໜ້າທີ່ກວດກາ,ບໍ່ແຈ້ງເສຍອາກອນ,ບໍ່ສະເໜີເອກະສານການບັນຊີປະຈໍາ ປີຕາມທີ່ກົດໝາຍສະບັບນີ້ໄດ້ກໍານົດໄວ້ຫຼືບໍ່ໃຫ້ຄໍາຕອບຕາມກໍານົດເວລາ ແກ່ລັດຖະການສ່ວຍສາອາກອນທີ່ສະເໜີໃຫ້ສະແດງຫຼັກຖານ,ຄໍາອະທິ ບາຍ,ຂໍ້ມູນ,ຂ່າວສານຕ່າງໆກ່ຽວກັບການຄິດໄລ່ອາກອນຈະຖືກປະຕິບັດ ມາດຕະການທັງສາມຢ່າງດັ່ງນີ້: - ຕ້ອງເສຍອາກອນແບບກໍານົດຕາມທີ່ບົ່ງໄວ້ໃນ ມາດຕາ 82 ຂອງກົດໝາຍສະບັບນີ້; - ຕ້ອງເສຍອາກອນເພີ່ມຫ້າສິບສ່ວນຮ້ອຍຂອງຈໍານວນອາ ກອນທີ່ຄິດໄລ່ໃຫ້ເສຍ; - ຕ້ອງເສຍຄ່າປັບໃໝຕາມລະບຽບການບັນຊີວິສາຫະກິດ; ຫາກກະທໍາຜິດຄັ້ງທີສອງນອກຈາກຈະຕ້ອງເສຍອາກອນ ແບບກໍານົດແລ້ວຕ້ອງ: - ເສຍອາກອນເພີ່ມຮ້ອຍສ່ວນຮ້ອຍຂອງຈໍານວນອາກອນທີ່ ຄິດໄລ່ໃຫ້ເສຍ; - ເສຍຄ່າປັບໃໝຕາມລະບຽບການບັນຊີວິສາຫະກິດ; - ໃຫ້ຢຸດເຊົາກິດຈະການເລີຍທັງຈະໄດ້ແຈ້ງການອອກທາງ ສື່ມວນຊົນ. 4. ກໍລະນີມອບອາກອນຊັກຊ້າພາຍຫຼັງທີ່ໄດ້ຮັບໃບສັ່ງມອບ ອາກອນແລ້ວຈະຖືກ: - ປັບໃໝຫ້າສ່ວນຮ້ອຍຂອງຈໍານວນອາກອນທີ່ຕ້ອງເສຍຕໍ່ ການອອກໃບເລັ່ງທວງຄັ້ງທີໜຶ່ງ,ສິບສ່ວນຮ້ອຍຕໍ່ການອອກໃບເລັ່ງທວງ ຄັ້ງທີສອງແລະສິບຫ້າສ່ວນຮ້ອຍຕໍ່ການອອກໃບເລັ່ງທວງຄັ້ງທີສາມ.ສໍາ ລັບການອອກໃບເລັ່ງທວງແຕ່ລະຄັ້ງນັ້ນຕ້ອງໃຫ້ກໍານົດເວລາມອບອາ ກອນພາຍໃນສິບວັນ; - ຢຸດເຊົາກິດຈະການແລະຖອນໃບທະບຽນວິສາຫະກິດ,ໃບ ທະບຽນອາກອນໄວ້ເປັນການຊົ່ວຄາວໃນກໍານົດໜຶ່ງເດືອນຫາກບໍ່ມາ ມອບອາກອນຫຼັງຈາກໝົດກໍານົດໃບເລັ່ງທວງຄັ້ງທີສາມ. ໃນເວລາຢຸດເຊົາກິດຈະການນັ້ນລັດຖະການສ່ວຍສາອາ ກອນຕ້ອງປະກອບຄະນະກໍາມະການເພື່ອລົງໄປອາຍັດຊັບຂອງຜູ້ເສຍ ອາກອນໄວ້.ການອາຍັດຊັບນັ້ນຕ້ອງໄດ້ຮັບການເຫັນດີຈາກສານ.ຄະນະ ກໍາມະການດັ່ງກ່າວປະກອບດ້ວຍ: - ເຈົ້າໜ້າທີ່ສ່ວຍສາອາກອນ; - ຜູ້ກວດສອບບັນຊີ; - ເຈົ້າໜ້າທີ່ການຄ້າ; - ເຈົ້າໜ້າທີ່ຕໍາຫຼວດ; - ເຈົ້າໜ້າທີ່ພາກສ່ວນອື່ນໆທີ່ກ່ຽວຂ້ອງ. ເມື່ອໝົດກໍານົດໜຶ່ງເດືອນແລ້ວຖ້າຜູ້ເສຍອາກອນຍັງບໍ່ມອບ ອາກອນໃຫ້ຢຸດເຊົາກິດຈະການແລະຖອນໃບທະບຽນວິສາຫະກິດ,ໃບທະ ບຽນອາກອນຢ່າງຖາວອນແລະພ້ອມກັນນັ້ນໃຫ້ປະກອບສໍານວນຮ້ອງ ຟ້ອງຕໍ່ສານເພື່ອດໍາເນີນຄະດີຕາມກົດໝາຍ. ຖ້າວ່າຜູ້ເສຍອາກອນຫາກໃຊ້ວາຈາຫຍາບຄາຍ,ທ້າທາຍ, ຂົ່ມຂູ່,ຂັດຂວາງຫຼືມີພຶດຕິກໍາອື່ນໆທີ່ເປັນການກະທໍາຜິດທາງອາຍາແລ້ວ ຜູ້ກ່ຽວຈະຖືກດໍາເນີນຄະດີຕາມກົດໝາຍ. ໃນລະຫວ່າງຢຸດເຊົາກິດຈະການ,ອາຍັດຊັບຫຼືພິຈາລະນາຄະ ດີຢູ່ສານນັ້ນຫາກຜູ້ເສຍອາກອນໄດ້ຊໍາລະອາກອນແລະຄ່າປັບໃໝທີ່ຄ້າງ ມອບຢ່າງຄົບຖ້ວນແລ້ວລັດຖະການສ່ວຍສາອາກອນມີສິດຍົກເລີກການ ຢຸດເຊົາກິດຈະການ,ການອາຍັດຊັບຫຼືສະເໜີຖອນຄໍາຮ້ອງຟ້ອງຕໍ່ສານ ອັນຈະເຮັດໃຫ້ການດໍາເນີນຄະດີຕໍ່ຜູ້ເສຍອາກອນສິ້ນສຸດລົງ.\n...ມາດຕາ 84 ການພິຈາລະນາຄໍາສະເໜີກ່ຽວກັບການຄິດໄລ່ອາກອນ\nມາດຕາ 84 ການພິຈາລະນາຄໍາສະເໜີກ່ຽວກັບການຄິດໄລ່ອາກອນ ລັດຖະການສ່ວຍສາອາກອນມີໜ້າທີ່ພິຈາລະນາຄໍາສະເໜີ ຂອງຜູ້ເສຍອາກອນກ່ຽວກັບການຄິດໄລ່ອາກອນແລະໃຫ້ຄໍາຕອບແກ່ ຜູ້ກ່ຽວພາຍໃນກໍານົດສາມສິບວັນນັບແຕ່ວັນທີ່ໄດ້ຮັບຄໍາສະເໜີເປັນຕົ້ນ ໄປ.ໃນການພິຈາລະນາຄໍາສະເໜີນັ້ນຖ້າຫາກເຫັນວ່າຜູ້ເສຍອາກອນມີ ເຫດຜົນພຽງພໍເນື່ອງຈາກວ່າມີເອກະສານຄົບຖ້ວນທີ່ສາມາດຢັ້ງຢືນໄດ້ ລັດຖະການສ່ວຍສາອາກອນຈະດັດແກ້ຈໍານວນອາກອນທີ່ຄິດໄລ່ບໍ່ຖືກ ຕ້ອງນັ້ນຫຼືແກ້ໄຂດ້ວຍວິທີການທົດແທນອາກອນຕາມທີ່ບົ່ງໄວ້ໃນ ມາດ ຕາ 80 ຂອງກົດໝາຍສະບັບນີ້. ໃນກໍລະນີຜູ້ເສຍອາກອນຫາກບໍ່ເຫັນດີນໍາການແກ້ໄຂຂອງ ລັດຖະການສ່ວຍສາອາກອນຂັ້ນຕົນຂຶ້ນກັບແລະສະເໜີໃຫ້ລັດຖະການ ສ່ວຍສາອາກອນຂັ້ນເທິງຖັດນັ້ນແລ້ວລັດຖະການສ່ວຍສາອາກອນທີ່ໄດ້ ຮັບຄໍາສະເໜີນັ້ນຕ້ອງໄດ້ພິຈາລະນາ,ແກ້ໄຂພາຍໃນກໍານົດເວລາສາມ ສິບວັນນັບແຕ່ວັນໄດ້ຮັບຄໍາສະເໜີເປັນຕົ້ນໄປ.ຖ້າລັດຖະການສ່ວຍສາ ອາກອນດັ່ງກ່າວຫາກບໍ່ແກ້ໄຂຫຼືແກ້ໄຂບໍ່ຖືກຕ້ອງຕາມລະບຽບກົດໝາຍ ຜູ້ເສຍອາກອນມີສິດຮ້ອງຟ້ອງຕໍ່ສານປະຊາຊົນ.\n...ມາດຕາ 85 ການລົບລ້າງອາກອນທີ່ບໍ່ສາມາດເກັບໄດ້\nມາດຕາ 85 ການລົບລ້າງອາກອນທີ່ບໍ່ສາມາດເກັບໄດ້ ໃນແຕ່ລະປີລັດຖະການສ່ວຍສາອາກອນມີໜ້າທີ່ເຮັດບັນຊີ ລວບລວມໃບອາກອນທີ່ນໍາເກັບບໍ່ໄດ້ໃນປີຜ່ານມເນື່ອງຈາກມີເຫດຜົນຈໍາ ເປັນເຊັ່ນ:ຜູ້ເສຍອາກອນຫາຍສາບສູນຫຼືເສຍຊີວິດໂດຍບໍ່ມີຊັບສິນເຫຼືອ ໄວ້ແລ້ວລາຍງານຕໍ່ຫົວໜ້າກົມສ່ວຍສາອາກອນໂດຍຜ່ານອົງການປົກ ຄອງທ້ອງຖິ່ນເພື່ອນໍາສະເໜີຕໍ່ລັດຖະມົນຕີກະຊວງການເງິນພິຈາລະນາ ລົບລ້າງຕາມທີ່ໄດ້ບົ່ງໄວ້ໃນກົດໝາຍວ່າດ້ວຍງົບປະມານແຫ່ງລັດ.\n..ພາກທີ9ການຈັດຕັ້ງແລະການເຄື່ອນໄຫວວຽກງານສ່ວຍສາອາກອນ\n...ໝວດທີ 1 ການຈັດຕັ້ງສ່ວຍສາອາກອນ\n....ມາດຕາ 86 ທີ່ຕັ້ງແລະພາລະບົດບາດ\nມາດຕາ 86 ທີ່ຕັ້ງແລະພາລະບົດບາດ ລັດຖະການສ່ວຍສາອາກອນເປັນການຈັດຕັ້ງໜຶ່ງທີ່ຂຶ້ນກັບກະ ຊວງການເງິນມີພາລະບົດບາດໃນການຄຸ້ມຄອງ,ກວດກາແຫຼ່ງລາຍຮັບ ຕ່າງໆແລະຈັດຕັ້ງເກັບອາກອນໃນທົ່ວປະເທດເຂົ້າງົບປະມານແຫ່ງລັດ ຢ່າງລວມສູນຕາມຂະແໜງການວິຊາສະເພາະສາຍຕັ້ງ.\n....ມາດຕາ 87 ໂຄງປະກອບການຈັດຕັ້ງ\nມາດຕາ 87 ໂຄງປະກອບການຈັດຕັ້ງ ໂຄງປະກອບການຈັດຕັ້ງຂອງລັດຖະການສ່ວຍສາອາກອນມີ ດັ່ງນີ້: - ຂັ້ນສູນກາງ:ກົມສ່ວຍສາອາກອນ; - ຂັ້ນແຂວງ:ຫ້ອງການສ່ວຍສາອາກອນ; - ຂັ້ນເມືອງ:ໜ່ວຍງານສ່ວຍສາອາກອນ.\n....ມາດຕາ 88 ສິດແລະໜ້າທີ່ຂອງລັດຖະການສ່ວຍສາອາກອນ\nມາດຕາ 88 ສິດແລະໜ້າທີ່ຂອງລັດຖະການສ່ວຍສາອາກອນ ລັດຖະການສ່ວຍສາອາກອນແຕ່ລະຂັ້ນມີສິດແລະໜ້າທີ່ດັ່ງ ນີ້: 1. ກົມສ່ວຍສາອາກອນ: - ຄົນຄວ້າແຜນຍຸດທະສາດ,ແຜນການ,ນະໂຍບາຍ,ລະບຽບ ກົດໝາຍ,ກົນໄກຄຸ້ມຄອງວຽກງານສ່ວຍສາອາກອນເພື່ອສະເໜີຂັ້ນເທິງ ພິຈາລະນາ; - ຊີ້ນໍາ,ນໍາພາແລະຈັດຕັ້ງປະຕິບັດກົດໝາຍວ່າດ້ວຍສ່ວຍ ສາອາກອນຢ່າງເປັນເອກະພາບໃນທົ່ວປະເທດເພື່ອຮັບປະກັນເກັບອາ ກອນເຂົ້າງົບປະມານແຫ່ງລັດໃຫ້ຖືກຕ້ອງ,ຄົບຖ້ວນແລະທັນຕາມກໍານົດ ເວລາ; - ໂຄສະນາ,ເຜີຍແຜ່ແລະສຶກສາອົບຮົມກົດໝາຍວ່າດ້ວຍ ສ່ວຍສາອາກອນເພື່ອຍົກສຸ້ງຄວາມຮັບຮູ້,ຄວາມຕື່ນຕົວໃນການປະຕິບັດ ກົດໝາຍດັ່ງກ່າວຂອງຜູ້ເສຍອາກອນ,ເຮັດໃຫ້ທຸກຄົນ,ທຸກການຈັດຕັ້ງຢູ່ ໃນສັງຄົມເຂົ້າໃຈໄດ້ທາດແທ້ອັນດີງາມແລະຜົນປະໂຫຍດຂອງສ່ວຍສາ ອາກອນ,ຈາກນັ້ນເພື່ອໃຫ້ເຂົາເຈົ້າຊ່ວຍໜູນຢ່າງຕັ້ງໜ້າໃຫ້ແກ່ວຽກ ງານສ່ວຍສາອາກອນແລະສະໜອງການບໍລິການ,ຊ່ວຍເຫຼືອໃຫ້ແກ່ຜູ້ ເສຍອາກອນ; - ກວດກາ,ກວດການກ່ຽວກັບການແຈ້ງ,ການຍົກເວັ້ນ, ການຄິດໄລ່,ການຊໍາລະແລະການປະຕິບັດນະໂຍບາຍອາກອນຕໍ່ການ ຈັດຕັ້ງ,ບຸກຄົນທີ່ເສຍອາກອນແລະຕໍ່ການຈັດຕັ້ງທີ່ໄດ້ຮັບມອບໝາຍໃຫ້ ເກັບອາກອນ,ພ້ອມທັງປະຕິບັດຕາມມາດຕະການຕໍ່ຜູ້ລະເມີດດ້ານບໍລິ ຫານກ່ຽວກັບອາກອນແລະແກ້ໄຂຄໍາສະເໜີຂອງປະຊາຊົນກ່ຽວກັບອາ ກອນຕາມລະບຽບກົດໝາຍ; - ທວງໃຫ້ຜູ້ເສຍອາກອນລວມທັງອົງການສິນເຊື່ອ,ການຈັດ ຕັ້ງແລະບຸກຄົນທີ່ກ່ຽວຂ້ອງອື່ນສະໜອງບັນຊີ,ໃບເກັບເງິນ,ຂໍ້ມູນ,ຂ່າວ ສານແລະເອກະສານອື່ນໆທີ່ພົວພັນເຖິງການຄິດໄລ່ແລະການເສຍອາ ກອນ;ປະຕິບັດມາດຕະການຕໍ່ການຈັດຕັ້ງ,ບຸກຄົນທີ່ບໍ່ປະຕິບັດພັນທະກ່ຽວ ກັບການສະໜອງເອກະສານຫຼືບໍ່ໃຫ້ການຮ່ວມມືໃນການເກັບອາກອນ ແລະຄ່າທໍານຽມຕ່າງໆ; - ສ້າງແລະປະຕິບັດແຜນການບໍລຸງ,ກໍ່ສ້າງ,ຈັດວາງ,ແຕ່ງ ຕັ້ງ,ຍົກຍ້າຍ,ສັບຊ້ອນໝຸນວຽນພະນັກງານຕາມການເຫັນດີຂອງຂັ້ນເທິງ ແລະປະຕິບັດນະໂຍບາຍຍ້ອງຍໍ,ເລື່ອນຊັ້ນ,ເລື່ອນຂັ້ນຫຼືປະຕິບັດວິໄນພະ ນັກງານທີ່ຢູ່ໃນຄວາມຮັບຜິດຊອບຂອງຕົນບົນພື້ນຖານປະສານສົມທົບກັບ ພາກສ່ວນທີ່ກ່ຽວຂ້ອງ; - ຈັດຕັ້ງຄຸ້ມຄອງ,ນໍາໃຊ້ເຕັກໂນໂລຊີ,ຂ່າວສານແລະຫັນ ເປັນທັນສະໄໝໃນການເຄື່ອນໄຫວວຽກງານສ່ວຍສາອາກອນ; - ສະຫຼຸບ,ປະເມີນຜົນແລະລາຍງານລັດຖະມົນຕີວ່າການກະ ຊວງການເງິນກ່ຽວກັບການຈັດຕັ້ງປະຕິບັດວຽກງານສ່ວຍສາອາກອນ ໃນຂອບເຂດທົ່ວປະເທດ; - ພົວພັນຮ່ວມມືກັບສາກົນກ່ຽວກັບວຽກງານສ່ວຍສາອາ ກອນຕາມການມອບໝາຍຂອງຂັ້ນເທິງ; - ປະຕິບັດສິດແລະໜ້າທີ່ອື່ນໆຕາມທີ່ໄດ້ກໍານົດໄວ້ໃນກົດ ໝາຍ. 2. ຫ້ອງການສ່ວຍສາອາກອນ: - ຈັດຕັ້ງປະຕິບັດກົດໝາຍວ່າດ້ວຍສ່ວຍສາອາກອນຢ່າງ ເປັນເອກະພາບຢູ່ໃນຂອບເຂດຄວາມຮັບຜິດຊອບຂອງຕົນເພື່ອຮັບປະກັນ ເກັບອາກອນເຂົ້າງົບປະມານແຫ່ງລັດໃຫ້ຖືກຕ້ອງ,ຄົບຖ້ວນແລະທັນຕາມ ກໍານົດເວລາ; - ໂຄສະນາ,ເຜີຍແຜ່ແລະສຶກສາອົບຮົມກົດໝາຍວ່າດ້ວຍ ສ່ວຍສາອາກອນເພື່ອຍົກສູງຄວາມຮັບຮູ້,ຄວາມຕື່ນຕົວໃນການປະຕິບັດ ກົດໝາຍດັ່ງກ່າວຂອງຜູ້ເສຍອາກອນ,ເຮັດໃຫ້ທຸກຄົນ,ທຸກການຈັດຕັ້ງຢູ່ ໃນສັງຄົມເຂົ້າໃຈໄດ້ທາດແທ້ອັນດີງາມແລະຜົນປະໂຫຍດຂອງສ່ວຍສາ ອາກອນ,ຈາກນັ້ນເພື່ອໃຫ້ເຂົາເຈົ້າຊ່ວໜູນຢ່າງຕັ້ງໜ້າໃຫ້ແກ່ວຽກງານ ສ່ວຍສາອາກອນແລະສະໜອງການບໍລິການ,ຊ່ວຍເຫຼືອໃຫ້ແກ່ຜູ້ເສຍອາ ກອນ; - ກວດກາ,ກວດການກ່ຽວກັບການແຈ້ງ,ການຍົກເວັ້ນ,ການ ຄິດໄລ່,ການຊໍາລະແລະການປະຕິບັດນະໂຍບາຍອາກອນຕໍ່ການຈັດຕັ້ງ, ບຸກຄົນທີ່ເສຍອາກອນແລະຕໍ່ການຈັດຕັ້ງທີ່ໄດ້ຮັບມອບໝາຍໃຫ້ເກັບອາ ກອນ,ພ້ອມທັງປະຕິບັດມາດຕະການຕໍ່ຜູ້ລະເມີດດ້ານບໍລິຫານກ່ຽວກັບອາ ກອນແລະແກ້ໄຂຄໍາສະເໜີຂອງປະຊາຊົນກ່ຽວກັບອາກອນຕາມລະບຽບ ກົດໝາຍ; - ທວງໃຫ້ຜູ້ເສຍອາກອນລວມທັງອົງການສິນເຊື່ອ,ການຈັດ ຕັ້ງແລະບຸກຄົນທີ່ກ່ຽວຂ້ອງອື່ນສະໜອງບັນຊີ,ໃບເກັບເງິນ,ຂໍ້ມູນ,ຂ່າວ ສານແລະເອກະສານອື່ນໆທີ່ພົວພັນເຖິງການຄິດໄລ່ແລະການເສຍອາ ກອນ;ປະຕິບັດມາດຕະການຈັດຕັ້ງ,ບຸກຄົນທີ່ບໍ່ປະຕິບັດພັນທະກ່ຽວກັບ ການສະໜອງເອກະສານຫຼືບໍ່ໃຫ້ການຮ່ວມມືໃນການເກັບອາກອນແລະຄ່າ ທໍານຽມຕ່າງໆ; - ຈັດຕັ້ງຄຸ້ມຄອງ,ນໍາໃຊ້ເຕັກໂນໂລຊີ,ຂ່າວສານແລະຫັນ ເປັນທັນສະໄໝໃນການເຄື່ອນໄຫວວຽກງານສ່ວຍສາອາກອນ; - ຕິດຕາມກວດກາ,ປະເມີນຜົນແລະລາຍງານເຈົ້າແຂວງ, ເຈົ້າຄອງນະຄອນຫຼືຫົວໜ້າເຂດພິເສດແລະກົມສ່ວຍສາອາກອນກ່ຽວກັບ ການຈັດຕັ້ງປະຕິບັດວຽກງານສ່ວຍສາອາກອນໃນທ້ອງຖິ່ນຂອງຕົນ; - ປະສານສົມທົບກັບພາກສ່ວນທີ່ກ່ຽວຂ້ອງກັບການຈັດຕັ້ງ ປະຕິບັດໜ້າທີ່ວຽກງານຂອງຕົນ; - ປະຕິບັດສິດແລະໜ້າທີ່ອື່ນໆຕາມທີ່ໄດ້ກໍານົດໄວ້ໃນກົດ ໝາຍ. 3. ໜ່ວຍງານສ່ວຍສາອາກອນ: - ຈັດຕັ້ງປະຕິບັດແຜນການ,ນະໂຍບາຍແລະກົນໄກຄຸ້ມຄອງ ວຽກງານສ່ວຍສາອາກອນຢູ່ທ້ອງຖິ່ນຂອງຕົນ; - ສ້າງແຜນການ,ຄິດໄລ່ແລະເກັບອາກອນ,ຄ່າທໍານຽມ ແລະຄ່າບໍລິການຕ່າງໆໂດຍການຂຶ້ນບັນຊີຫົວໜ່ວຍທຸລະກິດ; - ແນະນໍາ,ຄຸ້ມຄອງການເກັບອາກອນ,ຄ່າທໍານຽມແລະຄ່າ ບໍລິການຕ່າງໆນັບທັງການກໍານົດການເສຍອາກອນໃຫ້ແກ່ບຸກຄົນທີ່ຖືບັນ ຊີແບບປະຖົມພື້ນຖານຢູ່ໃນຂອບເຂດຄວາມຮັບຜິດຊອບຂອງຕົນ; - ໂຄສະນາ,ເຜີຍແຜ່ລະບຽບກົດໝາຍສ່ວຍສາອາກອນແລະ ກົດໝາຍອື່ນໆທີ່ກ່ຽວຂ້ອງ; - ປະສານສົມທົບກັບພາກສ່ວນທີ່ກ່ຽວຂ້ອງໃນການຈັດຕັ້ງປະ ຕິບັດວຽກງານສ່ວຍສາອາກອນ; - ຕິດຕາມ,ກວດກາ,ປະເມີນຜົນແລະລາຍງານເຈົ້າເມືອງ ແລະຫ້ອງການສ່ວຍສາອາກອນຂັ້ນແຂວງກ່ຽວກັບການຈັດຕັ້ງປະຕິບັດ ວຽກງານສ່ວຍສາອາກອນໃນທ້ອງຖິ່ນຂອງຕົນ; - ປະຕິບັດສິດແລະໜ້າທີ່ອື່ນໆຕາມທີ່ໄດ້ກໍານົດໄວ້ໃນລະ ບຽບກົດໝາຍ.\n....ມາດຕາ 89 ໂຄງປະກອບບຸກຄະລາກອນ\nມາດຕາ 89 ໂຄງປະກອບບຸກຄະລາກອນ ໂຄງປະກອບບຸກຄະລາກອນຂອງລັດຖະການສ່ວຍສາອາ ກອນມີດັ່ງນີ້: - ຫົວໜ້າກົມ,ຮອງຫົວໜ້າກົມ; - ຫົວໜ້າຫ້ອງ,ຮອງຫົວໜ້າຫ້ອງຂັ້ນແຂວງ; - ຫົວໜ້າໜ່ວຍງານ,ຮອງຫົວໜ້າໜ່ວຍງານຂັ້ນເມືອງ. ນອກຈາກນີ້ຍັງມີພະນັກງານວິຊາການແລະພະນັກງານຊ່ວຍ ວຽກ. ສໍາລັບການແຕ່ງຕັ້ງຫຼືປົດຕໍາແໜ່ງບຸກຄະລາກອນແຕ່ລະຂັ້ນ ໃຫ້ປະຕິບັດຕາມກົດໝາຍວ່າດ້ວຍລັດຖະບານ,ກົດໝາຍວ່າດ້ວຍການປົກ ຄອງທ້ອງຖິ່ນແລະລະບຽບການຕ່າງໆທີ່ລັດຖະບານກໍານົດ.\n....ມາດຕາ 90 ມາດຕະຖານຂອງພະນັກງານສ່ວຍສາອາກອນ\nມາດຕາ 90 ມາດຕະຖານຂອງພະນັກງານສ່ວຍສາອາກອນ ພະນັກງານສ່ວຍສາອາກອນຕ້ອງມີຊີວະປະຫວັດຈະແຈ້ງ,ມີ ຄວາມຈົງຮັກພັກດີແລະເປັນເອກະພາບກັບແນວທາງນະໂຍບາຍຂອງ ພັກແລະລະບຽບກົດໝາຍຂອງລັດ,ມີຄຸນສົມບັດດີ,ມີຄວາມສັດຊື່ບໍລິສຸດ, ມີຄວາມຍຸຕິທໍາ,ບໍ່ເຄີຍຍັກຍອກ,ສໍ້ໂກງ,ລັກໂລບ,ມີສະຕິຕໍ່ການຈັດຕັ້ງ,ຕໍ່ ຄະນະ,ຕໍ່ລະບຽບວິໄນ,ມີຄວາມສາມັກຄີ,ເປັນຄົນດຸໝັ່ນ,ມີແບບແຜນດໍາ ລົງຊີວິດທີ່ດີ,ມີຄວາມຮັບຜິດຊອບສູງຕໍ່ໜ້າທີ່ວຽກງານ,ມັກຄົ້ນຄ້ວາຮໍ່າ ຮຽນ,ມີສຸຂະພາບແຂັງແຮງດີ,ມີຄວາມຮູ້ຄວາມສາມາດທາງດ້ານວິຊາ ສະເພາະສ່ວຍສາອາກອນໃນລະດັບອັນແນ່ນອນແລະຮູ້ລະບຽບົດໝາຍທີ່ ກ່ຽວຂ້ອງ.\n....ມາດຕາ 91 ການຮັກສາຄວາມລັບທາງລັດຖະການ\nມາດຕາ 91 ການຮັກສາຄວາມລັບທາງລັດຖະການ ພະນັກງານສ່ວຍສາອາກອນທີ່ປະຕິບັດໜ້າທີ່ຫຼືຖືກແຕ່ງຕັ້ງ ໃຫ້ປະກອບສ່ວນດໍາເນີນຄະດີໃດໜຶ່ງຕ້ອງຮັກສາຄວາມລັບທາງລັດຖະ ການຢ່າງເຂັ້ມງວດ.\n...ໝວດທີ2ສິດແລະໜ້າທີ່ຂອງເຈົ້າໜ້າທີ່ສ່ວຍສາອາກອນ\n....ມາດຕາ 92 ສິດຂອງເຈົ້າໜ້າທີ່ສ່ວຍສາອາກອນ\nມາດຕາ 92 ສິດຂອງເຈົ້າໜ້າທີ່ສ່ວຍສາອາກອນ ເຈົ້າໜ້າທີ່ສ່ວຍສາອາກອນມີສິດດັ່ງນີ້: 1. ໄດ້ຮັບຄວາມຊ່ວຍເຫຼືອແລະອໍານວຍຄວາມສະດວກຈາກ ອົງການຈັດຕັ້ງຂອງລັດ,ອໍານາດການປົກຄອງທຸກຂັ້ນ,ກໍາລັງປະກອບ ອາວຸດແລະບຸກຄົນອື່ນໆໃນເມື່ອມີຄວາມຈໍາເປັນຫຼືມີການຮ້ອງຂໍຈາກ ລັດຖະການສ່ວຍສາອາກອນ; 2. ພົວພັນເອົາຂໍ້ມູນຕ່າງໆທີ່ພົວພັນກັບວຽກງານສ່ວຍສາອາ ກອນນໍາການຈັດຕັ້ງ,ວິສາຫະກິດຫຼືບຸກຄົນທີ່ກ່ຽວຂ້ອງ; 3. ທວງໃຫ້ການຈັດຕັ້ງ,ບຸກຄົນຫຼືນິຕິບຸກຄົນທີ່ກ່ຽວຂ້ອງແຈ້ງ ເອກະສານບັນຊີ,ຂໍ້ມູນຂ່າວສານຕ່າງໆ; 4. ກວດກາບັນຊີຕາມເອກະສານຂອງຜູ້ເສຍອາກອນຢູ່ກັບສໍາ ນັກງານສ່ວຍສາອາກອນ,ກວດກາບັນຊີກັບທີ່ຢູ່ສໍານັກງານວິສາຫະ ກິດແລະກວດກາບັນຊີແບບກະທັນຫັນ; 5. ກວດກາຕົວຈິງຢູ່ສະຖານທີ່ກ່ຽວຂ້ອງ:ສິນຄ້າເຄື່ອງຂອງ ຢູ່ໃນສາງ,ການເຄື່ອນຍ້າຍສິນຄ້າເຄື່ອງຂອງຢູ່ພາຍໃນປະເທດ; 6. ປະຕິບັດສິດອື່ນໆຕາມທີ່ໄດ້ຮັບມອບໝາຍ.\n....ມາດຕາ 93 ໜ້າທີ່ຂອງເຈົ້າໜ້າທີ່ສ່ວຍສາອາກອນ\nມາດຕາ 93 ໜ້າທີ່ຂອງເຈົ້າໜ້າທີ່ສ່ວຍສາອາກອນ ເຈົ້າໜ້າທີ່ສ່ວຍສາອາກອນມີໜ້າທີ່ດັ່ງນີ້: 1. ປະຕິບັດກົດໝາຍວ່າດ້ວຍສ່ວຍສາອາກອນ,ກົດໝາຍອື່ນໆ ,ມະຕິຄໍາສັ່ງແລະລະບຽບການອື່ນຢ່າງເຂັ້ມງວດເພື່ອຮັບປະກັນເກັບ ອາກອນໃຫ້ໄດ້ຢ່າງຖືກຕ້ອງ,ຄົບຖ້ວນແລະທັນຕາມກໍານົດເວລາ; 2. ແນະນໍາ,ຊີ້ແຈງອະທິບາຍກົດໝາຍວ່າດ້ວຍສ່ວຍສາອາ ກອນແລະລະບຽບການອື່ນໆໃຫ້ແກ່ຜູ້ເສຍອາກອນລວມທັງການຈັດ ຕັ້ງແລະບຸກຄົນຢູ່ໃນສັງຄົມແນໃສ່ຍົກສູງຄວາມຮັບຮູ້,ຄວາມເຂົ້າໃຈ ເຖິງທາດແທ້ອັນດີງາມແລະຜົນປະໂຫຍດຂອງສ່ວຍສາອາກອນເພື່ອ ຕື່ນຕົວເສຍອາກອນ; 3. ກວດກາ,ກວດການການແຈ້ງ,ການຍົກເວັ້ນ,ການຫຼຸດຜ່ອນ ,ການມອບ,ການຄິດໄລ່ອາກອນແລະໜີ້ຄ້າງມອບ; 4. ປົກປັກຮັກສາເອກະສານ,ວັດຖຸສິ່ງຂອງແລະຄວາມລັບ ທາງລັດຖະການ; 5. ປະຕິບັດໜ້າທີ່ອື່ນໆຕາມທີ່ໄດ້ຮັບມອບໝາຍ.\n....ມາດຕາ 94 ເຄື່ອງແບບແລະກາໝາຍ\nມາດຕາ 94 ເຄື່ອງແບບແລະກາໝາຍ ລັດຖະການສ່ວຍສາອາກອນມີເຄື່ອງແບບແລະກາໝາຍສະ ເພາະຂອງຕົນ.ໃນເວລາປະຕິບັດໜ້າທີ່ພະນັກງານສ່ວຍສາອາກອນ ຕ້ອງນຸ່ງເຄື່ອງແບບ,ຕິດກາໝາຍສະເພາະແລະຖືບັດປະຈໍາໜ້າທີ່ຊຶ່ງ ໄດ້ຮັບການອະນຸມັດຈາກລັດຖະບານ.\n..ພາກທີ 10 ການຄຸ້ມຄອງແລະກວດກາວຽກງານສ່ວຍສາອາກອນ\n...ໝວດທີ 1 ການຄຸ້ມຄອງວຽກງານສ່ວຍສາອາກອນ\n....ມາດຕາ 95 ອົງການຄຸ້ມຄອງຽກງານສ່ວຍສາອາກອນ\nມາດຕາ 95 ອົງການຄຸ້ມຄອງຽກງານສ່ວຍສາອາກອນ ອົງການຄຸ້ມຄອງວຽກງານສ່ວຍສາອາກອນປະກອບດ້ວຍ: - ກະຊວງການເງິນ; - ພະແນກການເງິນຂັ້ນແຂວງ; - ຫ້ອງການການເງິນຂັ້ນເມືອງ. ....ມາດຕາ 96 ສິດແລະໜ້າທີ່ຂອງກະຊວງການເງິນ\nມາດຕາ 96 ສິດແລະໜ້າທີ່ຂອງກະຊວງການເງິນ ກະຊວງການເງິນມີສິດແລະໜ້າທີ່ໃນການຄຸ້ມຄອງວຽກງານ ສ່ວຍສາອາກອນດັ່ງນີ້: - ຄົ້ນຄວ້າແຜນຍຸດທະສາດ,ແຜນນະໂຍບາຍ,ນະໂຍບາຍ,ລະ ບຽບກົດໝາຍແລະແຜນການກ່ຽວກັບວຽກງານສ່ວຍສາອາກອນ ເພື່ອສະເໜີລັດຖະບານພິຈາລະນາ; - ອອກລະບຽບການ,ຂໍ້ຕົກລົງ,ຄໍາສັ່ງ,ຄໍາແນະນໍາແລະແຈ້ງ ການກ່ຽວກັບສ່ວຍສາອາກອນ; - ຊີ້ນໍາ,ຕິດຕາມ,ກວດກາການປະຕິບັດແຜນການເກັບລາຍ ຮັບສ່ວຍສາອາກອນທົ່ວປະເທດ; - ໂຄສະນາ,ເຜີຍແຜ່ນະໂຍບາຍລະບຽບກົດໝາຍສ່ວຍສາອາ ກອນແລະກົດໝາຍອື່ນໆທີ່ກ່ຽວຂ້ອງ; - ປະສານສົມທົບກັບບັນດາຂະແໜງການຂັ້ນສູນກາງແລະ ທ້ອງຖິ່ນຊີ້ນໍາ,ຕິດຕາມ,ກວດກາແລະຊຸກຍູ້ການຈັດຕັ້ງປະຕິບັດກົດ ໝາຍວ່າດ້ວຍສ່ວຍສາອາກອນ; - ຄົ້ນຄວ້າ,ແນະນໍາຂະແໜງສ່ວຍສາອາກອນຂັ້ນຕ່າງໆປະຕິ ບັດລະບົບບັນຊີໃຫ້ຖືກຕ້ອງຕາມລະບຽບກົດມາຍ; - ສະຫຼຸບແລະລາຍງານໃຫ້ລັດຖະບານກ່ຽວກັບວຽກງານ ສ່ວຍສາອາກອນ; - ຍ້ອງຍໍຜູ້ທີ່ມີຜົນງານ,ປະຕິບັດວິໄນຕໍ່ຜູ້ລະເມີດລະບຽບກົດ ໝາຍ; - ປະຕິບັດສິດແລະໜ້າທີ່ອື່ນໆຕາມທີ່ໄດ້ກໍານົດໄວ້ໃນລະບຽບ ກົດໝາຍ.\n....ມາດຕາ 97 ສິດແລະໜ້າທີ່ຂອງພະແນກການເງິນຂັ້ນແຂວງ\nມາດຕາ 97 ສິດແລະໜ້າທີ່ຂອງພະແນກການເງິນຂັ້ນແຂວງ ພະແນກການເງິນຂັ້ນແຂວງມີສິດແລະໜ້າທີ່ໃນການຄຸ້ມຄອງ ວຽກງານສ່ວຍສາອາກອນດັ່ງນີ້: - ຊີ້ນໍາ,ແນະນໍາພະນັກງານສ່ວຍສາອາກອນຂັ້ນແຂວງແລະ ຂັ້ນເມືອງໃນການຄຸ້ມຄອງເກັບອາກອນ,ຄ່າທໍານຽມແລະຄ່າບໍລິການ ຕ່າງໆເຂົ້າງົບປະມານແຫ່ງລັດຢ່າງເປັນເອກະພາບ,ຖືກຕ້ອງ,ຄົບ ຖ້ວນຕາມລະບຽບກົດໝາຍ; - ໂຄສະນາ,ເຜີຍແຜ່ນະໂຍບາຍລະບຽບກົດໝາຍສ່ວຍສາອາ ກອນແລະກົດໝາຍອື່ນໆທີ່ກ່ຽວຂ້ອງ; - ກວດກາການປະຕິບັດໜ້າທີ່ຂອງພະນັກງານສ່ວຍສາອາ ກອນ; - ແນະນໍາຂະແໜງສ່ວຍສາອາກອນໃນຂອບເຂດຄວາມຮັບ ຜິດຊອບຂອງຕົນປະຕິບັດລະບົບບັນຊີ,ສະຖິຕິແລະລະບົບລາຍງານ ລາຍຮັບສ່ວຍສາອາກອນໃຫ້ຂັ້ນເທິງຢ່າງເປັນປະຈໍາ; - ສະຫຼຸບແລະລາຍງານໃຫ້ລັດຖະມົນຕີວ່າການກະຊວງການ ເງິນ,ເຈົ້າຄອງນະຄອນ,ເຈົ້າແຂວງຫຼືຫົວໜ້າເຂດພິເສດກ່ຽວກັບ ວຽກງານສ່ວຍສາອາກອນ; - ຍ້ອງຍໍຜູ້ທີ່ມີຜົນງານ,ປະຕິບັດວິໄນຕໍ່ຜູ້ລະເມີດລະບຽບກົດ ໝາຍ; - ປະຕິບັດສິດແລະໜ້າທີ່ອື່ນໆຕາມທີ່ໄດ້ຮັບມອບໝາຍ.\n....ມາດຕາ 98 ສິດແລະໜ້າທີ່ຂອງຫ້ອງການການເງິນຂັ້ນເມືອງ\nມາດຕາ 98 ສິດແລະໜ້າທີ່ຂອງຫ້ອງການການເງິນຂັ້ນເມືອງ ຫ້ອງການການເງິນຂັ້ນເມືອງມີສິດແລະໜ້າທີ່ໃນການຄຸ້ມ ຄອງວຽກງານສ່ວຍສາອາກອນດັ່ງນີ້: - ຈັດຕັ້ງປະຕິບັດແຜນການແລະນະໂຍບາຍສວຍສາອາກອນຢູ່ ທ້ອງຖິ່ນຂອງຕົນ; - ໂຄສະນາເຜີຍແຜ່,ນະໂຍບາຍ,ລະບຽບກົດໝາຍສ່ວຍສາອາ ກອນແລະກົດໝາຍອື່ນທີ່ກ່ຽວຂ້ອງ; - ປະສານສົມທົບກັບພາກສ່ວນທີ່ກ່ຽວຂ້ອງຄົ້ນຄວ້າກໍານົດຖານ ອາກອນຂອງຫົວນ່ວຍທຸລະກິດຖືບັນຊີແບບປະຖົມພື້ນຖານ; - ຕິດຕາມ,ກວດກາ,ປະເມີນຜົນ,ລາຍງານເຈົ້າເມືອງແລະຫົວ ໜ້າພະແນກການເງິນຂັ້ນແຂວງກ່ຽວກັບການຈັດຕັ້ງປະຕິບັດວຽກງານ ສ່ວຍສາອາກອນໃນທ້ອງຖິ່ນຂອງຕົນ; - ຍ້ອງຍໍຜູ້ມີຜົນງານ,ປະຕິບັດວິໄນຕໍ່ຜູ້ລະເມີດລະບຽບກົດໝາຍ; - ປະຕິບັດສິດແລະໜ້າທີ່ອື່ນໆຕາມທີ່ໄດ້ຮັບມອບໝາຍ.\n...ໝວດທີ2ການກວດກາວຽກງານສ່ວຍສາອາກອນ\n....ມາດຕາ 99 ອົງການກວດກາວຽກງານສ່ວຍສາອາກອນ\nມາດຕາ 99 ອົງການກວດກາວຽກງານສ່ວຍສາອາກອນ ອົງການກວດກາວຽກງານສ່ວຍສາອາກອນປະກອບດ້ວຍ: ອົງການກວດກາພາຍໃນແລະອົງການກວດກາພາຍນອກ. 1. ອົງການກວດກາພາຍໃນມີຄື: - ກະຊວງການເງິນ,ກົມສ່ວຍສາອາກອນ,ກົມກວດກາການເງິນ; - ພະແນກການເງິນ,ຫ້ອງການສ່ວຍສາອາກອນ,ຫ້ອງກວດກາ ການເງິນຂັ້ນແຂວງ; - ຫ້ອງການການເງິນ,ໜ່ວຍງານສ່ວຍສາອາກອນ,ໜ່ວຍງານ ກວດກາການເງິນຂັ້ນເມືອງ. 2. ອົງການກວດກາພາຍນອກມີຄື: - ອົງການກວດກາລັດ; - ອົງການກວດສອບບັນຊີແຫ່ງລັດ; ນອກຈາກອົງການທີ່ກ່າວມາຂ້າງເທິງນັ້ນອົງການປົກຄອງທ້ອງ ຖິ່ນຂັ້ນຕ່າງໆ,ອົງການແນວລາວສ້າງຊາດ,ອົງການຈັດຕັ້ງມະຫາຊົນ, ອົງການຈັດຕັ້ງສັງຄົມ,ສື່ມວນຊົນແລະພາກສ່ວນທີ່ກ່ຽວຂ້ອງອື່ນໆຕ້ອງ ມີສ່ວນຮ່ວມໃນການກວດກາຕາມພາລະບົດບາດຂອງຕົນ.\n....ມາດຕາ 100 ສິດ,ໜ້າທີ່ອົງການກວດກາພາຍໃນ\nມາດຕາ 100 ສິດ,ໜ້າທີ່ອົງການກວດກາພາຍໃນ ອົງການກວດກາພາຍໃນມີສິດແລະໜ້າທີ່ກວດກາການຈັດຕັ້ງປະ ຕິບັດລະບຽບກົດໝາຍ,ການປະຕິບັດໜ້າທີ່ແລະຄວາມຮັບຜິດຊອບຂອງ ລັດຖະການສ່ວຍສາອາກອນແຕ່ລະຂັ້ນທີ່ຕົນຮັບຜິດຊອບເປັນຕົ້ນແມ່ນ ການສ້າງແຜນການ,ການຄິດໄລ່ແລະການຈັດເກັບລາຍຮັບສ່ວຍສາອາ ກອນ,ຄ່າທໍານຽມແລະຄ່າບໍລິການຕ່າງໆ. ລັດຖະບານກໍານົດລະບຽບການລະອຽດກ່ຽວກັບສິດ,ໜ້າທີ່ຂອງ ອົງການກວດກາພາຍໃນຕໍ່ຂະແໜງສ່ວຍສາອາກອນ.\n....ມາດຕາ 101 ສິດໜ້າທີ່ອົງການກວດກາພາຍນອກ\nມາດຕາ 101 ສິດໜ້າທີ່ອົງການກວດກາພາຍນອກ ອົງການກວດກາພາຍນອກມີສິດແລະໜ້າທີ່ກວດກາການປະຕິບັດ ພາລະບົດບາດ,ສິດ,ນ້າທີ່,ຄວາມຮັບຜິດຊອບຂອງລັດຖະການສ່ວຍສາ ອາກອນຂັ້ນຕ່າງໆຕາມຂອບເຂດສິດແລະນ້າທີ່ຂອງຕົນເພື່ອເຮັດໃຫ້ວຽກ ງານສ່ວຍສາອາກອນມີປະສິດທິພາບ,ມີຄວາມໂປ່ງໃສແລະຍຸຕິທໍາ. ....ມາດຕາ 102 ຮູບການກວດກາ\nມາດຕາ 102 ຮູບການກວດກາ ການກວດກາລັດຖະການສ່ວຍສາອາກອນປະກອບມີສາມຮູບການ ດັ່ງນີ້: - ການກວດກາຕາມລະບົບປົກກະຕິ; - ການກວດກາໂດຍແຈ້ງໃຫ້ຮູ້ລ່ວງໜ້າ; - ການກວດກາແບບກະທັນຫັນ. ການກວດກາຕາມລະບົບປົກກະຕິແມ່ນການກວດກາທີ່ດໍາເນີນໄປ ຕາມແຜນການຢ່າງເປັນປະຈໍາແລະມີກໍານົດເວລາອັນແນ່ນອນ. ການກວດກາໂດຍແຈ້ງໃຫ້ຮູ້ລ່ວງໜ້າແມ່ນການກວດການອກ ແຜນການເມື່ອເຫັນວ່າມີຄວາມຈໍາເປັນຊຶ່ງຕ້ອງແຈ້ງໃຫ້ຜູ້ຖືກກວດກາ ຊາບລ່ວງໜ້າ. ການກວດກາແບບກະທັນຫັນແມ່ນການກວດກາໂດຍຮີບດ່ວນຊຶ່ງ ບໍ່ໄດ້ແຈ້ງໃຫ້ຜູ້ຖືກກວດກາຊາບລ່ວງໜ້າ. ໃນການດໍາເນີນການກວດກາລັດຖະການສ່ວຍສາອາກອນເຈົ້າ ໜ້າທີ່ກວດກາຕ້ອງປະຕິບັດໃຫ້ຖືກຕ້ອງຕາມລະບຽບກົດໝາຍຢ່າງເຂັ້ມ ງວດ.\n...ໝວດທີ 1 ນະໂຍບາຍຕໍ່ຜູ້ມີຜົນງານ\n....ມາດຕາ 103 ນະໂຍບາຍຕໍ່ຜູ້ມີຜົນງານ\nມາດຕາ 103 ນະໂຍບາຍຕໍ່ຜູ້ມີຜົນງານ ພະນັກງານຂອງລັດແລະບຸກຄົນອື່ນໆທີ່ໄດ້ປະກອບສ່ວນເຂົ້າໃນ ການກວດກາ,ຕິດຕາມ,ຊອກຫາ,ສະໜອງຂໍ້ມູນຂ່າວສານຕ່າງໆເຮັດໃຫ້ ສາມາດຄົ້ນພົບການຫຼີກລ້ຽງອາກອນ,ທວງເກັບອາກອນທີ່ຖືກເຊື່ອງອໍາ ມາໄດ້ແລະໄດ້ປັບໃໝຜູ້ກະທໍາຜິດຜູ້ມີຜົນງານດັ່ງກ່າວຈະໄດ້ຮັບການ ຍ້ອງຍໍຊົມເຊີຍຫຼືນະໂຍບາຍອື່ນໆຊຶ່ງລັດຖະບານເປັນຜູ້ກໍານົດລະອຽດ.\n....ມາດຕາ 104 ນະໂຍບາຍຕໍ່ຜູ້ເສຍອາກອນ\nມາດຕາ 104 ນະໂຍບາຍຕໍ່ຜູ້ເສຍອາກອນ ຜູ້ເສຍອາກອນທີ່ປະຕິບັດພັນທະຂອງຕົນຢ່າງຖືກຕ້ອງ,ຄົບຖ້ວນ ແລະທັນກັບເວລາທີ່ກໍານົດໄວ້ໃນກົດໝາຍສະບັບນີ້ຈະໄດ້ຮັບການຍ້ອງຍໍ ຊົມເຊີຍແລະໄດ້ຮັບຄວາມສະດວກຕ່າງໆຢ່າງເໝາະສົມໃນການເຄື່ອນ ໄຫວທຸລະກິດ.\n...ໝວດທີ2ມາດຕະການຕໍ່ຜູ້ລະເມີດ\n....ມາດຕາ 105 ມາດຕະການຕໍ່ພະນັກງານສ່ວຍສາອາກອນ\nມາດຕາ 105 ມາດຕະການຕໍ່ພະນັກງານສ່ວຍສາອາກອນ ພະນັກງານສ່ວຍສາອາກອນທີ່ກະທໍາຜິດຈະຖືກສຶກສາອົບຮົມ,ປະ ຕິບັດວິໄນຫຼືລົງໂທດສະຖານເບົາຫຼືໜັກຕາມແຕ່ລະກໍລະນີດັ່ງນີ້: ໃນກໍລະນີທີ່ມີການກະທໍາຜິດຂອງພະນັກງານສ່ວຍສາອາກອນນັ້ນ ຫາກບໍ່ສົ່ງຜົນສະທ້ອນຕໍ່ລະບຽບກົດໝາຍ,ລາຍຮັບແລະກຽດສັກສີຂອງ ລັດຖະການສ່ວຍສາອາກອນແມ່ນຈະຖືກສຶກສາອົບຮົມແລະກ່າວເຕືອນ. ໃນກໍລະນີທີ່ພະນັກງານສ່ວຍສາອາກອນໄດ້ລະເມີດລະບຽບກົດ ໝາຍເຊັ່ນການເປີດເຜີຍຄວາມລັບທາງລັດຖະການ,ການສວຍໃຊ້ໜ້າທີ່ ຕໍາແໜ່ງ,ການໃຊ້ອໍານາດເກີນຂອບເຂດ,ການສົມຮູ້ຮ່່ມຄິດກັບຜູ້ເສຍອາ ກອນ,ການປະລະໜ້າທີ່,ການເລີ່ນເລີ້ໃນການປະຕິບັດໜ້າທີ່,ການປະຕິບັດ ໜ້າທີ່ບໍ່ສໍາເລັດຕາມການມອບໝາຍໂດຍບໍ່ມີເຫດຜົນພຽງພໍ,ການປອມ ແປງໃບຮັບເງິນຫຼືເອກະສານອື່ນໆ,ການເກັບເງິນແລ້ວບໍ່ຖອກເຂົ້າຄັງ, ການຮັບສິນຈ້າງລາງວັນຫຼືການກະທໍາອື່ນໆທີ່ສ້າງຄວາມເສຍຫາຍໃຫ້ ແກ່ລັດ,ສັງຄົມຫຼືສິດແລະຜົນປະໂຫຍດຂອງພົນລະເມືອງຈະຖືກປະຕິບັດ ວິໄນຕາມລະບຽບລັດຖະກອນຫຼືດໍາເນີນຄະດີຕາມລະບຽບກົດໝາຍ.\n....ມາດຕາ 106 ມາດຕະການຕໍ່ຜູ້ເສຍອາກອນແລະບຸກຄົນອື່ນ\nມາດຕາ 106 ມາດຕະການຕໍ່ຜູ້ເສຍອາກອນແລະບຸກຄົນອື່ນ ຜູ້ເສຍອາກອນທີ່ລະເມີດກົດໝາຍວ່າດ້ວຍສ່ວຍສາອາກອນຈະຖືກ ປະຕິບັດມາດຕະການສຶກສາອົບຮົມ,ປັບໃໝຫຼືລົງໂທດທາງອາຍາຕາມ ແຕ່ກໍລະນີເບົາຫຼືໜັກດັ່ງນີ້: 1. ຜູ້ເສຍອາກອນທີ່ກະທໍາຜິດສະຖານເບົາເຊັ່ນ:ຂຶ້ນຫຼືຕໍ່ທະບຽນ ອາກອນຊັກຊ້າ,ຍື່ນໃບແຈ້ງເສຍອາກອນຊັກຊ້າ,ຖືບັນຊີບໍ່ຄົບຖ້ວນແລະບໍ່ ຖືກຕ້ອງຕາມລະບຽບການບັນຊີ,ບໍ່ຕິດສະແຕມອາກອນຈະຖືກປັບໃໝ, ກ່າວເຕືອນແລະສຶກສາອົບຮົມ. 2. ໃນກໍລະນີການລະເມີດລະບຽບກົດໝາຍທີ່ເຮັດໃຫ້ງົບປະມານ ຂອງລັດຕົກເຮ່ຍເສຍຫາຍຜູ້ເສຍອາກອນຕ້ອງໄດ້ເສຍອາກອນຄືນໃຫ້ຄົບ ຖ້ວນແລະຕ້ອງຖືກປັບໃໝຕາມແຕ່ລະກໍລະນີທີ່ໄດ້ກໍານົດໄວ້ໃນ ມາດຕາ 83 ຂອງກົດໝາຍສະບັບນີ້. 3. ຜູ້ເສຍອາກອນຫາກໄດ້ກະທໍາຜິດສະຖານໜັກເຊັ່ນ:ການທໍາ ລາຍຫຼັກຖານ,ປອມແປງເອກະສານ,ສົມຮູ້ຮ່ວມຄິດໃນການປິດບັງແລະ ຊຸກເຊື່ອງການກະທໍາຜິດທີ່ພົວພັນກັບການເສຍອາກອນ,ການໃຫ້ສິນບົນ, ການທໍາຮ້າຍຮ່າງກາຍຕ້ອງຖືກດໍາເນີນຄະດີທາງອາຍາແລະທົດແທນ ຄ່າເສຍຫາຍຢ່າງຄົບຖ້ວນ. ສໍາລັບບຸກຄົນອື່ນທີ່ລະເມີດກົດໝາຍວ່າດ້ວຍສ່ວຍສາອາກອນຈະ ຖືກປະຕິບັດມາດຕະການສຶກສາອົບຮົມ,ປັບໃໝຫຼືລົງໂທດທາງອາຍາ ຕາມແຕ່ກໍລະນີເບົາຫຼືໜັກເຊັ່ນ:ບໍ່ໃຫ້ການຮ່ວມມື,ບໍ່ໃຫ້ການຊ່ວຍເຫຼືອ,ບໍ່ ສະໜອງຂໍ້ມູນ,ຂ່າວສານທີ່ຕົນເອງມີໃຫ້ເຈົ້າໜ້າທີ່ສ່ວຍສາອາກອນຕາມ ການສະເໜີຫຼືປິດບັງເຊື່ອງອໍາການກະທໍາຜິດທີ່ກໍ່ຄວາມເສຍຫາຍໃຫ້ແກ່ ຜົນປະໂຫຍດຂອງລັດ,ສັງຄົມ.\n...ມາດຕາ 107 ການຈັດຕັ້ງປະຕິບັດ\nມາດຕາ 107 ການຈັດຕັ້ງປະຕິບັດ ລັດຖະບານແຫ່ງ ສປປລາວ ມີໜ້າທີ່ອອກດໍາລັດຈັດຕັ້ງປະຕິບັດ ກົດໝາຍສະບັບນີ້.\n...ມາດຕາ 108 ຜົນສັກສິດ\nມາດຕາ 108 ຜົນສັກສິດ ກົດໝາຍສະບັບນີ້ມີຜົນສັກສິດຫຼັງຈາກສາມສິບວັນນັບແຕ່ມື້ປະ ທານປະເທດແຫ່ງ ສປປລາວ ອອກລັດຖະດໍາລັດປະກາດໃຊ້ເປັນຕົ້ນໄປ. ກົດໝາຍສະບັບນີ້ປ່ຽນແທນກົດໝາຍສ່ວຍສາອາກອນສະບັບ ເລກທີ 04/95/ສພຊ,ລົງວັນທີ 14 ຕຸລາ 1995; ກົດໝາຍສ່ວຍສາ ອາກອນສະບັບປັບປຸງເລກທີ 03/ສພຊ,ລົງວັນທີ 10 ເມສາ 2001 ແລະສະບັບເລກທີ 10/ສພຊ, ລົງວັນທີ 12 ຕຸລາ 2002. ທຸກຂໍ້ກໍານົດ,ກົດລະບຽບທີ່ຂັດກັບກົດໝາຍສະບັບນີ້ລ້ວນແຕ່ຖືກ ຍົກເລີກ. ປະທານສະພາແຫ່ງຊາດ ສະໝານ ວິຍະເກດ\nRetrieved from "https://wikisource.org/w/index.php?title=ກົດໝາຍວ່າດ້ວຍສ່ວຍສາອາກອນ_19-05-2005&oldid=697271"


8 ອຸປະສັກໃນການເຮັດວຽກ ຂອງນັກສຶກສາຈົບໃໝ່ທີ່ເຮັດໃຫ້ບໍ່ກ້າວໜ້າໃນອາຊີບ!!! – Kuanjai Magazine\n8 ອຸປະສັກໃນການເຮັດວຽກ ຂອງນັກສຶກສາຈົບໃໝ່ທີ່ເຮັດໃຫ້ບໍ່ກ້າວໜ້າໃນອາຊີບ!!!\nkuanjai01 18/02/2021 Chic Working Women, Home, Kuanjai Foodie, Kuanjai Life Stlye, Magazine, Uncategorized 16 Views\nເມື່ອຮຽນຈົບແລ້ວ ເຂົ້າສູ່ໂໝດເຮັດວຽກ ຫຼາຍຄົນໂຊກດີພົບສິ່ງແວດລ້ອມດີໆ ໃຫ້ພ້ອມຮຽນຮູ້ ແລະ ພັດທະນາຕົນເອງ ແຕ່ກໍມີຫຼາຍຄົນເຊັ່ນກັນທີ່ໜ້າຕາໝົ່ນໝອງເປັນທຸກ ເຊິ່ງກໍຖືວ່າເປັນເລື່ອງປົກກະຕິທີ່ຈະຕ້ອງພົບບັນຫາ ແລະ ອຸປະສັກຢູ່ແດ່ ທັງນີ້ ຄົນທີ່ຮູ້ສຶກຕົວເອງບໍ່ມີຄວາມສຸກໃນການເຮັດວຽກ ລອງພິຈາກລະນາປັດໃຈເຫຼົ່ານີ້ເບິ່ງ!!!\nປັນຫາ ຫຼືອຸປະສັກທີ່ຈະເຮັດໃຫ້ພະນັກງານໃໝ່ ນັກສຶກສາຈົບໃໝ່ບໍ່ມີຄວາມກ້າວໜ້າ ຈະມີຫຍັງແດ່ ແລ້ວຈະແກ້ໄຂບັນຫາແນວໃດແດ່?\nເດັກຈົບໃໝ່ບາງຄົນ ບໍ່ເຄີຍເຮັດວຽກໃນອົງກອນມາກ່ອນ ເຖິງວ່າຈະເຄີຍເຝິກງານໃນໄລຍະເວລາສັ້ນໆ ແຕ່ກໍຍັງບໍ່ທັນໄດ້ຮຽນຮູ້ຢ່າງດີພໍ ແລະ ອົງກອນທີ່ໄປເຝິກງານ ອາດຈະມີຄວາມແຕກຕ່າງຈາກອົງກອນທີ່ເຮັດວຽກແທ້ ໃນມື້ທີ່ເຈົ້າເລີ່ມເປັນພະນັກງານເງິນເດືອນ ຫຼືກ້າວເຂົ້າສູ່ໂລກຂອງການເຮັດວຽກແລ້ວ ເຈົ້າຕ້ອງບອກຕົວເອງວ່າ ເຮົາເປັນຜູ້ໃຫຍ່ໄປອີກຂັ້ນໜຶ່ງ ບໍ່ແມ່ນເດັກນ້ອຍແລ້ວ ທີ່ຈະບໍ່ມີຄວາມຮັບຜິດຊອບວຽກທີ່ໄດ້ຮັບມອບໝາຍ ຕ້ອງເຮັດໃຫ້ເຕັມຄວາມສາມາດ ພິສູດໃຫ້ຫົວໜ້າເຫັນວ່າ ເຈົ້າມີຄວາມສາມາດ ແລະ ຈະຜ່ານການທົດລອງວຽກນີ້ໄດ້\nເຖິງວ່າຈະຜ່ານການຄັດເລືອກມາຫຼາຍດ່ານ ແຕ່ເມື່ອເຖິງເວລາເຮັດວຽກແທ້ ຫຼາຍຄົນບໍ່ມີຄວາມສາມາດຕາມທີ່ບອກໃນໃບສະໝັກ ວຽກທຸກຢ່າງມີການປັບປ່ຽນໄປ ຫຼາຍຄົນບໍ່ເຄີຍພົບໂຈດແບບນັ້ນ ບໍ່ຄືກັບທີ່ຮຽນມາ ວຽກບາງຢ່າງຕ້ອງການຄວາມຊໍານານ ຄວາມເຂົ້າໃຈ ເມື່ອຂາດຄວາມສາມາດທີ່ຕ້ອງການເບື້ອງຕົ້ນໄປແລ້ວ ຍິ່ງເຮັດໃຫ້ຊີວິດການເຮັດວຽກນັ້ນໜັກເຂົ້າໄປອີກ\nເນື່ອງຈາກເຈົ້າຫາກໍຮຽນຈົບມາ ແລະ ວຽກທີ່ເຈົ້າໄດ້ຮັບມັກເປັນສິ່ງແປກໃໝ່ ບໍ່ເຄີຍເຮັດ ບໍ່ເຄີຍຮຽນມາກ່ອນ ເລື່ອງຄວາມຊໍານານຈຶ່ງເປັນອຸປະສັກຢ່າງໜຶ່ງ ເຈົ້າອາດຈະຮູ້ສຶກວ່າວຽກຍາກເກີນໄປສໍາລັບເຈົ້າ ແຕ່ເມື່ອເຈົ້າຮຽນຮູ້ມາໄລຍະໜຶ່ງ ເຈົ້າຈະຮູ້ສຶກລື້ງເຄີຍກັບມັນ ແລະ ສາມາດເຮັດວຽກໄດ້ຢ່າງສະບາຍໃຈຂຶ້ນ ຖ້າພົບອຸປະສັກຂໍ້ນີ້ຈົ່ງຢ່າທໍ້ຖອຍ ໃຫ້ລອງຕັ້ງໃຈເຝິກຝົນ ພັດທະນາຕົນເອງໃຫ້ດີກວ່າເກົ່າໃຫ້ໄດ້\nເວລາພົບກັບວຽກຍາກໆ ບາງຄັ້ງເຈົ້າອາດຈະຮູ້ສຶກທໍ້ຖອຍ ແລະ ໝົດກໍາລັງໃຈ ຈົນຄິດວ່າເຈົ້າບໍ່ມີຄວາມສາມາດ ເຈົ້າອາດຈະເຮັດມັນບໍ່ສໍາເລັດໄດ້ຕາມທີ່ຫົວໜ້າຕ້ອງການ ຖ້າຄວາມຮູ້ສຶກນີ້ເກີດຂຶ້ນ ເຈົ້າຄວນຈະຕຶ່ມຄວາມໝັ້ນໃຈໃຫ້ຕົວເອງໃຫ້ເຕັມ ແລະ ໝັ່ນຕຶ່ມຢູ່ສະເໝີ ຢ່າປ່ອຍໃຫ້ຄວາມຮູ້ສຶກຂາດກໍາລັງໃຈມາບັ່ນທອນເຈົ້າ ຖ້າຫົວໜ້າເຈົ້າຄິດວ່າເຈົ້າເຮັດບໍ່ໄດ້ ເຂົາຄົງບໍ່ໃຫ້ເຈົ້າເຮັດວຽກນີ້ດອກ ດັ່ງນັ້ນ ເຂົາໝັ້ນໃຈໃນຕົວເຈົ້າ ແລ້ວເປັນຫຍັງເຈົ້າຈຶ່ງບໍ່ໝັ້ນໃຈໃນຕົວເອງລະ…\nບາງຄົນພົບສະພາບວຽກໃໝ່ໆ ຫຼາຍຢ່າງບໍ່ກ້າຕັດສິນໃຈ ເຮັດໃຫ້ວຽກຫຼາຍວຽກຢຸດສະງັກ ໄປຕໍ່ບໍ່ໄດ້ ຕ້ອງຖ້າການຕັດສິນໃຈຂອງຫົວໜ້າ ຫຼືເພື່ອນຮ່ວມງານໃນທີມ ອຸປະສັກນີ້ຈະຜ່ານໄປໄດ້ບໍ່ຍາກ ເມື່ອພົບບັນຫາຕ່າງໆ ໃຫ້ຄິດຊອກຫາທາງອອກໄວ້ເພື່ອສະເໝີ ອາດຈະເປັນ 2-3 ທາງອອກ ເຖິງຈະຖືກເບິ່ງວ່າຄິດຫຼາຍ ກໍອາດຈະດີກວ່າຖ້າພົບບັນຫາແທ້ໆ ບໍ່ມີທາງອອກໃດໆ ເພື່ອໄວ້ເລີຍ.\nການເຮັດວຽກສ່ວນຫຼາຍແມ່ນການເຮັດວຽກເປັນທີມ ຄືການລວມຕົວກັນຂອງຫຼາຍໆຄົນ ຈຶ່ງຕ້ອງມີການປັບຕົວໃຫ້ທຸກໆ ຄົນສາມາດເຮັດວຽກຮ່ວມກັນໄດ້ຢ່າງລາບລື່ນ ແຕ່ກໍອາດຈະມີຫຼາຍຄັ້ງທີ່ຄົນໃນທີມບາງຄົນກໍອາດຈະເຮັດວຽກຊ້າເກີນໄປ ບາງຄົນໄວເກີນໄປ ດັ່ງນັ້ນ ຈຶ່ງຄວນຈະຕ້ອງມີການຕົກລົງທໍາຄວາມເຂົ້າໃຈ ວ່າຈະເຮັດວຽກຮ່ວມກັນແນວໃດ ຈຶ່ງເຮັດໃຫ້ທີມປະສົບຄວາມສໍາເລັດໄດ້ ໃນຖານະທີ່ເຈົ້າເປັນເດັກໃໝ່ຖ້າມີຂໍ້ສົງໄສ ມີຂັ້ນຕອນການເຮັດວຽກໃດໆ ທີ່ບໍ່ເຂົ້າໃຈ ໃຫ້ຖາມຫົວໜ້າວຽກໄດ້ ແຕ່ຄໍາຖາມນັ້ນຕ້ອງຜ່ານການຄິດມາກ່ອນ ບໍ່ແມ່ນຖາມໂດຍບໍ່ຄິດ ຫຼືໄຕ່ຕອງຫຍັງເລີຍ ຮຽນເບິ່ງ ຮຽນສັງເກດສິ່ງແວດລ້ອມ ນໍາໄປວິເຄາະດ້ວຍຕົວເອງໃຫ້ຮອບດ້ານ…\nນີ້ຄືບ່ອນເຮັດວຽກ ສັງຄົມໃໝ່ໆ ຂອງເຈົ້າ ເມື່ອເຈົ້າເປັນພະນັກງານໃໝ່ ກໍຍ່ອມຕ້ອງເປັນຝ່າຍເຂົ້າຫາຜູ້ອື່ນ ເພື່ອແນະນໍາຕົວເອງໃຫ້ຄົນອື່ນຮູ້ຈັກ ແລະ ຂໍຄວາມຄິດເຫັນຈາກພວກເຂົາ ແຕ່ສິ່ງທີ່ເປັນບັນຫາຄື ພະນັກງານໃໝ່ບາງຄົນຂາດມະນຸດສໍາພັນທີ່ດີກັບຄົນອື່ນ ບໍ່ວ່າຈະດ້ວຍຄວາມຂີ້ອາຍ ເວົ້າໜ້ອຍ ຫຼືໝັ້ນໃຈຕົວເອງເກີນຈົນບໍ່ສົນໃຈໃຜ ຄິດວ່າຕົນເອງສາມາດຢູ່ຄົນດຽວ ເຮັດວຽກຄົນດຽວໄດ້ ຈຶ່ງເຮັດໂຕບໍ່ໜ້າຮັກ ແລະ ໃນທີ່ສຸດກໍຈະຖືກໂດດດ່ຽວຈາກເພື່ອນຮ່ວມງານ ໃນທາງກັບກັນ ຄົນທີ່ຮູຈັກເຂົ້າຫາຄົນອື່ນ ນິໄສລ່າເລີງ ເຂົ້າກັບຄົນງ່າຍ ມັກຈະເປັນທີ່ຮັກຂອງຄົນໃນຫ້ອງການ ເມື່ອຕ້ອງການຄວາມຊ່ວຍເຫຼືອໃດໆ ກໍຈະມີແຕ່ຄົນຍິນດີໃຫ້ຄວາມຊ່ວຍເຫຼືອ\nພະນັກງານໃໝ່ ເດັກນ້ອຍຈົບໃໝ່ ມີຄວາມສາມາດໃນວຽກທີ່ເຮັດ ແຕ່ສະພາບແວດລ້ອມ ຫຼືອຸປະສັກຕ່າງໆ ທີ່ພົບໃນທຸກໆມື້ ອາດຈະບໍ່ເຂົ້າກັບ Life Style ທີ່ຕົວເອງມັກ ອາດຈະຂາດໃນດ້ານໃດດ້ານໜຶ່ງກໍຈະເກີດອາການໝົດກໍາລັງໃຈ… ໃຫ້ຄິດສະເໝີວ່າ ໃນທຸກອົງກອນມີບັນຫາສະເໝີ ຂຶ້ນກັບວ່າເຮົາຈະຮຽນຮູ້ ແລະ ປັບຕົວແນວໃດ ຖ້າລອງປັບປ່ຽນໃນຫຼາຍໆທາງແລ້ວບໍ່ມີຫຍັງດີຂຶ້ນ ກໍອາດຈະເປັນວ່າ ທັງອົງກອນກັບເຮົາອາດຈະເຂົ້າກັນບໍ່ໄດ້ ການຊອກຫາທາງເລືອກໃໝ່ໆ ທີ່ດີຕໍ່ຕົວເຮົາ ກໍອາດຈະດີກັບອົງກອນນໍາເຊັ່ນກັນ.\nPrevious ວ້າວວ!!! ໝຸ່ມ ປ໋ອກ ຄວ້າໂລ້ລາງວັນອັນທີ2ເພື່ອມອບໃຫ້ກັບພໍ່…\nNext ຍິນດີນໍາ!!! ສາວ ວິກກີ້ ສຸນິສາ ແລະ ໝຸ່ມ ຊາຍ ຊາດຕະໂຍດົມ ອອກມາແລ້ວທາຍາດຄົນທີ່ສອງຂອງຕະກຸນ….


ອັງກິດ ລະດົມທຶນ 1 ຕື້ໂດລາ ເພື່ອຊ່ວຍປະເທດທຸກຍາກເຂົ້າເຖິງວັກຊິນ\nເຜີຍແຜ່ໂດຍ: ທ່ານ ວິໄລສັກ ສໍພາບມີໄຊ ເວລາ: 13/01/2021 17:38:33 ຈຳນວນຢ້ຽມຊົມ 380 ຄັ້ງ\nວິທະຍຸກະຈາຍສຽງຫວຽດນາມລາຍງານວ່າ: ວັນທີ 10 ມັງກອນຜ່ານມາ, ລັດຖະບານ ອັງກິດ ໃຫ້ຮູ້ວ່າ: ອັງກິດ ຊ່ວຍລະດົມທຶນໄດ້ 1 ຕື້ໂດລາ ເພື່ອຊ່ວຍເຫຼືອບັນດາປະເທດທີ່ມີຄວາມສ່ຽງສູງກວ່າໝູ່ ໄດ້ເຂົ້າເຖິງວັກຊິນປ້ອງກັນພະຍາດໂຄວິດ - 19 ໂດຍຜ່ານການຊ່ວຍເຊື່ອມຕໍ່ບັນດານັກອຸປະຖຳໃນທົ່ວໂລກ ກັບບັນດາປະເທດທີ່ຕ້ອງການການຊ່ວຍເຫຼືອ.\nນອກຈາກນັ້ນ, ອັງກິດ ກໍໃຫ້ຄຳໝັ້ນສັນຍາວ່າ: ຈະຊ່ວຍເງິນ 548 ລ້ານປອນ (740 ລ້ານໂດລາ) ເພື່ອປະຕິບັດຄຳໝັ້ນສັນຍາຮັບປະກັນຕະຫຼາດເປີດ, ທັນສະໄໝຂອງກົນໄກ COVAX (AMC), ພາຍຫຼັງທີ່ຖະແຫຼງວ່າ: ທຸກໆ4ໂດລາ ເງິນຊ່ວຍເຫຼືອຂອງບັນດານັກອຸປະຖໍາ, ອັງກິດ ຈະປ່ອຍງົບປະມານ 1 ປອນ.\nການາດາ, ຍີ່ປຸ່ນ ແລະ ເຢຍລະມັນກໍແມ່ນບັນດາປະເທດທີ່ນອນໃນກຸ່ມປະເທດທີ່ມີການປະກອບສ່ວນເຊັ່ນກັນ, ໄລ່ມາຮອດປັດຈຸບັນ, ໄດ້ຊ່ວຍ AMC ລະດົມໄດ້ລວມມູນຄ່າທັງໝົດກວ່າ 1,7 ຕື້ USD. ກອງທຶນ AMC ຈະອະນຸຍາດໃຫ້ຈຳໜ່າຍວັກຊິນກັນພະຍາດໂຄວິດ - 19 ໃຫ້ແກ່ 92 ປະເທດ ທີ່ພວມພັດທະນາໃນປີນີ້.


ປະເທດ ບຣາຊີລ ພົບເຫັນ ສາຍພັນຂອງໂຄວິດ ກາຍພັນຊະນິດໃໝ່ສອງກໍລະນີ | Pated Lao\nຂ່າວຕ່າງປະເທດ ເມື່ອວັນທີ 29 ມັງກອນນີ້ ໃຫ້ຮູ້ວ່າ ນັກວິທະຍາສາດຢູ່ທາງພາກໃຕ້ຂອງປະເທດ ບຣາຊີລ ໄດ້ພົບເຫັນສອງສາຍພັນກາຍພັນຊະນິດໃໝ່ຂອງໂຄວິດ-19 ຢູ່ໃນຜູ້ປ່ວຍຄົນໜຶ່ງ, ຊຶ່ງມັນເປັນສັນຍານເຕືອນບອກວ່າ ສາຍພັນກາຍພັນຊະນິດໃໝ່ ຂອງໄວຣັດໂຄໂຣນາ ນັບມື້ເພີ່ມຫຼາຍຂຶ້ນຊັກໄຊ້ ແລະ ກໍເປັນຄັ້ງທຳອິດທີ່ນັກວິທະຍາສາດ\nພົບເຫັນພາບດຽວສອງສາຍພັນກາຍພັນຊະນິດໃໝ່ຢູ່ໃນຄົນປ່ວຍຜູ້ດຽວກັນ.ນັກວິທະຍາສາດພົບເຫັນຜູ້ປ່ວຍ2ຄົນ ອາຍຸ 30 ປີເທົ່າກັນ ຕິດເຊື້ອກາຍພັນ P2 (ຍັງເອີ້ນວ່າ 8.1.1.28) ໃນລັດ ຣິໂອ ເມື່ອເດືອນພະຈິກ 2020 ແລະ ຕີດເຊື້ອກາຍພັນທີສອງຂອງໄວຣັດ (ບໍ່ທັນມີຊື່ເອີ້ນ). ຜູ້ຕິດເຊື້ອເຫຼົ່ານັ້ນມີອາການເບົາບາງ ແລະ ບໍ່ຈຳເປັນ\nຕ້ອງເຂົ້າໂຮງໝໍເພື່ອປິ່ນປົວ, ໃນນັ້ນມີກໍລະນີໜຶ່ງເກີດອາການໄອແຫ້ງ ແລະ ກໍລະນີທີສອງ ມີອາການໄອ, ເຈັບຄໍ ແລະ ເຈັບຫົວ.ກໍລະນີຕິດເຊື້ອສອງສາຍພັນດັ່ງກ່າວພ້ອມກັນ ມັນໄດ້ແຜ່ລະບາດຢູ່ໃນ ບຣາຊີລ ແລ້ວ. ໃນຂະນະດຽວກັນ ບັນດານັກວິທະຍາສາດ ເກີດຄວາມກັງວົນວ່າຈະພາໃຫ້ເກີດມີຫຼາຍສາຍພັນໃໝ່ເກີດຂຶ້ນຢູ່ກັບຄົນຜູ້ດຽວ\nແລະ ຍິ່ງຈະເຮັດໃຫ້ມັນກາຍພັນໄປເລື້ອຍໆ.ສາຍພັນໃໝ່ນີ້ ມີຄວາມສາມາດແຜ່ຂະຫຍາຍ ຫຼື ຕິດຕໍ່ໄດ້ໄວກວ່າ ແລະ ບາງເທື່ອອາດມີຄວາມສາມາດຕ້ານກັບວັກຊີນໄດ້ ແລະ ປາກົດວ່າມັນເຮັດໃຫ້ອັດຕາການເສຍຊີວິດສູງກວ່າ.\nPrevious articleໄວ້ອາໄລເຖິງ ທ່ານ ສີປະເສິດ ສິນບັນດິດ ອະດີດກຳມະການ ຟີຟາ ແລະ ຜູ້ຝຶກສອນກຳມະການຕັດສິນ\nNext articleຄຸນປະໂຫຍດຂອງຜັກກູດ ຊ່ວຍບຳລຸງເລືອດ ແກ້ໂລກເລືອດຈາງ ບຳລຸງສາຍຕາຊ່ວຍຫຼຸດຄວາມດັນ


ວິທີການພິມລາຍຊື່ເອກະສານໃນ Windows Directory 2020\nບໍ່ດົນມານີ້, ຂ້ອຍຕ້ອງໄດ້ສົ່ງລາຍຊື່ຂອງແຟ້ມແລະແຟ້ມທັງ ໝົດ ໃສ່ໃນໄດເລກະທໍລີໂດຍສະເພາະໃນຄອມພິວເຕີ້ຂອງຂ້ອຍແລະມັນໃຊ້ເວລາບາງເວລາເພື່ອຄິດໄລ່ຫາທາງທີ່ດີທີ່ສຸດທີ່ຈະໄປກ່ຽວກັບມັນ. ຫຼັງຈາກຫຼີ້ນຮອບດ້ວຍວິທີການຕ່າງໆ, ຂ້ອຍສາມາດສ້າງສະເປຣດຊີດ Excel ທີ່ ໜ້າ ຕາດີພ້ອມດ້ວຍຂໍ້ມູນທັງ ໝົດ ໃນແຟ້ມແລະແຟ້ມຂໍ້ມູນຕ່າງໆບວກກັບຂໍ້ມູນເພີ່ມເຕີມເຊັ່ນ: ຂະ ໜາດ ຂອງເອກະສານ, ວັນທີ່ດັດແກ້ຫຼ້າສຸດ, ອື່ນໆ.\nໃນບົດຄວາມນີ້ຂ້ອຍຈະກ່າວເຖິງສອງວິທີຫຼັກໃນການສ້າງລາຍຊື່ໄດເລກະທໍລີ: ໂດຍໃຊ້ເສັ້ນ ຄຳ ສັ່ງຫລືໃຊ້ໂປແກຼມຂອງບຸກຄົນທີສາມ. ຖ້າຄວາມຕ້ອງການຂອງທ່ານງ່າຍດາຍຫຼາຍ, ວິທີການໃຊ້ເສັ້ນ ຄຳ ສັ່ງແມ່ນງ່າຍທີ່ສຸດແລະບໍ່ຕ້ອງມີເຄື່ອງມືເພີ່ມເຕີມ. ຖ້າທ່ານຕ້ອງການບົດລາຍງານທີ່ ໜ້າ ຮັກກວ່າ, ຫຼັງຈາກນັ້ນກວດເບິ່ງສິ່ງ ອຳ ນວຍຄວາມສະດວກຕ່າງໆ.\nສະນັ້ນໃຫ້ເຮົາເລີ່ມຕົ້ນດ້ວຍວິທີການໃຊ້ເສັ້ນ ຄຳ ສັ່ງກ່ອນອື່ນ ໝົດ ຕັ້ງແຕ່ມັນງ່າຍແລະອາດຈະພຽງພໍ ສຳ ລັບ 90% ຂອງຄົນທີ່ອ່ານບົດຄວາມນີ້. ເພື່ອເລີ່ມຕົ້ນ, ເປີດ Explorer ແລະທ່ອງໄປທີ່ໄດເລກະທໍລີຂ້າງເທິງໂຟນເດີທີ່ທ່ານຕ້ອງການທີ່ຈະໄດ້ຮັບລາຍຊື່ໄດເລກະທໍລີ.\nຖ້າທ່ານຕ້ອງການພິມລາຍຊື່ເອກະສານແລະແຟ້ມ ສຳ ລັບ C: \_ Test \_ MyTestFolder, ຈາກນັ້ນເຂົ້າໄປທີ່ C: \_ Test, ກົດປຸ່ມ SHIFT ແລ້ວກົດຂວາໃສ່ MyTestFolder. ສືບຕໍ່ເດີນຫນ້າແລະເລືອກ Open window ຄຳ ສັ່ງທີ່ນີ້ຈາກເມນູ.\nໃນ ຄຳ ສັ່ງ ຄຳ ສັ່ງ, ທ່ານຕ້ອງພິມ ຄຳ ສັ່ງທີ່ງ່າຍດາຍທີ່ສຸດ:\nຄໍາສັ່ງ dir ສ້າງບັນຊີລາຍຊື່ຂອງແຟ້ມແລະແຟ້ມຢູ່ໃນໄດເລກະທໍລີປັດຈຸບັນແລະມຸມສາກມຸມຂວາເວົ້າວ່າຜົນຜະລິດຄວນຈະຖືກສົ່ງໄປຫາເອກະສານແທນທີ່ຈະໃສ່ ໜ້າ ຈໍ. ເອກະສານຈະຖືກສ້າງຂື້ນໃນໂຟນເດີປັດຈຸບັນແລະຖ້າທ່ານເປີດມັນໂດຍໃຊ້ Notepad, ມັນຈະມີລັກສະນະດັ່ງນີ້:\nໂດຍຄ່າເລີ່ມຕົ້ນ, ຄຳ ສັ່ງຈະໃຫ້ວັນທີ / ເວລາທີ່ດັດແກ້ຫຼ້າສຸດ, ຂະ ໜາດ ຂອງເອກະສານ, ລາຍຊື່ໄດເລກະທໍລີແລະຊື່ເອກະສານຕົວຈິງ. ຖ້າທ່ານຕ້ອງການຂໍ້ມູນທີ່ແຕກຕ່າງກັນ, ທ່ານສາມາດເພີ່ມພາລາມິເຕີໃສ່ ຄຳ ສັ່ງ.\nຕົວຢ່າງ: ຖ້າທ່ານບໍ່ຕ້ອງການຂໍ້ມູນພິເສດທັງ ໝົດ ນັ້ນ, ທ່ານສາມາດພິມພຽງຊື່ຂອງແຟ້ມແລະແຟ້ມໂດຍໃຊ້ ຄຳ ສັ່ງຕໍ່ໄປນີ້:\nໃນຕົວຢ່າງຂ້າງເທິງ, ທ່ານຈະສັງເກດເຫັນມີໂຟນເດີທີ່ມີຊື່ວ່າ Word Stuff, ແຕ່ຜົນໄດ້ຮັບບໍ່ໄດ້ລະບຸເອກະສານໃດໆທີ່ຢູ່ພາຍໃນໄດເລກະທໍລີນັ້ນ. ຖ້າທ່ານຕ້ອງການທີ່ຈະໄດ້ຮັບລາຍຊື່ຂອງແຟ້ມທັງ ໝົດ ແລະແຟ້ມເອກະສານລວມທັງໄດເລກະທໍລີຍ່ອຍຂອງໄດເລກະທໍລີປັດຈຸບັນ, ທ່ານຄວນໃຊ້ ຄຳ ສັ່ງນີ້:\nໃຫ້ສັງເກດວ່າທ່ານຍັງສາມາດ ກຳ ຈັດ /bໄດ້ຖ້າທ່ານຕ້ອງການບັນຊີລາຍຊື່ໄດເລກະທໍລີແລະລາຍຊື່ຍ່ອຍທີ່ມີຂໍ້ມູນເພີ່ມເຕີມກ່ຽວກັບຂະ ໜາດ ແລະອື່ນໆ. ນີ້ແມ່ນຜົນຜະລິດຂອງ dir / s> filename.txt ຢູ່ລຸ່ມ.\nຄຳ ສັ່ງ dir ມີບັນດາຕົວ ກຳ ນົດເສັ້ນ ຄຳ ສັ່ງອື່ນໆທີ່ຂ້ອຍບໍ່ໄດ້ກ່າວເຖິງນີ້, ແຕ່ທ່ານສາມາດກວດເບິ່ງບັນຊີເຕັມຂອງມັນຢູ່ໃນເວັບໄຊທ໌ຂອງ Microsoft. ການນໍາໃຊ້ຕົວກໍານົດການພິເສດ, ທ່ານຍັງສາມາດສະແດງຄຸນລັກສະນະຂອງໄຟລ໌ (ເຊື່ອງ, ບີບອັດ, ແລະອື່ນໆ), ສະແດງຄວາມເປັນເຈົ້າຂອງໄຟລ໌ແລະອື່ນໆ. ຈາກນັ້ນທ່ານສາມາດ ນຳ ເຂົ້າຂໍ້ມູນເຂົ້າໄປໃນ Excel ແລະເລືອກແທັບທີ່ຖືກ ກຳ ນົດເພື່ອວ່າຂໍ້ມູນຈະຖືກແຍກອອກເປັນຖັນສ່ວນຕົວແທນທີ່ຈະກ່ວາຖືກແຍກອອກເປັນ ໜຶ່ງ.\nໜຶ່ງ ໃນບັນດາສິ່ງ ອຳ ນວຍຄວາມສະດວກທີ່ດີທີ່ສຸດ ສຳ ລັບການພິມລາຍຊື່ໄດເລກະທໍລີແມ່ນລາຍຊື່ໄດເລກະທໍລີແລະພິມ. ເມື່ອທ່ານດາວໂຫລດມັນ, ທ່ານຈະສັງເກດເຫັນວ່າບາງລັກສະນະຖືກປິດໃຊ້ງານ. ນັ້ນແມ່ນຍ້ອນວ່າຮຸ່ນທີ່ບໍ່ເສຍຄ່າບໍ່ລວມຕົວເລືອກທັງ ໝົດ ທີ່ຖືກລວມເຂົ້າໃນລຸ້ນ Pro. ເພື່ອປົດລັອກທຸກຢ່າງ, ທ່ານຈະຕ້ອງຈ່າຍ 20 ໂດລາ.\nເຖິງຢ່າງໃດກໍ່ຕາມ, ເວັ້ນເສຍແຕ່ວ່າທ່ານ ຈຳ ເປັນຕ້ອງພິມອອກລາຍຊື່ໄດເລກະທໍລີໃນແຕ່ລະວັນ, ຮຸ່ນທີ່ບໍ່ເສຍຄ່າຈະມີຫຼາຍກ່ວາພຽງພໍ ສຳ ລັບຄົນອື່ນ. ເມື່ອທ່ານຕິດຕັ້ງມັນແລ້ວ, ທ່ານຕ້ອງເລືອກເອົາໄດເລກະທໍລີທີ່ທ່ານຕ້ອງການພິມອອກກ່ອນ. ນອກນັ້ນທ່ານຍັງສາມາດເລືອກຈາກບັນຊີລາຍຊື່ທີ່ມັກໃນດ້ານຂວາມື.\nໃຫ້ສັງເກດວ່າໃນຈຸດນີ້, ທ່ານຄວນຈະເຫັນຜົນໄດ້ຮັບທີ່ສະແດງຢູ່ໃນປ່ອງຢ້ຽມຂໍ້ຄວາມລຸ່ມຂອງໂປແກມ. ຂ້ອຍມັກແບບນີ້ແທ້ໆເພາະວ່າທ່ານສາມາດຫຼີ້ນຮອບກັບຕົວເລືອກຕ່າງໆແລະເຫັນຜົນໄດ້ຮັບທີ່ອັບເດດທັນທີ. ຕອນນີ້ກົດທີ່ແຖບທີສອງຊື່ວ່າການເລືອກ.\nໂດຍໃນຕອນຕົ້ນ, ໃຫ້ subdirectories ແລະໃຫ້ໄຟລ໌ຖືກກວດສອບ. ນີ້ ໝາຍ ຄວາມວ່າມັນຈະພິມອອກບັນຊີລາຍຊື່ຂອງແຟ້ມໃນໄດເລກະທໍລີປັດຈຸບັນແລະມັນຈະລວມເອົາແຟ້ມໃດກໍ່ໄດ້ໃນໄດເລກະທໍລີປັດຈຸບັນ. ມັນຈະບໍ່ສະແດງເອກະສານທີ່ຢູ່ໃນ subdirectories. ຖ້າທ່ານຕ້ອງການເຮັດເຊັ່ນນັ້ນ, ທ່ານຕ້ອງກວດເບິ່ງກ່ອງ Run ຜ່ານ subdirectories ຢູ່ທາງລຸ່ມ.\nຕາມທີ່ທ່ານເຫັນ, ທ່ານສາມາດປະກອບມີວັນສ້າງ, ວັນທີ່ປ່ຽນແປງ, ຂະ ໜາດ ໄຟລ໌, ເສັ້ນທາງ, ແລະອື່ນໆໃນລຸ້ນຟຣີ, ແຕ່ຖ້າທ່ານຕ້ອງການເຈົ້າຂອງແຟ້ມ, ຄຸນລັກສະນະເອກະສານ, ແລະອື່ນໆ, ທ່ານຈະຕ້ອງປົດລັອກຊອບແວ. ໃນຕົວຢ່າງຂ້າງລຸ່ມນີ້, ຂ້ອຍໄດ້ກວດເບິ່ງ Show size size file and Run through subdirectories to get this output:\nຂ້ອຍ ກຳ ລັງຂ້າມແຖບທີສາມ (ຕົວກອງ) ເພາະມັນຖືກປິດທັງ ໝົດ ແລ້ວໃນລຸ້ນຟຣີ. ຮຸ່ນທີ່ຈ່າຍໄດ້ມີຕົວເລືອກການກັ່ນຕອງຂັ້ນສູງບາງຢ່າງ, ແຕ່ວ່າຕ້ອງການແທ້ໆຖ້າທ່ານມີຫລາຍພັນຫລືຫລາຍລ້ານເອກະສານ. ຢູ່ໃນແຖບ Output, ທ່ານສາມາດເລືອກບ່ອນທີ່ທ່ານຕ້ອງການສົ່ງອອກລາຍຊື່ອອກໄປ.\nທ່ານສາມາດພິມມັນ, ສຳ ເນົາໃສ່ clipboard, ຫຼືສົ່ງອອກໄປທີ່ Word ແລະ Excel. ເພື່ອເປັນສິ່ງທີ່ ໜ້າ ຮໍາຄານ, ພວກເຂົາເຈົ້າໄດ້ປິດການເຮັດ ສຳ ເນົາໃສ່ Notepad ແລະສົ່ງອອກເພື່ອຍື່ນໃນແບບຟຣີ. ແຖບປະຕິບັດງານຍັງຖືກປິດໃຊ້ງານທັງ ໝົດ ດັ່ງນັ້ນຈະບໍ່ເຂົ້າໄປທີ່ນີ້. ໂດຍລວມແລ້ວ, ຮຸ່ນທີ່ບໍ່ເສຍຄ່າຂອງໂປແກຼມເຮັດວຽກໄດ້ດີແລະຍິ່ງໄປກວ່າການມີລາຍຊື່ໄດເລກະທໍລີຄົບຖ້ວນແລະລະອຽດ.\nPrinter Directory ຂອງ Karen\nເຄື່ອງພິມ Directory ຂອງ Karen ແມ່ນເກົ່າແກ່ແລ້ວ (2009), ແຕ່ຍັງເຮັດໄດ້ດີຫຼາຍໃນການສົ່ງອອກບັນຊີລາຍຊື່ໄດເລກະທໍລີ. ມັນບໍ່ມີຕົວເລືອກຫລາຍເທົ່າກັບລາຍຊື່ Directory & Print Pro, ແຕ່ເມື່ອປຽບທຽບກັບລຸ້ນທີ່ບໍ່ເສຍຄ່າ, ມັນຂ້ອນຂ້າງໃກ້.\nທ່ານຕ້ອງເລືອກຈາກແຖບ Print ຫລືແຖບ Save to Disk ກ່ອນ. ທັງສອງແມ່ນຄືກັນ, ອັນ ໜຶ່ງ ພຽງແຕ່ພິມໃສ່ເຄື່ອງພິມແລະອີກອັນ ໜຶ່ງ ຈະຊ່ວຍເກັບຜົນຜະລິດໃຫ້ເປັນແຜ່ນ. ອາດຈະບໍ່ ຈຳ ເປັນຕ້ອງມີສອງແຖບແຍກຕ່າງຫາກ ສຳ ລັບເລື່ອງນັ້ນ, ແຕ່ມັນເປັນໂປແກມເກົ່າ.\nເລືອກເອົາໂຟນເດີຂອງທ່ານແລະເລືອກວ່າທ່ານຕ້ອງການພິມຊື່ໄຟລ໌ເທົ່ານັ້ນ, ຊື່ໂຟນເດີເທົ່ານັ້ນ, ຫລືທັງສອງ. ທ່ານຍັງສາມາດບອກມັນໃຫ້ຄົ້ນຫາໂຟເດີຍ່ອຍຕ່າງໆແລະພິມອອກເຊັ່ນກັນ. ນອກຈາກນັ້ນ, ທ່ານຍັງສາມາດລວມເອົາຫຼືຍົກເວັ້ນລະບົບ, ໄຟລ໌ທີ່ເຊື່ອງໄວ້ແລະອ່ານເທົ່ານັ້ນ.\nການຄລິກໃສ່ກ່ອງເຄື່ອງ ໝາຍ Show Network ຈະຊ່ວຍໃຫ້ທ່ານເຫັນທຸກເຄືອຂ່າຍແລະສ່ວນແບ່ງຂອງເຄືອຂ່າຍແລະພິມອອກໂຄງສ້າງຂອງມັນເຊັ່ນກັນ! ນີ້ແມ່ນສິ່ງທີ່ດີ ສຳ ລັບເຄືອຂ່າຍຫ້ອງການທີ່ມີສ່ວນແບ່ງຂອງໂຟນເດີໃນເຊີຟເວີ.\nທ່ານຍັງສາມາດຈັດຮຽງຕາມຊື່ແຟ້ມ, ການຂະຫຍາຍເອກະສານ, ຂະ ໜາດ ໄຟລ໌, ວັນທີ່ສ້າງ, ວັນທີທີ່ຖືກດັດແກ້ແລະອື່ນໆ. ທ່ານຍັງສາມາດໃສ່ຕົວກອງແຟ້ມເອກະສານເພື່ອໃຫ້ພຽງແຕ່ພິມເອກະສານບາງປະເພດເຊັ່ນ: ຮູບພາບເທົ່ານັ້ນ, ໄຟລ໌ສຽງ, ການປະຕິບັດ, ເອກະສານແລະອື່ນໆ.\nສຸດທ້າຍ, ທ່ານສາມາດເລືອກຈາກ ຈຳ ນວນຄຸນລັກສະນະທີ່ທ່ານຕ້ອງການໃສ່ໃນລາຍຊື່ການພິມເອກະສານຂອງທ່ານ. ໂດຍໃນຕອນຕົ້ນມັນມີຫລາຍລາຍການທີ່ກວດເບິ່ງວ່າຂ້ອຍບໍ່ສົນໃຈຄືກັບຄຸນລັກສະນະຕ່າງໆ, ວັນທີທີ່ເຂົ້າເບິ່ງເທື່ອສຸດທ້າຍ, ແລະອື່ນໆ.\nເມື່ອບັນທຶກແຟ້ມເອກະສານເຂົ້າໃນແຜ່ນ, ໂປແກມຈະຂຽນ ຄຳ ເຫັນທີ່ບໍ່ມີປະໂຫຍດ, ເຊິ່ງສາມາດຖືກລຶບອອກໂດຍຂອບໃຈໂດຍການກວດສອບຊ່ອງ Omit COMMENT Lines. ທ່ານຍັງສາມາດ ກຳ ຈັດຖັນທີ່ສະແດງໃຫ້ເຫັນວ່າແຖວນັ້ນແມ່ນໄຟລ໌ຫລືໂຟນເດີໂດຍການ ໝາຍ ເອົາຫ້ອງທີສອງ.\nສຸດທ້າຍ, ຄຸນລັກສະນະດີເດັ່ນອີກອັນ ໜຶ່ງ ຂອງໂປແກມແມ່ນວ່າມັນເພີ່ມທາງເລືອກໃຫ້ກັບເມນູສະພາບການຂອງ Explorer ຂອງທ່ານເພື່ອໃຫ້ທ່ານສາມາດກົດຂວາໃສ່ໂຟນເດີໃດກໍ່ໄດ້ແລະເລືອກ“ Print with DirPrn“.\nມີໂປແກຼມໂປຼແກຼມໂປຼແກຼມໂປຼແກຼມໂປຼແກຼມໂປຼແກຼມໂປຼແກຼມໂປຼແກຼມໂປຼແກຼມໂປຼແກຼມໂປຼແກຼມ. ມັນໃຊ້ໄດ້ດີໃນ Windows7ແລະ Windows 8, ສະນັ້ນມັນດີເລີດ.\nດັ່ງນັ້ນນັ້ນແມ່ນວິທີທີ່ແຕກຕ່າງກັນທັງ ໝົດ ທີ່ທ່ານສາມາດສ້າງລາຍຊື່ໄດເລກະທໍລີໂດຍບໍ່ເສຍຄ່າດ້ວຍຂໍ້ມູນຫຼາຍເທົ່າຫຼືນ້ອຍເທົ່າທີ່ຕ້ອງການ. ຖ້າທ່ານມີ ຄຳ ຖາມໃດໆ, ລົງ ຄຳ ເຫັນ. ມ່ວນຊື່ນ!\nວິທີ Calibrate Monitor ຂອງທ່ານໃນ Windows ແລະ OS Xຄູ່ມືສຸດທ້າຍໃນການໃຊ້ງານ Windows ໃນ Macວິທີການເປີດໃຊ້ງານໂດຍອັດຕະໂນມັດໃນ Command Promptວິທີການສ້າງລະບົບ Restore Point ດ້ວຍຕົນເອງໃນ XPວິທີການໂອນອີເມວລະຫວ່າງສອງບັນຊີ Gmail6 ທັກສະທີ່ດີທີ່ສຸດເພື່ອຊ່ວຍໃນເວລາທີ່ທ່ານເຈັບປ່ວຍວິທີການລຶບຫຼືລຶບເອກະສານທີ່ຜ່ານມາຂອງຂ້ອຍໃນ Windows


ຕ້ານພະຍາດອາດຍາສິດ | ເສດຖະກິດ! ຂ່າວ ສາລະໜ້າຮູ້ ບັນເທີງ ກີລາ ວາໄຣຕີ້ ຊອກວຽກ ໄອທີ\nເຖິງແມ່ນວ່າບ້ານເຮົາຈະມີກົດໝາຍ ວ່າດ້ວຍການຕ້ານການສໍ້ລາດບັງຫຼວງອອກມາຮັບໃຊ້ສັງຄົມດົນແລ້ວກໍຕາມແຕ່ຖ້າທ່ານໃດຕິດຕາມຂ່າວສານບ້ານເມືອງກໍຈະໄດ້ຮູ້ກ່ຽວກັບຂ່າວທີ່ເປັນປະກົດການຫຍໍ້ທໍ້ຂອງເຈົ້າໜ້າທີ່, ພະນັກງານຂອງລັດທີ່ເຫັນແກ່ຜົນປະໂຫຍດສ່ວນຕົວຫຼາຍກວ່າສ່ວນລວມຊຶ່ງຕົກຢູ່ໃນລັກສະນະພຶດຕິກຳສໍ້ລາດບັງຫຼວງຜູ້ຂຽນຈິ່ງຂໍນຳສະເໜີພຶດຕິກຳສໍ້ລາດບັງຫຼວງທີ່ຂຽນໄວ້ໃນກົດໝາຍດ້ານການສໍ້ລາດບັງຫຼວງມາດຕາ 10 ເວົ້າໄວ້ວ່າ: ຍັກຍອກຊັບສົມບັດຂອງລັດ ຫຼື ລວມໝູ່, ການສໍ້ໂກງຊັບຂອງລັດ ຫຼື ລວມໝູ່, ການຮັບສິນ ບົນ, ສວຍໃຊ້ຖານະຕຳແໜ່ງ, ສິດອຳນາດ, ໜ້າທີ່ ເພື່ອເອົາຊັບຂອງ ລັດ ຫຼື ລວມໝູ່ ການໃຊ້ອຳນາດເກີນຂອບເຂດ, ການລັກລອບປອມ ແປງເອກະສານ ຫຼື ການໃຊ້ເອກະສານປອມ, ການກົດໜ່ວງຖ່ວງດຶງເອກະສານຊຶ່ງລາຍລະອຽດແມ່ນໄດ້ຂຽນໄວ້ລະອຽດຜູ້ຂຽນພຽງສະເໜີເພື່ອໃຫ້ສັງຄົມໄດ້ຮູ້ນຳກັນ ຫຼື ບໍ່ດ່ັງນັ້ນ ຜູ້ສົນໃຈເລິກກໍສາມາດຫາກົດໝາຍສະບັບນີ້ມາກ່າວຕື່ມກໍໄດ້, ໃນໝວດທີ 3, ມາດຕາ 22 ແມ່ນເນັ້ນເຖິງມາດຕະການສະກັດກັ້ນການສໍ້ລາດບັງຫຼວງວ່າພະນັກງານທຸກຂັ້ນເປັນຕົ້ນພະນັກງານການນຳຕ້ອງເປັນແບບຢ່າງໃນການປະຕິບັດລະບຽບກົດໝາຍຢ່າງເຂັ້ມງວດດຳລົງຊີວິດຢ່າງປອດໃສຂາວສະອາດບໍ່ສໍ້ລາດບັງຫຼວງ.\nເມື່ອເວົ້າເຖິງພະຍາດອາດຍາສິດຈິດຕະສາດຂອງສັງຄົມກໍຈະມັກໄດ້ຍິນໂລດວ່າພວກໃຊ້ອຳນາດບາດໃຫຍ່ເກີນຂອບເຂດຊຶ່ງຢູ່ໃນລັກສະນະກໍໃຫ້ເກີດຄວາມຮູ້ສຶກ ແລະ ເຢັນຊາຕໍ່ການຫຍໍ້ທໍ້ໃນທາງດ້ານລົບ, ທ່ານ ເຈືອງ ສົມ ບູນຂັນ ໄດ້ຂຽນໄວ້ໃນວາລະສານອາລຸນໃໝ່ ສະບັບທີ4ທັນວາ 1990 “ວ່າ: ອາດຍາສິດແມ່ນສັດຕູຂອງປະຊາຊົນ, ອາດຍາສິດ ແມ່ນພວກທີ່ດຶງຜົນປະໂຫຍດຂອງລັດລົງມາຢູ່ໃນລະດັບວຽກງານສ່ວນຕົວຂອງຕົນເອງ, ແຍກມະຫາຊົນອອກຈາກການປະກອບສ່ວນໃນຊີວິດຂອງລັດ. ດັ່ງນັ້ນອາດຍາສິດຈຳນວນໜຶ່ງ ຈິ່ງຊອກ ຫາທຸກວິທີເພື່ອສວຍໃຊ້ຫຼົບຫຼີກພັນທະຢ່າງແນບນຽນ, ເກີດລັດທິອັດຕະປະໂຫຍດລັດທິເຫັນແກ່ໂຕແບບເປັນໝູ່ຄະນະ, ລໍ້າລວຍ, ຮັ່ງມີຢ່າງໄວວາ, ແບບບໍ່ໜ້າເຊື່ອ” ທີ່ສະເໜີມາທັງໝົດເປັນບັນຫາທີ່ເລັງທວງໃຫ້ມີການແກ້ໄຂຢ່າງເດັດຂາດ ແລະ ໄວວາ, ສະເໜີເພື່ອເປັນການແລກປ່ຽນນຳກັນ!.\nPrevious6ຄົນຢາບ້າ6ພັນກວ່າເມັດ\nNext ຈັບຜູ້ຄ້າຢາບ້າ ພ້ອມຂອງກາງ 396 ເມັດ


ປ. ທຣຳ ກ່າວຢ້ຳວ່າ ທ່ານໄດ້ 'ດຳເນີນງານ ແບບບໍ່ໜ້າເຊື່ອ' ໃນການຮັບມື ໄວຣັສໂຄໂຣນາ\nປະທານາທິບໍດີດໍໂນລ ທຣຳ ເສັດສິ້ນການໂຄສະນາຫາສຽງ ທີ່ເມືອງມິນເດັນ ລັດເນວາດາ ເມື່ອວັນທີ 12 ກັນຍາ 2020.\nຍັງມີເວລາອີກ7ອາທິດກ່ອນໜ້າການເລືອກຕັ້ງແຫ່ງຊາດຂອງສະຫະລັດ ປະທານາທິບໍດີດໍໂນລ ທຣຳ ກ່າວຢ້ຳວ່າ ທ່ານໄດ້ “ດຳເນີິນວຽກງານທີ່ບໍ່ໜ້າເຊື່ອ” ໃນການຮັບມືກັບໂຣກລະບາດໄວຣັສໂຄໂຣນາ ແລະເຮັດໃຫ້ປະເທດຊາດ ມີຜູ້ຈຳນວນຜູ້ເສຍຊີວິດໜ້ອຍທີ່ສຸດ.\nທ່ານທຣຳທີ່ໄດ້ໂຄສະນາຫາສຽງຢູ່ລັດເນວາດາ ໃນມື້ວັນເສົາຜ່ານມານີ້ ກ່າວວ່າ ສະຫະລັດ “ໃກ້ຈະເຖິງຈຸດ” ໃນການຮັບມື ກັບໄວຣັສໂຄໂຣນາແລ້ວ ຊຶ່ງເປັນຄວາມຄິດທີ່ໄດ້ຮັບການໂຕ້ແຍ້ງ ໂດຍນັກຊ່ຽວຊານແຖວໜ້າຂອງປະເທດ ທ່ານແອນໂທນີ ຟາວຈີ. ຢູ່ທີ່ບ່ອນ ໂຄສະນາຫາສຽງນັ້ນ ທ່ານທຣຳ ໄດ້ກ່າວເຖິງຈຳ ນວນພວກທີ່ເສຍຊີວິດ ຊຶ່ງໃນເວລານີ້ ມີເກືອບ 194,000 ຄົນແລ້ວ ໂດຍເວົ້າວ່າ “ຄືມີປະມານ 180,000 ຄົນ.”\nເຖິງແມ່ນໃນຂະນະທີ່ມີການບັນທຶກວ່າ ມີປະມານ 35,000 ກໍລະນີຕິດເຊື້ອໃໝ່ແລະ 1,000 ຄົນເສຍຊີວິດໃນແຕ່ລະມື້ ຢູ່ໃນສະຫະລັດນັ້ນ ທ່ານທຣຳໄດ້ຂຽນລົງໃນທວີດເຕີ້ເມື່ອວັນອາທິດວານນີ້ວ່າ “ທີ່ຈິງແລ້ວພວມຫຼຸດລົງຢ່າງສະໝ່ຳສະເໝີແລະຢ່າງວ່ອງໄວ. ຈຳນວນຜູ້ເສຍຊີວິດແລະເຂົ້າໂຮງໝໍໄດ້ຫຼຸດລົງຢ່າງຫຼວງຫຼາຍ ແລະແມ່ນແຕ່ກໍລະນີຕິດເຊື້ອກໍໄດ້ຫຼຸດລົງ ໃນຂະນະທີ່ໄດ້ມີການກວດຫຼາຍກວ່າປະເທດອື່ນໃດໃນໂລກ ມາຮອດເວລານີ້.”\nພວກຜູ້ຊ່ວຍຂອງທ່ານທຣຳໄດ້ພາກັນອອກມາປົກປ້ອງໃນລາຍການໂອ້ລົມທາງໂທລະພາບ ໃນວັນອາທິດວານນີ້ກ່ຽວກັບວ່າ ເປັນຫຍັງທ່ານບໍ່ໄດ້ໃຫ້ຄວາມສຳຄັນຢ່າງເປັນການເປີດເຜີຍໃນຕົ້ນປີ 2020 ຕໍ່ໄພຂົ່ມຂູ່ຂອງເຊື້ອໄວຣັສດັ່ງກ່າວຕໍ່ປະຊາຊົນອາເມຣິກັນ ໃນຂະນະທີ່ທ່ານໄດ້ຖືກເຕືອນໂດຍພວກຜູ້ຊ່ວຍໃນດ້ານສືບລັບ ກ່ຽວກັບໄພອັນຕະລາຍຂອງເຊື້ອໄວຣັສ ອີງຕາມການບັນທຶກສຽງຂອງທ່ານທຣຳທີ່ໄດ້ໂອ້ລົມກັບນັກຂ່າວ ບອບ ວູດເຫວີດ ຢູ່ໃນປື້ມຫົວໃໝ່ ທີ່ມີຊື່ວ່າ\nສ່ວນຜູ້ທ້າທາຍທ່ານທຣຳຈາກພັກເດໂມແຄຣັດຮອງປະທານາທິບໍດີໂຈ ໄບເດັນບໍ່ໄດ້ໂຄສະນາຫາສຽງໃນມື້ວັນເສົາແລ້ວ ແຕ່ໄດ້ກ່າວກ່ອນໜ້ານັ້ນວ່າ ການກ່າວແບບສັບສົນທີ່ພາໃຫ້ເຂົ້າໃຈຜິດຕໍ່ປະຊາຊົນຂອງທ່ານທຣຳ “ແມ່ນການທໍລະຍົດແບບເປັນຕາຍຕໍ່ປະຊາຊົນອາເມຣິກັນ. ມັນຍິ່ງໄປກວ່າເປັນເລື້ອງທີ່ໜ້າລັງກຽດ ມັນເປັນການປະຖິ້ມໜ້າທີ່ ມັນເປັນເລື້ອງທີ່ໜ້າອັບອາຍ.”\nທ່ານໄບເດັນກ່າວຕື່ມວ່າ “ທ່ານຮູ້ວ່າມັນຮ້າຍແຮງສ່ຳໃດ. ທ່ານຮູ້ແລະກໍໄດ້ຕັ້ງໃຈທີ່ບໍ່ໃຫ້ຄວາມສຳຄັນກັບມັນ. ຍິ່ງໄປກວ່ານັ້ນ ທ່ານໄດ້ຕົວະ.”\nທັງທ່ານທຣຳ ແລະທີ່ປຶກສາ ທາງດ້ານການຄ້າ ທ່ານພີເທີ ນາວາໂຣ ໄດ້ກ່າວປ້ອງກັນທ່າທີຂອງປະທານາທິບໍດີກ່ຽວກັບເລື້ອງໄວຣັສໂຄໂຣນາໃນຕົ້ນປີ 2020 ເວລາທ່ານໄດ້ປຽບທຽບໄວຣັສດັ່ງກ່າວວ່າ ບໍ່ມີຫຍັງຮ້າຍແຮງ ໄປກວ່າໄຂ້ຫວັດ ໃຫຍ່ຕາມລະດູການ. ທ່ານນາວາໂຮ ກ່າວຕໍ່ໂທລະພາບ CNN ວ່າ “ປະທານາທິບໍດີແມ່ນຖືກຕ້ອງທີ່ສຸດ ສິ່ງທີ່ທ່ານຈຳເປັນຕ້ອງໄດ້ເຮັດກໍຄືຕ້ອງຫງຽບຢູ່ໂດຍຫວັງວ່າສິ່ງດີໆຈະເກີິດຂຶ້ນ ແຕ່ກໍກະກຽມຮັບມື ກັບສິ່ງທີ່ຮ້າຍແຮງສຸດ” ໂດຍຫາທາງກຳຈັດເຊື້ອໄວຣັສ. “ນັ້ນຄືສິ່ງທີ່ທ່ານໄດ້ກະທຳ.”